(28 ފެބްރުއަރީ 2017 އާ ގުޅޭ)\nއެޕާޓްމެންޓުގެ ބެލް އަޅާލުމާއެކު މައުރީން ސޯފާއިން ތެދުވެގެން އައިގޮތަށް ސިޓިންރޫމުގެ ބޮކި ނިވާލައިފިއެވެ. އަދި ލާނެތް ހިންޏެއް އައިސްފައި ހުރެ ދޮރު ހުޅުވާލިއެވެ.\n"ހާދަ އަނދިރިއޭ..." ހުޅުވިގެން ދިޔަ ދޮރާއެކު ކުރިމަތިން އަނދިރިކަން ނޫން އެއްޗެއް ނުފެނުމުން އެތެރެއަށް ނުވަދެ ނިޔާނު މަޑުކޮށްލިއެވެ.\n"ދޮންބޭ... ތިހެން ނުހުރެ ވަދެބަލަ..." ދޮރުފަތުގެ ފަހަތުގައި ފިލާ ހުރެފައި ނިޔާނުގެ ޚަބަރެއް ނުވުމުން ދޮރުގައި ހިފަހައްޓާލައި ބޭރަށް މައުރީން ބޯދިއްކޮށްލިއެވެ. އެއާއެކު ކަނާތުން ފޮށި ދަމަމުން ވައަތުން ގަޔާ ދޭތެރޭ ހިފަހައްޓާލައިގެން ހުރި ކަރުދާސްފޮށިގަނޑު ހިފައިގެން ނިޔާނު އެތެރެއަށް ވަދެއްޖެއެވެ.\n"މައު... ލައިޓު ޖައްސަބަލަ" ތަނެއްދޮރެއް ވަކިނުވާތީ ނިޔާނު ބުނެލިއެވެ.\n"ސަޕްރައިޒް..." ފާރުގައި ހުރި ސުވިޗު ޖައްސާލި އަޑާއެކު މުޅި ގޭތެރެ އަލިވެގެންދިޔައެވެ. އެހިނދު ސޯފާ ކައިރީ ހިނިތުންވެލައިގެން ރުބީނާ މަޑުކޮށްލައިގެން ހުރިތަން ނިޔާނަށް ފެނުނެވެ. ކުޑަ ބިއްލޫރި މޭޒުގެ މަތީ ހުރި ކޭކު ފެނިފައި ނިޔާނު ހިނިތުންވެލިއެވެ. އެވަގުތު މައުރީން އައިސް ނިޔާނުގެ ކަނާތު މުލައްދަނޑީގައި ދެއަތުން ހިފާލިއެވެ.\n"ތި އެއްޗެހި ބަހައްޓާފައި ހިނގާބަލަ... އައި ޑިޑް އޯލް ދިސް ފޯ ޔޫ... އެކަމަކު ދޮންބެ ސައިޕްރައިޒެއްނުވި" މައުރީން ތުންކޮޅަށް ގޮތެއް ހަދާލިއެވެ. އެތަން ފެނި ނިޔާނު ހުރި ދިމާލުގައި ފޮށްޓާއި ކަރުދާސް ފޮށިގަނޑު ބަހައްޓާފައި މައުރީންގެ ކޮނޑުގައި އަތްއަޅުވާލާ ގާތްކޮށްލިއެވެ.\n"ތެންކިއު... ތެންކިއު ބޮޑުބޮޑުކޮށް" މައުރީންގެ ބޮލުގައި ނިޔާނުގެ ބޮލުން ޖަހާލިއެވެ. އަދި ދެ ކުދީން އެކުގައި އައިސް ސޯފާތައް ކައިރީ ހުރި ބިއްލޫރި މޭޒާ ދިމާވާގޮތަށް ހުރި ސޯފާގައި އިށީނެވެ.\n"ނިޔާނު ގާތުގައި މަންމައަށް ގުޅާލައްޗޭ ބުނީމަ އަންގާ ވެސް ނުލާ ތި އައީ" ސޯފާގައި އިށީންނަމުން ރުބީނާ ބުންޏެވެ.\n"ފްލައިޓަށް އަރަމުން މަންމައަށް ގުޅީމެއްނު" މާބޮޑު ކަމަކަށް ނުހަދާ ނިޔާނު ބުންޏެވެ.\n"މަންމައާއި ދޮންބެ ވާހަކަ ދައްކާނީ ފަހުން... އިހަށް މި ކޭކުފަޅާ" މޭޒުމަތީ އޮތް ވަޅި ނަގާ ނިޔާނުގެ އަތަށް މައުރީން ލައިދިނެވެ. އެއާއެކު ހީނލާފައި ނިޔާނު ކޭކުފަޅަން މޭޒާ ކައިރިވެލިއެވެ.\n"ނިޔާނު ފްލައިޓަށް އެރީސުރެން މައުގެ ކަމަކީ މީ... ނިޔާނު އަންނަންވާއިރަށް ބަޓާ ކޭކެއް ނުގަނެވިގެން މޮޔަވަނީ" ހިނިތުންވެލައިގެން އިން ރުބީނާ ބުންޏެވެ.\nކޭކުފެޅިއެއްކަމަކު އެވަގުތު ކޭކު ކާކަށް ނިޔާނު ބޭނުމެއްނުވިއެވެ. އޭގެ ބަދަލުގައި ނިޔާނު ހުރީ އެކަނިވެލަން ބޭނުންވެފައެވެ. ރޭގަނޑު ކެއުން ނިޔާނާއެކު ކާން ވެގެން ރުބީނާއާއި މައުރީން ވެސް ތިބީ ނުކައެވެ. އޭރު ނުވައެއްޖަހައިފިއެވެ. އެހެންވެ ރުބީނާ ކާން ތައްޔާރުކުރަންވާއިރަށް ތާޒާ ވެލައިގެން ނުކުންނާނަން ކަމަށް ބުނެ ފޮށި ހިފައިގެން ނިޔާނު ވަނީ ކޮޓަރިއަށެވެ.\n"ހެލޯ..." ރިންގުވި ފޯނު ނަގާ ކަންފަތުގައި ޖައްސާލުމާއެކު ނިކަން އަވަހަށް އައިރާ ބުނެލިއެވެ.\n"މިހާރު މިހިރީ ގޭގައި... އައިރާ ކީއްކުރަނީ؟ ނިދަން ދޯ ތި އޮތީ؟" ނިޔާނު އަހާލިއެވެ.\n"ނޫން! ލިޒީއާ ދެ މީހުން ކައިގެން ނުކުމެ ބޭރު ޖޯލީގައި މިތިބީ... ނިޔާނުގެ މަންމަމެން ރަނގަޅުތަ؟"\n"އާން! އަހަރެން އަންނަކަން އެނގޭތި މައު ކުޑަވަރެއްގެ ސަޕްރައިޒެއް ވެސް ރާވާފައި އޮތީ..." ނިޔާނު ހީނލިއެވެ.\n"އެހެންތަ؟ އެހާ ދުވަސްކޮށްފައެއްނު އެމީހުންނަށް ވެސް ނިޔާނު ތި ފެނުނީ... މިރޭ ކައިފިންތަ؟" އައިރާ އަހާލިއެވެ.\n"ކާން ދާން މިއުޅެނީ... ރޭގައި ވަރަށް ކުޑަ ވަގުތުކޮޅަކުއެއްނު ނިދުނީ... އެހެންވެ ވަރަށް ވަރުބަލި... ކައިގެން ނިދާލަން މި ވިސްނަނީ... ހެނދުނުން އައިރާއަށް ގުޅާލިޔަސް އޯކޭތަ" ނިޔާނު ގަސްދުކޮށްފައިވާ ގޮތް ބުނެލިއެވެ. އެކަމާ އައިރާގެ އެއްވެސް ޝަކުވާއެއްނެތެވެ. ސަލާމަތުން ނިޔާނަށް މާލެ ދެވިއްޖެކަމާއި އޭނާގެ އަޑު އައިރާއަށް އިވުނީތީ އެވަރުން އައިރާ މިރެއަށް ހިތްހަމަޖައްސާލީއެވެ. ފޯނުކޯލު ކުރުކޮށްލާފައި ނިޔާނު ކޯލު ކަނޑާލުމުގެ ކުރިން އައިރާގެ މަތިން މިހާ އަވަހަށް ހަނދާންވާން ފަށައިފިކަމުގައި ބުނެލިއެވެ. އަދި އަބަދުވެސް އައިރާދެކެ ނިޔާނު ލޯބިވާކަން ހަނދާންކުރުމަށް ބުނެލިއެވެ.\n"އައިރާ ދެން މެރީކޮށްގެން މާލެއަށް ދޯ ދާނީ؟" އައިރާއާ ޖެހިގެން ހުރި ޖޯލީގެ ތެރެއަށް ހަށިގަނޑު ދޫކޮށްލައިގެން ޖޯއްޔަށް ދެފައި ނަގައި ކުރުކޮށްލައިގެން އޮވެ ލިޒީ އަހާލިއެވެ.\n"އަދި ނޭނގެ... ނިޔާނު ނިންމާނީ އަހަރެން ހުންނާނެތަނެއް" އައިރާ ވެސް ފޯނު އަތުގެ ތެރެއަށް ލައިގެން ޖޯލީގައި ހަމަޖެހިލިއެވެ.\n"ނިޔާނަކީ މާލޭމީހެއްނު... އޭނާ އިންނަ މީހަކު އޭނާ އުޅޭތާކައްނު ގެންދާނީ... އަނެއްކާ އެހާ ބޮޑު ފެމެލީއެއް ވެސް ނޫނެއްނު... އެއްގޮތަކުން އަހަންނަށް ހީވަނީ ރަނގަޅު ކަންނޭނގެ އެހާ ބޮޑު ފެމެލީއަކަށް ނުވިކަން... އެހެންނޫނީ ފޭވަރިޓް ބަހޫގެ މަޤާމަށް ވާދަކުރާން ޖެހިދާނެ" ލިޒީއާއެކު އައިރާ ވެސް ކުޑަކޮށް ހީނލިއެވެ.\n"ނިޔާނު އެއްފަހަރު އަހަންނަށް ދެއްކި އޭނާގެ މަންމައާއި ކޮއްކޮގެ ފޮޓޯ... ވަރަށް ޔަންގު ވައްތަރު ޖަހާ މަންމައެއް" ނިޔާނުގެ ފޯނުން އޭނާ ދެއްކި ފޮޓޯގެ ހަނދާން ކުރަމުން އައިރާ ބުނެލިއެވެ.\n"ތިހެންވީރު އަދިވަކިން ކޫލްވާނެއެއްނު... މުސްކުޅި ޚިޔާލުތަކެއް އެކަހަލަ މަންމައެއް ނުގެންގުޅޭނެ... އަހަންނަށް ހީވަނީ އައިރާގެ ނަސީބު އައިރާގެ އަތުގައި ހިފައިފިހެން" އުޑުމައްޗަށް ނަޒަރު ހުއްޓާލައިގެން އޮވެ ލިޒީ ވާހަކަދެއްކިއެވެ.\n"ތިހެން އަދި ބުނާކަށް ނުވޭ... އަދި ކައިވެނި ވެސް ކުރެވުނީއެއްނޫނެއްނު" އައިރާގެ ހިތުގެ އެދުން ފުރިހަމަ ނުވާތީ އޭނާއަށް ބުނެވުނެވެ.\n"ބަލަ ނަސީބު ރަނގަޅުވީމައެއްނު މިހާ ދުވަހު އެ ހިޝްމާއާއި ޝަމްއާނުގެ ބަލާވެރިކަމުން ސަލާމަތްމިވީ... އެއީ ފެށުމެއްކަމަށް އަހަރެން ދުށީ... ނޫންތަ؟ ނިޔާނަކީ އިތުބާރު ހިފޭކަހަލަ ފިރިހެނެއް... އޭނާ ކައިވެނި ކުރެވޭނެކަމުގެ ޔަޤީންކަން އޮތީމަ އެ ދިޔައީ ކައިވެނި ފޯމު ފުރާ ހުރިހާ ކަމެއް ހަމަޖައްސައިދީފައި... އެހެންވީމަ ކޮބާ ނަސީބު އަތުގައި ނުހިފާފަ"\nއައިރާގެ ދިރިއުޅުމާ ބެހޭ ގޮތުން ލިޒީއާއެކު ވާހަކަދައްކަން ޖޯލިފަތީގައި ތިބެފައި ގޭތެރެއަށް ވަނީ މަލީހާ ނުކުމެ ގޮވީމައެވެ. ދެ ކުދިން ގޭތެރެއަށް ވަދެ އެތައް އިރަކު ލިޒީގެ ކޮޓަރީގައި އެކި ވާހަކަދައްކަން ތިއްބެވެ. އެހެންތިބެފައި ހެނދުނު ހޭލަން ޖެހޭނެތީވެ އައިރާ އޭނާއަށް ޚާއްޞަކުރެވިފައި ހުރި ކޮޓަރިއަށް އައިސް ވަނެވެ. އެހެންނަމަވެސް އޭނާއަށް ނިދޭގޮތެއް ނުވިއެވެ. އެކިއެކި ޚިޔާލުތަކުގައި އޮވެވުނީއެވެ.\nއިރުއަރައިގެން އައިއިރު ނުނިދާ ހުރި އައިރާގެ ދެ ލޮލުން ވަރުބަލިކަން ފާޅުވެއެވެ. އެހެންނަމަވެސް އޭނާ ބަދިގެއަށް ވަދެ ހޫނު ކޮފީތަށްޓެއް ހަދައިގެން ނުކުމެ އަނބުގަހުގައި އެލުވާފައި ހުރި ޖޯލީގައި އިނެވެ. މަލީހާ ބަދިގެއަށް ވަންނަން އައީ ވެސް އައިރާ އެހެން އިންދައެވެ.\n"ހާދަ ހެނދުނަކާ ހޭލައިގެން ތިއުޅެނީ" މަލިހާ ބަދިގެއަށް ވަންނަމުން އަހާލިއެވެ.\n"އިރުއަރަންދެން ނިދަން އޮންނަން އާދެވެފައި ނެތީމަ... ދައްތައަށް ކޮފީތަށްޓެއް ހަދައިދެންތަ؟" މަލީހާގެ ފަހަތުން އައިސް ބަދިގެއަށް ވަންނަމުން އައިރާ ބުންޏެވެ.\n"ނިކަން މީރުކޮށް ގިރާލަބަލަ... ޔޭޔޭ އިނގޭ" ހެނދުނުގެ ސައި ތައްޔާރުކުރުމަށް މަސައްކަތްގަނޑު ފަށަން މަލީހާ ތައްޔާރުވަމުން ދިޔައެވެ.\nމަލީހާއަށް ކޮފީތަށްޓެއް ގިރައިގެން ގެނެސް ދިނުމުން އޭނާ އެ ބޯލުމަށް ކާމޭޒުދޮށުގައި އިހަށް މަޑުކޮށްލިއެވެ. އޭނާއާއެކު އައިރާ ވެސް މޭޒުދޮށުގައި އިނެވެ. އެހެން ތިބިއިރު ނިޔާނުގެ ވާހަކަ މަލީހާ ދެއްކިއެވެ. ނިޔާނަކީ ވަރަށް ރަނގަޅު ހަރުދަނާ ޒުވާނެއްކަމެވެ. އޭނާގެ ފުށުން މަލީހާއަށް މުޅިން ވެސް ފެނުނީ ރަނގަޅު ސިފަތައްކަމެވެ. އަދި މިހާރު އައިރާއަކީ މަލީހާމެންނާ ނިޔާނު ހަވާލުކޮށްފައިވާ އަމާނާތެއްކަމުގައި ބުންޏެވެ. މަލީހާގެ ވާހަކަތައް ހުރި ގޮތުން އައިރާ އޭނާގެ މަންމަގެ މަތިން ހަނދާންވިއެވެ. މިއަދު ދުނިޔޭގައި އެ މަންމަ ހުރިނަމަ މަންމައާ ޚިއްޞާކުރާން ބޭނުންވާ އެތައް ކަމެއް އައިރާގެ ހިތުގައިވެއެވެ.\n"ކޮންކަމަކަށް ގެއްލިފައި ތި އިނީ... ކޮންއިރަކުން އޮފީހަށް ދާން ތައްޔާރުވަނީ" ކޮފީތަށި ބޮއެ ނިންމާލާފައި މޭޒުގައި އައިރާ އަޅުވާލައިގެން އިން އަތުގައި މަލީހާ ކޮއްޓާލިއެވެ.\n"ކަމަކަށް ގެއްލިފައެއްނޫން... ދައްތަ ތި ދެއްކި ވާހަކަތަކާ މެދު ވިސްނާލެވުނީ... ދައްތާ! އަހަރެން ރޮށި ފިހެދެންތަ؟ ދެ މީހުން ކުރީމާ އަވަސްވާނެއެއްނު... އެހެންނޫނަސް އޮފީހަށް ދާން އަދި ވަގުތު އެބައޮތް" އައިރާ އިންތަނުން ތެދުވެ އޭނާ ކޮފީބުއި ތަށްޓާއި މަލީހާ ކޮފީބޮއެ ހުސްކުރި ތަށި ހިފައިގެން ސިންކުގެ ކައިރިއަށް އައެވެ.\n"އަހަރެން ހިތަށް އަރާ ލިޒީ އައިސް ތިހެން ބުނާނީ ކޮންދުވަހަކުންބާއޭ... އަދިވެސް އެ ހުންނަނީ ވަޒީފާގަނޑެއް ވެސް ހޯދަން ބޭނުންނުވެފައި... ކޯހެއް ހަދަން އުޅޭށޭ ވެސް ބުނެފިން... އައިރާ ނިކަން އޭނައަށް ވިސްނާދީބަލަ... ނިޔާނާ އިނދެގެން އައިރާ ދިޔައިމަ ދެން ނުހުންނާނެ އަހަރެންގެ ލިޒީގެ ތިޔަފަދަ އެކުވެރިއެއް ވެސް... އެހެންވެ މިބުނީ... އައިރާ ދިއުމުގެ ކުރިން ލިޒީގެ އެ ކަންނެތްކަން ކަނޑުވާލަބަލަ" މަސައްކަތުގައި ދެއަތް ހަރަކާތްތެރިވަމުން ދިޔައިރު މަލީހާގެ ދޫ ވެސް އެހާ ހަލުވިއެވެ.\nއޮފީހަށް ދާން ނުކުތުމުގެ ކުރީން އައިރާއަށް ނިޔާނު ގުޅިއެވެ. އޭރު އައިރާ ވެސް ހުރީ އޮފީހަށްދާން ތައްޔާރުވެއެވެ. ކޮންމެ ދުވަހަކު ހެނދުނު އައިރާ އޮފީހަށް ދާން ނުކުންނަތަން ބަލަން ލިޒީމެންގޭ ޖޯލިފަތީގައި އޮންނަ މަންޒަރު ނިޔާނުގެ ޚިޔާލަށް ވެރިވި ހިނދު އޭނާއަށް ހީނލެވުނެވެ. އަދި އެ ފޮނިފޮނި ޚިޔާލުތަކުގެ ވާހަކަ އައިރާގެ ގާތުގައި ނިޔާނު ދެއްކިއެވެ. ފޯނުގައި ހުރެ ނިޔާނު ގެއިން ނުކުންނަން ދިޔަ ވަގުތު ސިޓިންރޫމާ އިންވެގެން ހުންނަ ބަދިގެ ތެރޭގައި ހުރި ރުބީނާގެ ލޮލުގައި އޭނާގެ ފިރިހެންދަރިފުޅު އަޅައިގަތެވެ. މީގެ ކުރިން ނުފެންނަ ސިފަތަކެއް ނިޔާނުގެ ކިބައިން ފެނިގެންނެވެ. ރަކި ހީނލުންތަކާއެކު އެހާ ހެނދުނާ ނިޔާނު ގުޅައިގެން އެ ވާހަކަދައްކަނީ ކާކާތޯ އެނގެން ރުބީނާ ބޭނުންވިއެވެ. ނިޔާނު ފޯނުކޯލުގެ ތެރެއަށް ވަދެފައި ހުރިލެއް ބޮޑުކަމުން ރުބީނާ އަތުގައި އޮތް ސަމްސާ ވައްޓާލުމުން ވެސް ނިޔާނު ބަލާނުލިއެވެ. އެދިޔަ ގޮތަށް އެޕާޓްމެންޓުގެ ދޮރުހުޅުވާލާފައި އޭނާ ނުކުމެއްޖެއެވެ.\n"ނިޔާނު އަންހެންކުއްޖެއްގެ ކަންތައް ފެށީބާ؟ އަދި އަހަރެން މިހުންނަނީ ނިޔާނު އައީމަ އަހަރެން ކައިވެންޏަކާ މެދު ވިސްނާވާހަކަ ބުނަންވެގެން... ނިޔާނަށް ބަދަލުތަކެއް އަތުވެއްޖެހެން ހީވަނީ... އިހަށް އެކަން އޮޅުންފިލުވަންވީ" ނިޔާނު ނުކުމެގެން ދިޔަ ދޮރާ ދިމާއަށް ބަލަހައްޓައިގެން ހުރެ ރުބީނާ ވާހަކަދެއްކީ އޭނާގެ އަމިއްލަ ނަފްސާއެވެ.\nވެރިޔާގެ ކޮޓަރިން ޖުވައިންއާއި ނިޔާނު ނުކުތީ އެކީގައެވެ. ދެ ޒުވާނުންނަށް ވާހަކަދައްކާލަން ފުރުޞަތު ލިބުމާއެކު ޖުވައިން ފުރަތަމަ ވެސް އެހީ އައިރާގެ ވާހަކައެވެ. އެ އަންހެންކުއްޖާއާ ކައިވެނި ކުރުމުގެ ވިސްނުމަކީ ހަޤީޤަތެއްތޯއެވެ. އައިރާއޭ ކިޔައިގެން ނިޔާނު ސަމާސާއެއް ނުކުރާނަން ކަމުގައި ބުންޏެވެ. އެހެންނަމަވެސް އޭނާވަނީ މަންމަގެ ގާތުގައި އެވާހަކަ ބުނަން ފަސްޖެހިފައެވެ. ރުބީނާއާ ހަމައަށް އައިރާގެ ވާހަކަ ގެންދާނޭ ގޮތެއް ނިޔާނަކަށް ނުވިސްނެއެވެ. އެ ވާހަކަދައްކަން ވާނީ ވެސް ވަރަށް ރަނގަޅު ދަނޑިވަޅެއް ބަލާފައެވެ. އެކަމަކު އެ ދަނޑިވަޅު ލިބޭނީ ކޮންވަގުތަކު ކަމެއް ނިޔާނަކަށް ވެސް ނޭނގެއެވެ.\nހެނދުނުގެ ވަގުތަކީ މައުރީން ވެސް ސްކޫލުގައި ވާ ވަގުތަށް ވެފައި ގޭގައި އެކަނި ހުންނަން ރުބީނާ ބޭނުންނުވާތީ އާދައިގެ މަތިން ދާހެން އެކުވެރިންނާއެކު ރެސްޓޯރެންޓެއްގެ ހާމަޑެކުގެ މޭޒެއްގެ ދޮށުގައި އޭނާ އިނެވެ. ފިރިހެން ދަރިފުޅު އެނބުރި އައުމުގެ އުފަލާއެކު ރުބީނާގެ އެކުވެރިން މަޝްވަރާ ދިނީ އަވަހަށް ޤައިސްއާ ގުޅުމަށެވެ. އެހެންނޫނީ އަނެއްކާ ވެސް ނިޔާނު އެހެން އުޅެފައި ފުރާފާނެތީއެވެ. ނިޔާނުގެ ހުއްދަ ނުލިބި ރުބީނާ މީހަކާ ނީންނާނެކަން އޭނާގެ އެކުވެރިންނަށް އެނގެއެވެ.\n"ޤައިސްގެ ރުހުން ނުލިބެނީސް ނިޔާނު ގާތުގައި އެކަހަލަ ވާހަކައެއް ދައްކާކަށް ނުކެރޭނެ" ރުބީނާ ބުންޏެވެ.\n"ތިކަން ވެދާނެ... ރޫބީ އޯކޭ ނުދީގެން ދޯ ޤައިސްއާއެކު މީޓިން ފިކްސް ނުކުރެވިފައި އޮތީ... ފާޑެއްގެ އާދިލްއަކާ ޖެހިގެން އޭނާގެ ކިބައިން ސަލާމަތްނުވޭ" ހިތަށް އަރާ އެއްޗެއް އެކުވެރިންގެ ތެރޭ ދުލުން ބޭރުކޮށްލުމަކީ ސަލްމާއަށް އެއްވެސް ކަމެއްނޫނެވެ. އެކަކު އަނެކަކާ މެދު ކޮންމެފަދަ އެއްޗެއް ބުންޏަސް ރުޅިއަންނާނޭ ފުރުޞަތެއް ނޯވެއެވެ.\n"އަހަރެން ވެސް މިއުޅެނީ އޭނާ ކިބައިން ސަލާމަތްނުވެވިގެން... އެހެންނޫނަސް މިހާރު މި އުމުރަށް ދިޔައީމާ އެކަހަލަ މީހަކު ހުރިކަން ވެސް ރަނގަޅެއްނު... މިއުޅޭ ގިނަ ފިރިހެނުންނަކީ އަތުގައި ރުފިޔާ ހުރީ ވިއްޔާ ޅަކުދީން ހޯދަން ދުވާ މީހުން... އަހަރުމެންނަށް ވެސް ޚަރަދުކޮށްލަން ކެރޭވަރުގެ މީހަކު ހުންނަން އެންމެ ރަނގަޅެއްނު... ޤައިސްގެ ގޮތެއް ވެސް އެނގެނީއެއްނޫން" ރުބީނާ ބުނެލިއެވެ.\n"އެކަމަކު ހެޔޮ.... ޤައިސްގެ ކަންތައް ކޮށްފައި އެ އާދިލަކާ އެއްވެސް ގުޅުމެއް ބާއްވައިގެން ނުވާނެ... މި ހަފްތާ ތެރޭ އަހަރެން ތި ދެ މީހުން ބައްދަލުކުރުވާނަން... ވަޖީހު ގާތުގައި ވެސް އަހަރެން މި ވާހަކަ ކުޑަކޮށް ދައްކާލައިފިން... އޭނާ ވެސް ޤަބޫލު... ހުރީ އަހަންނަށް އެއްބާރުލުން ދޭގޮތަށް" ސަލްމާ ބުންޏެވެ.


vnews - Streich: Islam dheenah nafrathu ufehdhi meehaa miadhu muslimeh\nސްޓެރިކް: އިސްލާމް ދީނަށް ނަފްރަތު އުފެއްދި މީހާ މިއަދު މުސްލިމެއް\nސްވިޒަލޭންޑުގެ ކެންޓަން އޮފް ފްރިބާގުގެ ބުލޭއަށް އުފަން ޑެނިއެލް ސްޓެރިޗަކީ އިސްލާމްދީނާއި ދެކޮޅަށް އަޑު އުފުލުމުގައި އެގައުމުގައި މަޝްހޫރު އެކްޓިވިސްޓެކެވެ. އޭނާ އިސްލާމްދީނާއި މިސްކިތްތަކާއި ދެކޮޅަށް ތެދުވި ތެދުވުން ވެގެން ދިޔައީ އެގައުމުގެ ގިނަ ބައެއްގެ ލޯބި އޭނާއަށް ލިބި ސިޔާސީ ގޮތުން ކުރިއަރައިގެން ދިއުމަށް ކޮށުނު މަގަކަށެވެ. ހާއްސަކޮށް މިސްކިތްތަކުގައި މުންނާރު ހެދުމާއި ދެކޮޅަށް އޭނާ އިސްވެ ކުރިއަށް ގެންދިޔަ ކެމްޕޭނާއި ގުޅިގެން މިސްކިތްތަކުގައި މުންނާރު ހެދުން މަނާކުރުމަށް ގާނޫނު ހަދާ މަޖިލީހުގެ މެމްބަރުންނަށް މަޖުބޫރުވެގެން ދިޔަ އެވެ. އެގޮތުން އެ ގާނޫނު ފާސްކޮށް ރައްޔިތުންގެ ހިޔާލު ހޯދުމަށް 2009 ވަނަ އަހަރު ވަނީ ވޯޓެއް ވެސް ނަގާފަ އެވެ. އެ ވޯޓު ކާމިޔާބުކުރީ އިސްލާމީ ފިކުރާއި ދެކޮޅު އަދި މުންނާރު ހެދުމާއި ދެކޮޅަށް ވަކާލާތުކުރި ފަރާތްތަކުންނެވެ.\nޑެނިއެލް ސްޓެރިޗްގެ ކެރުމާއި ޖެހިލުންކުޑަކަން ފާހަގަވެގެން އޭނާއަށް ވަނީ އެގައުމުގެ އަސްކަރިއްޔާއިން ވެސް ވަޒީފާ ލިބިފަ އެވެ. އެގޮތުން އަސްކަރިއްޔާގައި އިންސްޓްރަކްޓަރެއްގެ މަގާމު އަދާކުރި ޑެނިއެލް ވަނީ ސްވިޒަރލޭންޑުގެ ސިޔާސީ ޕާޓީއެއް ކަމަށްވާ ކޮންޒަވޭޓިވް ޑިމޮކްރެޓިކް ޕާޓީ (އެސްވީޕީ)ގެ މެމްބަރުކަމުގެ އިތުރުން އެ ޕާޓީގެ ކެންޓޯނަލް ގޮފި އުފެއްދުމުގައި އިސްކޮށް ހަރަކާތްތެރިވެފަ އެވެ. އަދި 2003 ވަނަ އަހަރުން ފެށިގެން 2007 ވަނަ އަހަރާއި ހަމައަށް އޭނާ ވަނީ އެސްވީޕީގެ ގްރޫޔޭސް ގޮފީގެ ރައީސްކަން ވެސް ކޮށްފަ އެވެ.\nޑެނިއެލްގެ އިސްލާމްދީނާއި ދެކޮޅު ހަރަކާތް މުޅި ސްވިޒަލޭންޑަށް ފެތުރިގެން ދިޔައިރު އޭނާ ގެންދިޔައީ އޭނާގެ ހަރަކާތްތައް އިތުރަށް ފުޅާކުރެވޭނެ ގޮތްތައް ވެސް ހޯދަމުންނެވެ. އެގޮތުން އޭނާ ވަނީ އިސްލާމްދީނާއި ދެކޮޅު ހަރަކާތްތަކުގައި އިސްލާމްދީނުގައި ހުރި ނުރަނގަޅު ކަންތައްތައް ހޯދުމުގެ ބޭނުމުގައި ކީރިތި ޤުރުއާން މުތާލިއާ ކޮށްފަ އެވެ.\nޑެނިއެލްއަކީ އެސްޕީވީއަށް މުހިއްމު މެމްބަރެއް ކަމުން އޭނާއަށް ވަނީ ކުޑަ ދުވަސްކޮޅެއްގެ ތެރޭގައި ޕާޓީގެ ބޮޑެތި މަގާމުތަކެއް ލިބިފަ އެވެ. އަދި ޕާޓީގެ ސިޔާސަތުތައް ރާވާ ކަނޑައެޅުމުގައި އޭނާގެ ދައުރު އެ ޕާޓީން ވަރަށް ފުޅާ ދާއިރާގައި ބޭނުންކޮށްފައިވެ އެވެ. މީގެ ތެރެއިން ވެސް އެ ޕާޓީއާއި ޑެނިއެލްއަށް އެންމެ ބޮޑު މަޝްހޫރުކަމާއި އާއްމުންގެ ތާއީދު ލިބިގެން ދިޔައީ މިސްކިތްތަކުގައި މުންނާރު ހެދުމާއި ދެކޮޅަށް ފެށި ކެމްޕޭނުންނެވެ. އަދި ސްވިޒަލޭންޑުގެ އާއްމުންގެ ހިތުގައި އިސްލާމްދީނާއި މެދު ނަފްރަތު އުފެއްދުމުގައި ވެސް ޑެނިއެލް ސްޓެރިޗްގެ ދައުރު ވަރަށް ބޮޑެވެ.\nޑެނިއެލް ސްޓެރިޗް އިސްލާމްވެފައިވަނީ 2005 ވަނަ އަހަރުގެ ތެރޭގަ އެވެ. އެކަމަކު އޭނާ އިސްލާމްވިކަން 2009 ވަނަ އަހަރާއި ހަމައަށް ވެސް އިއުލާނުކޮށްފައެއް ނުވެ އެވެ. އިސްލާމްދީން ގަބޫލުކުރުމަށް ފަހު އޭނާވަނީ 2009 ވަނަ އަހަރުގެ ތެރޭގައި އެސްޕީވީގެ ގްރޫޔޭސް ގޮފީގެ ރައީސްކަމުގެ އިތުރުން އެ ޕާޓީގެ މެމްބަރުކަމުން އިސްތިއުފާ ދީފަ އެވެ. އޭނާ ބުނެފައިވަނީ އެސްޕީވީގެ މުސްލިމުންނާއި އަދި އިސްލާމްދީނާއި ދެކޮޅު ސިޔާސަތުތަކަކީ ސައިތާނީ ފިކުރާއި ވިސްނުމުގެ ސިޔާސަތުތަކެއް ކަމަށެވެ. އަދި އޭނާ ވަނީ އިސްލާމްވުމުގެ ކުރިން އިސްލާމްދީނާއި މެދު ދެކެވުނު ގޮތާއި ދީނާއި ދެކޮޅަށް ކުރެވުނު ކަންތައްތަކާއި މެދު މިއަދު ހިތާމަކުރާ ކަމަށްވެސް ބުނެފަ އެވެ.\nޑެނިއެލް ސްޓެރިޗް އިސްލާމްދީނަށް ލޯބި ޖެހުނީ މުސްލިމުންނާއި އިސްލާމްދީނާއި ދެކޮޅަށް މުސްލިމުންގެ ފޮތް ކަމަށްވާ ކީރިތި ޤުރުއާނުން ކަންތައްތަކެއް ހޯދުމުގެ ބޭނުމުގައި ފެށި މަސައްކަތުންނެވެ. ކީރިތި ޤުރުއާން މުތާލިއާ ކުރަން ފެށުމާއި އެކު ނަސާރާދީނަށް ތަބާވެ އެ ދީނުގައި ހުރި ޑެނިއެލްއަށް އޭނާއަށް ހުރެވުނީ ހައްގުގެ މަގުގައި ނޫންކަން ވިސްނެން ފެށި އެވެ. އަދި އޭނާ އަމިއްލައަށް ކީރިތި ޤުރުއާނަކީ ހައްގު އެއްކައުވަންތައް އިލާހުގެ ބަސްފުޅު އެފޮތެއްގައިވާ ފޮތް ކަމަށް އެއްބަސްވި އެވެ.\nހަމައެކަނި ކީރިތި ޤުރުއާނުގެ އިތުރުން އިސްލާމްދީނާއި ބެހޭ ގޮތުންވެސް ފުޅާ ދާއިރާއެއްގައި ޑެނިއެލް ދިޔައީ މައުލޫމާތު އެއްކުރަމުންނެވެ. މިހުރިހާ މަސައްކަތެއް އޭނާ ކުރީ އިސްލާމްދީނާއި ދެކޮޅަށް އޭނާ ކުރިއަށް ގެންދާ ހަރަކާތް އިތުރަށް ވަރުގަދަކޮށް މުސްލިމުންނަށް ރައްދު ދިނުމަށް ދައްކާނެ ވާހަކަތައް ހޯދުމުގެ ބޭނުމުގަ އެވެ. އެކަމަކު އިސްލާމްދީނާއި މެދު އޭނާ އުނގެނި ދަސްކުރުން ވެގެން ދިޔައީ ނަސާރާދީނާއި މެދު ހިތުގައި ޝައްކުތައް އުފެދި އިސްލާމްދީނަށް ލޯބި ޖެހިގެންދިއުމުގެ އަސްލު ސަބަބަށެވެ. އަދި ހައްގު ދީނަކީ އިސްލާމްދީން ކަމަށް އަމިއްލައަށް ވިސްނިގެން އޭނާ ވަނީ ނަސާރާދީން ދޫކޮށް އިސްލާމްދީން ގަބޫލުކޮށްފަ އެވެ. އިސްލާމްދީން ގަބޫލުކުރުމަށްފަހު އެންމެ ފުރަތަމަ ވެސް އޭނަ ކުރި މަސައްކަތަކީ އޭނާ އެ ޕާޓީއަކަށް ހިތާއި ފުރާނައިން މަސައްކަތްކުރި އެސްޕީވީގެ ހަރަކާތްތަކަކީ ސައިތާނީ ހަރަކާތްތަކެއް ކަމަށް ބުނެ ޕާޓީ ދޫކޮށްލުމެވެ.\nސްޓެރިޗް ބުނީ ދިރިއުޅުމުގެ ހަގީގީ ބޭނުމަކީ ކޮބައިކަން އޭނާއަށް އެނގިގެން ދިޔައީ އިސްލާމްދީނުން ކަމަށާއި، މިއޮތް ހުރިހާ ދުވަހު ނަސާރާދީނުގެ މަތީގައި ހުރެ ބައިބަލް ކިޔައި ފައްޅިއަށް ގޮސް ފާދިރީން ދައްކާ ވާހަކަތައް އަޑުއެހި ނަމަވެސް އޭނާ ބޭނުންވި ސުވާލުގެ ޖަވާބު އޭނާއަށް ލިބިފައި ނުވާ ކަމަށެވެ. އިސްލާމްދީނުގެ ސަބަބުން އޭނާގެ ހިތުގައި އުފެދިފައިވާ ހުރިހާ ނުތަނަވަސް ކަމަކަށް ލުއި ލިބި އޭނާގެ ސުވާލުތަކަށް ޖަވާބުވެސް ލިބިއްޖެ ކަމަސްވެސް ބުންޏެވެ.\nކުރިން ބައިބަލް ކިޔައި ފައްޅިިއަށް ގޮސް ހެދި ޑެނިއެލް މިއަދު އޭނާގެ ދުވަސްތައް ހޭދަކުރަމުންދަނީ މިސްކިތުގައި އަޅުކަން ކުރުމުގައާއި ޤުރުއާން ކިޔެވުމުގަ އެވެ. އަދި މިސްކިތްތަކުގައި މުންނާރު ހެދުމާއި ދެކޮޅަށް އަޑުއުފުލި ޑެނިއެލް އޭނާގެ އަމިއްލަ ހަރަދުގައި ސްވިޒަލޭންޑުގައި މިހާރު ވަނީ މުސްލިމުންނަށް ނަމާދު ކުރެވޭނެ މަގު ތަނަވަސްކޮށްދީފަ އެވެ. އިސްލާމްދީނާއި ދެކޮޅު ހަރަކާތްތައް ކުރިއަށް ގެންދިޔަ ޑެނިއެލްގެ ސިޔާސަތު މިއަދު ބަދަލުވެފައިވަނީ ކެތްތެރިކަމާއި، ސުލްހައިގެ ހިޔަލުގައި ގުޅިގެން ދިރިއުޅެވޭނެ ގޮތްތައް ފަހިކުރުމަށެވެ.


MDP Ge Dhaftharu Sahha Eh Noon, Fiyavalhu Alhan Jehey: Jameel – adduLIVE\nJan 13, 2020, 10:16 ހަސަން ރަޝީދު\nކުރީގެ ނައިބު ރައީސް ޑރ.މުހައްމަދު ޖަމީލު\nއެމްޑީޕީގެ ދަފްތަރު ޞައްޙައެއް ނޫން. ވެރިކަމުގެ ބާރާއި ނުފޫޒް ބޭނުންކޮށްފައިވާކަން މިއޮތީ ހާމަވެފައި. ރައްޔިތުންނަށް އޮޅުވާލައިގެން ޕާޓީ އަށް ވެއްދުމުގައި ގިނަ އިދާރާތަކެއްގެ ބައިވެރިވުން އެބައޮތް. މިއީ ފުރިހަމަ ތަޙްޤީގެއްކޮށް، ފިޔަވަޅު އަޅަންޖެހޭ ޖިނާއީ ކުށުގެ އަމަލެއް pic.twitter.com/iN9QycAVZb\n— Mohamed Jameel Ahmed (@MJameelAhmed) January 13, 2020


އުނގޫފާރުން ގޯއްޗަށް އެދުމުގެ ފުރުސަތު ހުޅުވާލައިފި – Ungoofaaru\nބަނޑޭރިގަނޑު/ޙަބަރު/އުނގޫފާރުން ގޯއްޗަށް އެދުމުގެ ފުރުސަތު ހުޅުވާލައިފި\nއިބްރާހީމް ޒަޔާން 12 އޯގަސްޓް 2018\n1 1,4343މިނެޓުން ކިޔާލެ\nއުނގޫފާރުގައި ދިރިއުޅުމަށްޓަކައި ގޯއްޗަށް އެދުމުގެ ފުރުޞަތު އުނގޫފާރު ކައުންސިލުން މިއަދު ހުޅުވާލައިފިއެވެ. މިކަމަށް އެދި ކޮށްފައިވަ އިއުލާނު ތިރީގައި މިވަނީއެވެ.\nދިރިއުޅުމަށްޓަކައި ގޯއްޗަށް އެދުމުގެ ފުރުޞަތު ހުޅުވާލުން\nދިރިއުޅުމަށްޓަކައި މިރަށުން ގޯތި ބޭނުންވާ ފަރާތްތަކަށް އެކަމަށް އެދުމުގެ ފުރުޞަތު ހުޅުވާލަމެވެ. މިބުރުގައި ގޯތި ދޫކުރުމަށް ހަމަޖެހިފައިވާ ސަރަޙައްދުގެ ޗާޓް މިއިޢުލާނާއިއެކު މިވަނީއެވެ. ގޯތި ދޫކުރެވޭނެގޮތާއި ތަރުތީބު ނަމްބަރ އެޗާޓުގައި އެނގެން ހުންނާނެއެވެ .މިބުރުގައި ދޫކުރުމަށް ހަމަޖެހިފައިވަނީ 35 ގޯއްޗެވެ. އެއީ 1600 އާއި 2000 އަކަފޫޓްގެ ގޯއްޗެވެ. ގޯއްޗަށް އެދޭ މީހުންގެ ކިބައިގައި ހުންނަންޖެހޭ ޝަރުތުތައް ތިރީގައި އެވަނީއެވެ.\nގޯއްޗަށް އެދޭ މީހުންގެކިބައިގައި ހުންނަންވާނެ ޝަރުތުތައް:\n1- ދިވެހި ރައްޔިތެއްކަމުގައިވުން\n2- އުމުރުން 18 އަހަރު ވެފައިވާ މީހަކަށްވުން\n3- ބަންޑާރަ ގޯއްޗެއް ނުވަތަ އަމިއްލަ ގޯއްޗެއް އެމީހެއްގެ ނަމުގައި ރަޖިސްޓްރީވެފައި ނެތުން\n4- ރާއްޖޭގެ އެއްވެސް ރަށަކުން އަމިއްލަ ނުވަތަ ބަންޑާރަ ގޯއްޗެއްގައިވާ ނުއުފުލޭ މުދަލުން ލިބިގެން އެފަދަ ގޯއްޗަކުން 600 އަކަފޫޓަށްވުރެ ބޮޑުބައެއް ލިބިފައި ނެތުން، ނުވަތަ ލިބިފައިވާ ބައެއް މިޤަވާޢިދާއި އެއްގޮތްވާ ގޮތުގެމަތިން ދޫކޮށްލުން\n5- ސަރުކާރުން ހަދައިދީފައިވާ ޢިމާރާތެއްގެ ފްލެޓެއް އެމީހެއްގެ ނަމުގައި ރަޖިސްޓްރީވެފައި ނެތުން. އަދި މިފަދަ ތަނެއް އަމިއްލަ ނަމުގައި އޮވެ، މިތަން ދޫކޮށްލާ ނުވަތަ ވިއްކާފައިވާތާ2އަހަރު ދުވަހަށްވުރެ ގިނަދުވަސް ވެފައިވުން\n6- އެންމެދު ޢިމާރާތެއްގެ ފުލެޓެއް އެމީހެއްގެ ނަމުގައި ރަޖިސްޓްރީވެފައި ނެތުން ނުވަތަ މިފަދަ ތަނެއް އަމިއްލަ ނަމުގައި އޮވެ، މިތަން ދޫކޮށްލާ ނުވަތަ ވިއްކާފައިވާތާ2އަހަރު ދުވަހަށްވުރެ ގިނަ ދުވަސް ވެފައިވުން.\n7- ގޯއްޗަށް އެދިފައިވާ މީހުންގެ ބެލުމުގެ ދަށުގައިވާ އުފަންދަރީންނާއި، އެމީހަކަށް ޝަރުޢީގޮތުން ބަލަންޖެހިފައިވާ މީހުންގެ ޢަދަދާއި، ގޯއްޗަށް އެދިފައިވާ މީހާއާއި، އެމީހާގެ ބެލުމުގެދަށުގައިވާ މީހުންގެ ބިމުގެ ތަނަވަސްކަމާއި، ގޯއްޗަށް އެދިފައިވާ މީހާއަށް ކުރިން ގޯއްޗެއްލިބި، ނުވަތަ އޮވެ، އެ ގޯއްޗަކާއިމެދު ޢަމަލުކޮށްފައިވާ ގޮތުގެމަށްޗަށް ރިއާޔަތްކޮށް، އަދި ގޯއްޗަށް އެދިފައިވަނީ ދެމަފިރިން ކަމުގައިވާނަމަ ދެމަފިރިންނަށް ދެގޯތި ނުނެގޭނެ ގޮތެއްބަލާ އެމީހަކީ ގޯއްޗަކަށް ބޭނުންވެފައިވާ މީހެއްކަމަށް “ދިރިއުޅުމަށްޓަކައި ބަންޑާރަ ގޯތި ދޫކުރުމާއިބެހޭ ޤަވާޢިދު” ގެ 16 ވަނަ މާއްދާގައިބުނާ ކޮމިޓީއަށް ފެނުން\nޕޮއިންޓް ދިނުމަށްހަމަޖެހިފައިވާ އުޞޫލް\n1- ކައިވެނީގެ ބައި :\n(ހ) މީހަކާ އިނދެގެން ހުރިނަމަ 20 ޕޮއިންޓް\n(ށ) ކުރިން މީހަކާ އިނދެ ކައިވެނި ރޫޅިފައި ވީނަމަވެސް ދަރިން ތިބިނަމަ 15 ޕޮއިންޓް\n(ރ) ކައިވެންޏަށް 1 (އެކެއް) އަހަރު ވެފައިވާނަމަ އަހަރަކަށް 1 ޕޮއިންޓް (މިގޮތަށް ގިނަވެގެންދެވޭނީ6ޕޮއިންޓެވެ.) 06 ޕޮއިންޓް\n2- ޢުމުރުގެ ބައި :\n(ހ) ޢުމުރުން 18 – 25 އަހަރާ ދެމެދު ނަމަ 05 ޕޮއިންޓް\n(ހ) 18 އަހަރުން ދަށުގެ ދަރިއަކު ހުރިނަމަ 05 ޕޮއިންޓް\n( މިބަޔަށްގިނަވެގެން ދެވޭނީ 16 ޕޮއިންޓް)\n(ރ) ދާއިމީގޮތެއްގައި ޚާއްޞަ އެހީއަށް ބޭނުންވާ 18 އަހަރުންދަށުގެ 1 ކުއްޖަކަށްވުރެ ގިނަކުދިން ތިބިނަމަ ކޮންމެ ކުއްޖަކަށް (ގިނަވެގެން ދެވޭނީ 08 ޕޮއިންޓް 04 ޕޮއިންޓް)\n(ނ) މައިންބަފައިންނާއި ދަރިންފިޔަވާ ޝަރުޢީގޮތުން ބަލަންޖެހިފައިވާ މީހަކު ބަލަމުންގެންދާނަމަ 03 ޕޮއިންޓް\n(މިބަޔަށް ޕޮއިންޓް ދެވޭނީ މައިންބަފައިންނާ، މައިންބަފައިންނާއި ދަރިން ފިޔަވާ ޝަރުޢީގޮތުން ބަލަންޖެހިފައިވާ މީހަކު ގޯއްޗެއްނެތި އެމީހުން ކައިރީގައި ބަހައްޓައިގެން ބަލަމުން ގެންދާނަމައެވެ.)\n5- ރައްވެހިކަމުގެބައި :\n(ހ) ރަށުގެ ރައްވެއްސެއްނަމަ 20 ޕޮއިންޓް\n(ށ) ކުރިން ރަށްވެހިވެފައިވާ ރަށް ދޫކޮށް މިރަށުގައި ދިރިއުޅޭތާ5އަހަރުވެފައިވާނަމަ 15 ޕޮއިންޓް\n6-ޕޮއިންޓް އުނިކުރުން :\n(ހ) ގޯއްޗަށް އެދިފައިވާ މީހާގެ މަންމަގެ ނަމުގައި 600 އަކަފޫޓަށްވުރެ ބޮޑު ގޯއްޗެއް އޮވެފައި ގޯތިނުލުބިހުރީ ހަމައެކަނި މީނާ ކަމަށްވާނަމަ 10 ޕޮއިންޓް\n(ށ) ގޯއްޗަށް އެދިފައިވާ މީހާގެ ބައްޕަގެ ނަމުގައި 600 އަކަފޫޓަށްވުރެ ބޮޑު ގޯއްޗެއް އޮވެފައި ގޯތިނުލުބިހުރީ ހަމައެކަނި މީނާ ކަމަށްވާނަމަ 10 ޕޮއިންޓް\n(ނ) ގޯއްޗަށް އެދިފައިވާ މީހާގެ މަންމަގެ ނަމުގައި 600 އަކަފޫޓަށްވުރެ ބޮޑު އެއްގޯއްޗައްވުރެ ގިނަގޯތި އޮވެފައި ގޯތިނުލިބިހުރީ ހަމައެކަނި މީނާކަމަށްވާނަމަ 10 ޕޮއިންޓް\n(ރ) ގޯއްޗަށް އެދިފައިވާ މީހާގެ ބައްޕަގެ ނަމުގައި 600 އަކަފޫޓަށްވުރެ ބޮޑު އެއްގޯއްޗަށްވުރެ ގިނަ ގޯތި އޮވެފައި ގޯތި ނުލިބިހުރީ ހަމައެކަނި މީނާކަމަށްވާނަމަ 10 ޕޮއިންޓް\nނަމްބަރ 1 ގައިވާ ކައިވެނި ރޫޅިފައިކަމަށް ބަލާނީ ގޯތި ދޫކުރާކަން އިޢުލާނު ކުރުމުގެ ކުރިން ކައިވެނި ރޫޅިފައިވާނަމައެވެ. އަދި މިބައިން މާކްސް ދޭއިރު މަންމަ ދަރިން ބަލަމުން ގެންދިޔަ ނަމަވެސް ދަރިންގެ ބައްޕަ ދަރިންނަށް ޚަރަދުކުރަމުންދާ ކަމުގެ ޝަރުޢީ ލިޔުން ދަރިންގެ ބައްޕަ ގޯއްޗަށް އެދި ހުށަހަޅާއިރު ހުށަހަޅައިފިނަމަ، މިބައިން އެ ދެފަރާތަށްވެސް ޕޮއިންޓް ލިބޭނެއެވެ. އަދި ކައިވެނީގެ މުއްދަތަށް ޕޮއިންޓް ދެވޭނީ ގޯއްޗަށް އެދި ހުށަހަޅާފަރާތުން ހުށަހަޅާފައިވާ ކައިވެނީގެ ސެޓްފިކެޓްތަކަށް ބަލައިގެންނެވެ.\nނަމްބަރ2ގައިވާ ޢުމުރުގެ ބައި ބަލާނީ ގޯތި ދޫކުރުމަށް ކުރި އިޢުލާނުގެ މުއްދަތު ހަމަވާ ތާރީހާ ހަމައަށެވެ. އަދި މިބައިން ޕޮއިންޓް ދެވޭނީ ގޯއްޗަށް އެދި ހުށަހަޅާފައިވާ ފަރާތުން ހުށަހަޅާފައިވާ އެފަރާތުގެ އައި.ޑީ ކާޑްގެ ކޮޕީއަށް ބަލައިގެންނެވެ.\nނަމްބަރ3ގެ (ށ) ގައިވާ ދަރިންގެ ޢަދަދަށް ޕޮއިންޓް ދިނުމުގައި 04 ދަރިންނަށްވުރެ ގިނައިން ދަރިން ތިބިކަމުގައިވިޔަސް ދެވޭނީ ޖުމުލަ 16 ޕޮއިންޓެވެ. އަދި މިބައިން ޕޮއިންޓް ދޭއިރު މަންމަ ދަރިން ބަލަމުން ގެންދިޔަ ނަމަވެސް ދަރިންގެ ބައްޕަ ދަރިންނަށް ޚަރަދު ކުރަމުންދާކަމުގެ ޝަރުޢީ ލިޔުން ދަރިންގެ ބައްޕަ ގޯއްޗަށް އެދި ހުށަހަޅާއިރު ހުށަހަޅައިފިނަމަ، މިބައިން އެ ދެފަރާތަށްވެސް ޕޮއިންޓް ލިބޭނެއެވެ. ދަރިންނަށް ޚަރަދުކޮށް ދަރިން ބަލަމުންގެންދަނީ މިދެފަރާތް ނުވަތަ އެފަރާތްތަކުގެ ކިބައިން ބަލަންޖެހޭ ފަރާތެއްނޫން އެހެން މީހެއްނަމަ، މިބައިން އެއިން އެއްވެސް ފަރާތަކަށް ޕޮއިންޓެއް ނުލިބޭނެއެވެ. އަދި މިބައިން ޕޮއިންޓް ދެވޭނީ ގޯއްޗަށް އެދި ހުށަހަޅާފަރާތުން ހުށަހަޅާފައިވާ ދަރިންގެ އުފަންދުވަސް ސެޓްފިކެޓްތަކުގެ ކޮޕީއަށް ބަލައިގެންނެވެ. އަދި ދާއިމީ ގޮތެއްގައި ޚާއްޞަ އެހީއަށް ބޭނުންޖެހިފައިވާ ކުދިންނަށް ޕޮއިންޓް ދެވޭނީ އެކުދިންގެ އުފަންދުވަހުގެ ސެޓެފިކެޓް އަދި އެކުދިންނަކީ ޚާއްޞައެހީއަށް ބޭނުންޖެހިފައިވާ ކުދިންކަން އަންގައިދޭ ޑޮކުޓަރގެ ލިޔުމެއް ހުށަހަޅާފައިވާނަމައެވެ.\nނަމްބަރ 04 ގައިވާ މައިންބަފައިން ބަލަމުންގެންދާތީ ލިބޭޕޮއިންޓް ލިބޭނީ މަންމަ ނުވަތަ ބައްޕަގެ ގޯތިނެތި މަންމަ ނުވަތަ ބައްޕަ ބަލަމުން ގެންދާނަމައެވެ. އަދި މިބައިގެ މަންމަ ނުވަތަ ބައްޕަ ބަލަމުންގެންދާނަމަ، ޕޮއިންޓްލިބޭނީ މަންމަ ނުވަތަ ބައްޕަ ބަލަމުން ގެންދާކަމުގެ ލިޔުމެއް އެފަރާތުން ހުށަހަޅާފައިވާނަމައެވެ.\nނަމްބަރ4(ނ) ގައިވާ ފަދަ ޝަރުޢީގޮތުން ބަލަންޖެހޭ މީހަކު ބަލަމުންދާކަމަށް ބެލެވޭނީ އެމީހަކީ މުސްކުޅިވުމުގެ ސަބަބުން ނުވަތަ އެނޫންވެސް ސަބަބަކާހުރެ އަމިއްލައަށް އެއްވެސް މަސައްކަތެއް ކޮށްނޫޅެވޭފަދަ މީހަކަށްވެފައި އެމީހެއްގެ ގޯއްޗެއްނެތި އެމީހުން ކައިރީގައި ބަހައްޓައިގެން ބަލަމުންގެންދާނަމައެވެ. އަދި ޝަރުޢީގޮތުން ބަލަންޖެހޭ އެހެންމީހެއް ބަލަމުން ގެންދާނަމަ، ޕޮއިންޓް ލިބޭނީ އެފަރާތެއް ބަލަމުންގެންދާކަމުގެ ޝަރުޢީ ލިޔުމެއް ގޯއްޗަށް އެދި ހުށަހަޅާފަރާތުން ހުށަހަޅާފައިވާނަމައެވެ.\nނަމްބަރ 05 ގެ (ށ) ގައިވާ ބަޔަށް ޕޮއިންޓް ދެވޭނީ ގޯއްޗަށް އެދި ހުށަހަޅާފައިވާ ފަރާތުން އެރަށުގައި ދިރިއުޅޭތާ 05 އަހަރު ވެފައިވާކަން އަންގައިދޭ ރަށު ކައުންސިލްގެ ރަސްމީ ލިޔުމެއް އެފަރާތުން ހުށަހަޅާފައިވާނަމައެވެ.\nނަމްބަރ 06 ގެ (ނ) އަދި (ރ) ގައިވާގޮތަށް މައިން ބަފައިންގެ ދެގޯތި އޮތްނަމަވެސް އެދެގޯތީގައި ވަކިވަކިން 600 އަކަފޫޓް ހަމަނުވާނަމަ މިބައިން ޕޮއިންޓް އުނި ނުކުރެވޭނެއެވެ.\nގޯއްޗަށްއެދި ފޯރމްހުށަހަޅާފައިވާ މީހުންގެ މަޢުލޫމާތުތަކަށް އައިސްފައިވާ އުނިއިތުރުބަލާނީ ގޯއްޗަށްއެދި ހުށަހެޅުމުގެ އެންމެ ފަހު ތާރީހާ ހަމައަށެވެ.\nގޯތިލިބޭގޮތް : ގޯތި ލިބެންޖެހޭ މީހުން ހޮވާނީ ޕޮއިންޓް ލިބިފައިވާ ތަރުތީބުން ގިނަ ޕޮއިންޓް ލިބިފައިވާ ފަރާތްތަކަށް އިސްކަންދީގެންނެވެ. އެގޮތުން އެފަހަރަކު ދޫކުރުމަށް ހަމަޖެހިފައިވާ ގޯތީގެ އެންމެފަހު ގޯއްޗަށް ވާދަކުރަން އެއްވަރަކަށް ޕޮއިންޓް ލިބިފައިވާ ގިނަ މީހުންތިބިނަމަ އެގޯތިލިބޭ މީހާ ކަނޑައަޅާނީ ގުރުއަތުލައިގެންނެވެ. ގޯތިލިބޭނީ މަދުވެގެން 50 ޕޮއިންޓް ލިބޭ ފަރާތްތަކަށެވެ.\nވީމާ، ގޯއްޗަށް އެދޭ ފަރާތްތަކުން 13 އޯގަސްޓް 2018 ވަނަ ދުވަހުން ފެށިގެން 09 ސެޕްޓެމްބަރ 2018 ވަނަ ދުވަހުގެ 13:30 ގެ ނިޔަލަށް ގޯއްޗަށް އެދޭ ފޯމް ފުރިހަމަކުރައްވާ މިއިދާރާއަށް ހުށަހެޅުއްވުމަށް ދެންނެވީމެވެ. ފޯރމް މިއިދާރާއިން ލިބެން ހުންނާނެއެވެ. މިހެންވެ މިކަން އާއްމުކޮށް އެންގުމަށްޓަކައި އިޢުލާނު ކުރީމެވެ.\nThiyakuravva bura masakkathah shukuriyya


Anhenaku Car Therein Handbag Beyrah Ehlumun5Car Accident Vejje - Vaguthu\n5 މަސް ކުރިން ( ޖެނުއަރީ 16, 2020 )\nއެންމެ ހޭންޑުބޭގެއްގެ ސަބަބުން5ކާރު އެކްސިޑެންޓުވި\nނިއުޒިލޭންޑުގައި އަންހެނަކު ދުއްވަމުން ގެންދިޔަ ކާރެއްގެ ތެރެއިން ހޭންޑުބޭގެއް މަގުމައްޗައް އެއްލައިލުމުގެ ސަބަބުން އެ ކާރުގެ ފަހަތުގައި އޮތް އިތުރު5ކާރު އެކްސިޑެންޓު ވެއްޖެއެވެ.\nއެ ގައުމުގެ ބާރުބޮޑު މަގެެއްގެ މަތިން ކާރު ދުއްވަމުން ދަނިކޮށް ހޭންޑުބޭގު ބޭރަށް އެއްލާލާފައި ވަނީ 21 އަހަރުގެ އަންހެނެއް، އެ ކާރު ދުއްވަން އިން އޭނާގެ މަންމަ އާއި ދެމެދު އުފެދުނު މައްސަލަ އެއްގެ ތެރެއިން ކަމަށް ރިޕޯޓުތައް ބުނެއެވެ.\n21 އަހަރުގެ އެ އަންހެން މީހާ ރުޅި އައިސްގެން ހޭންޑުބޭގު ކާރުގެ ކުޑަދޮރުން އެއްލާލުމާއި އެކު އެ ކާރުގެ ފަހަތުގައި އޮތް ކާރު ދުއްވަން އިން އަންހެން މީހާ އަށް ވަނީ ކުއްލިއަކަށް ކާރު މަޑު ކޮށްލެވިފައެވެ. މީގެ ސަބަބުން އޭގެ ފަހަތުގައި އޮތް4ކާރުވެސް ޖެހި، ޖުމްލަ5ކާރުގެ މެދުގައި ވަނީ އެކްސިޑެންޓެއް ހިނގާފައެވެ.\nމިކަން ހިނގުމާއި އެކު 21 އަހަރުގެ މީހާގެ މަންމަ ވަނީ އެތަނުން ދިއުމަށް މަސައްކަތް ކޮށްފައެވެ. ނަމަވެސް އެވަގުތު ޓްރެފިކް ތޮއްޖެހިފައި އޮތުމުން އެކަން ވާގޮތެއް ނުވިއެވެ. ދެން ފަހަތުގައި ތިބި ކާރުތަކުގެ ޑްރައިވަރުން ވަނީ ބޭރަށް ނިކުމެ، 21 އަހަަރުގެ އެ އަންހެން މީހާ އާއި ޒުވާބު ކޮށްފައެވެ.\nފުލުހުން އެތަނަށް އައުމާއި ހަމައަށް ޒުވާބު ކުރިއަށް ދިޔަ ކަމަށް އެ ގައުމުގެ މީޑިއާތައް ބުނެއެވެ. ނަސީބަކުން މި ހާދިސާގައި ކަރުތަކަށް ގެއްލުންވި ނަމަވެސް، އެއްވެސް މީހަކަށް ގެއްލުމެއް ވެފައެއް ނުވެއެވެ. އެ ގައުމުގެ ފުލުހުން މިހާރު މި މައްސަލަ ތަހުގީގު ކުރަމުން ގެންދާ އިރުގައި މިއީ ދިވެހިންވެސް ވިސްނާލަން ޖެހޭ ކަމެކެވެ.\nކުއްލިއަކަށް މަގުމައްޗައް އެއްލުމުން ފަހަތުގައި ތިބޭ ޑްރައިވަރުންނަށް އޭގެ ސަބަބުން ސިހުމެއް ލިބިގެން ދާނެއެވެ. އަދި ހިތާމަވެރި ހާދިސާ އެއް ހިނގުމުގެ ފުރުސަތުވެސް އޮންނާނެއެވެ.\nޖެނުއަރީ 16, 2020 22:25\n"ނަސީބަކުން" އެއީ ކޯޗެއްތޯ؟ "ނަސީބަކުން"ނެއް ނުވާނެ އެއްވެސްކަމެއް. އެއީ ދިވެހިން ނަށް ކިޔޭ ބަދަލު ކޮށްލަންޖެހޭ ބަހެއް.. ހުރީހާ ކަމެއްވެސް ވަނީ ﷲ تعالى ގެ އިރާދަފުޅުން. ހާދިސާ އެއްގައި ހިތް ހަމަޖެހޭ ގޮތަށް ކަމެއް ހިނގައިފިނަމަ الحمد لله ކިޔާލުން އަދި މިކަން ވީ ﷲ تعالىގެ ރަހްމަތްފުޅުން ކަން.. ބުނުން/ލިޔުން ރަނގަޅު ގޮތަކީ..\nއަދި ހާދިސާ ގައި ހިތާމަވެރި ގޮތަކަށް ކަމެއް ދިމާވެއްޖެ ނަމަ قَدَّرَ الله وَمَا شَاءَ فَعَلَ. ﷲ އިރާދަ ކުރެއްވި ގޮތެވެ. އަދި އެކަލާންގެ އިރާދަކުރައްވާ ކަމެއް ކުރައްވައެވެ. - މިގޮތަށް ލިޔުން/ބުނުން ރަނގަޅު ގޮތަކީ..


Vaccine jehiyas fiyavalhuthah alhuvvaa: Dr. Nazla - vNews.mv\nވެކްސިން ޖެހިޔަސް ފިޔަވަޅުތައް އަޅުއްވާ: ޑރ. ނަޒްލާ\nޠާހިރާ އަޒްހާރު 22 February 2021, 14:22\nދިވެހިރާއްޖޭގައި ގިނަ ބަޔަކަށް ކޮވިޑް-19 ވެކްސިން ދެމުންދިޔަނަމަވެސް ބަލި އިތުރަށް ފެތުރުން ކޮންޓްރޯލްކުރުމަށް އަޅަންޖެހޭ ފިޔަވަޅުތައް އެޅުންމަތީ ދެމިތިބުން މުހިންމުކަމަށް ޑރ. ނަޒްލާ ވިދާޅުވެއްޖެއެވެ.\nހެލްތް އިމަރޖެންސީ އޮޕަރޭޝަން ސެންޓަރުގައި ރޭ ބެއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އެ ސެންޓަރުގެ ތަރުޖަމާނު ޑރ. ފާތިމަތު ނަޒްލާ ރަފީގު ވިދާޅުވީ އެތަނެއްގައި ހަލުވިކަމާއެކު ބަލި ފެތުރޭ ކަމަށްވާނަމަ ވެކްސިންއިން ލިބޭ ރައްކާތެރިކަން ނުވަތަ ވެކްސިންގެ އިފެކްޓިވްނެސް ކުޑަވާކަމަށެވެ.\nއެހެންކަމުން ވެކްސިނުން ލިބޭ ރައްކާތެރިކަން އިތުރުކުރުމަށާއި، އަދި ކުރިއަށް އޮތްތަނުގައި އިތުރު ވޭރިއެންޓްތައް ފެތުރުމުގެ ފުރުސަތު ހަނިކުރުމަށްވެސް ބަލި ކޮންޓްރޯލްކުރުން މުހިންމު ކަމަށް ޑރ. ނަޒްލާ ވިދާޅުވިއެވެ.\nމީގެ އިތުރުން ޒުވާން އުމުރުފުރާތަކުގެ މީހުން މި ބައްޔާމެދު މާބޮޑު ސަމާލުކަމެއް ނުދީ، މި ބައްޔަކީ ނުރައްކާތެރި ބައްޔެއް ކަމުގައި ގަބޫލުނުކުރާކަން ވަރަށް ބޮޑަށް ފާހަގަކުރެވިފައިވާކަންވެސް ޑރ. ނަޒްލާ ވަނީ ފާހަގަކުރައްވާފައެވެ. ޑރ. ނަޒްލާ ވިދާޅުވީ ކޮވިޑް-19 ޖެހިއްޖެނަމަ އެންމެ ފުރަތަމަ ބަލީގެ އަލާމާތްތައް ވަރަށް ކުޑަކޮށް ފެނުނުނަމަވެސް، ފަހުން ވަރަށް ދިގު މުއްދަތަކަށް މި ބަލީގެ އަލާމާތްތައް ދެމިގެންދާކަން މިހާތަނަށް ފާހަގަކުރެވިފައިވާ ކަމަށެވެ.\nބައެއް ޒުވާން ބޭފުޅުންނަށް ފާހަގަކުރެވިފައި އެބަ އޮވޭ ތިމަންނަމެންނަށް ބަލި ޖެހުނަސް މާބޮޑު ކަމެއް ނުވާނެޔޭ. އެކަމަކު މީގަ ދެކަމެއް އަޅުގަނޑުމެން ފާހަގަކޮށްލަން ބޭނުން. ފުރަތަމަ ކަމަކަށް މިހާރު ރާއްޖޭގައިވެސް އެބަ ފާހަގަކުރެވޭ ޒުވާން އުމުރުގެ މީހުންނަށްވެސް ހޮސްޕިޓަލުގައި އެޑްމިޓުކޮށްގެން ފަރުވާ ދޭންޖެހޭ މިންވަރު ކުރިއަށްވުރެ އިތުރުވަމުންދާކަން. ދެވަނައަށް ކޮވިޑަކީ އެންމެ ފުރަތަމަ ބަލީގެ އަލަމާތްތައް ވަރަށް ކުޑަކޮށް ފެނުނުނަނަމަވެސް ފަހުން މި އަލާމާތްތައް ވަރަށް ދިގު މުއްދަތަކަށް ދެމިގެންދާ ބައްޔެއް. އާންމު ދިރިއުޅުމުގައި އުޅޭއިރު ވަރަށް ގިނަ ދަތިތަކަކާ ކުރިމަތިލާންވެސް ޖެހޭ މިފަދަ އަލާމާތްތަކުގެ ސަބަބުން.\nޑރ. ފާތިމަތު ނަޒްލާ ރަފީގު\nމީގެ އިތުރުން ކޮވިޑް ބަލިން ރައްކާތެރިވެ ތިބުމަށް އެޅެންހުރި ހުރިހާ ފިޔަވަޅެއް އެޅުމަށް ޑރ. ނަޒްލާ ވަނީ ތަކުރާރުކޮށް އިލްތިމާސްކުރައްވާފައެވެ. އެގޮތުން މާސްކު އަޅަން އޮންނަ ގޮތަށް މާސްކު އެޅުމަށާއި، ތިމާއާއި ތިމާގެ ވަށައިގެންވާ އެންމެން ބަލިން ރައްކާތެރިކުރުމަށް މަސައްކަތްކުރުމަށް ޑރ. ނަޒްލާ ވަނީ އިލްތިމާސްކުރައްވާފައެވެ.\nކޮވިޑް-19 ޑރ. ނަޒްލާ ރަފީގު އެޗްއީއޯސީ އެޗް.ޕީ.އޭ ރާއްޖެ


Boat jesseemaa gulhaalaanan: Vettunu boat ge passengeregge message eh | Mihaaru\nވެއްޓުނު އިތިއޯޕިއަން އެއާލައިންސްގެ ބޯޓުން ދަތުރުކުރި އިންޑިއާގެ ޝިކާ ގާގް.\nބޯޓު ޖެއްސީމާ ގުޅާލާނަން: ވެއްޓުނު ބޯޓުގެ ޕެސެންޖަރެއްގެ މެސެޖެއް\n14 މާޗް 2019 - 10:52 1 comment\nމިދިޔަ އާދިއްތަ ދުވަހު ވެއްޓުނު އިތިއޯޕިއަން އެއާލައިންސުން ދަތުރު ކުރި ގާގުގެ ފިރިމީހާ ސޫމިޔާ ބަޓަޗާރިޔާ އަށް ފޮނުވި އެންމެ ފަހުގެ މެސެޖުގައި ބުނެފައި ވަނީ "ބޯޓު ޖެއްސީމާ ގުޅާލަން" ކަމަށެވެ. ތިން އަހަރު ދުވަހު އެކުގައި އުޅުމަށް ފަހު އެ ދެ މީހުން ކައިވެނި ކުރީގެ މީގެ ތިން މަސް ކުރިންނެވެ.\nކުރިން ހަމަޖެހިފައި އޮތީ ގާގްއާ އެކު ބަޓަޗާރިޔާ ވެސް ނައިޖީރިއާ އަށް ދަތުރު ކުރާ ގޮތަށެވެ. ނަމަވެސް އެންމެ ފަހު ވަގުތު ޚިޔާލު ބަދަލުވެ ނިއު ދިއްލީގައި މަޑުކުރަން ނިންމީ ކުއްލި ބައްދަލުވުމެއް އޮވެގެން ކަމަށް ޓައިމްސް އޮފް އިންޑިއާ އިން ބުނެފައިވެ އެވެ.\n"އަހަރެން ފްލައިޓަށް އަރައިފިން. ބޯޓު ޖެއްސީމާ ގުޅާލާނަން،" ބަޓަޗާރިޔާ އަށް ގާގް ފޮނުވި މެސެޖުގައި ބުނެފައިވެ އެވެ.\nއެކަމަކު ބަޓަޗާރިޔާ އަށް އެ މެސެޖުގެ ޖަވާބު ނުފޮނުވެވި އުޅެނިކޮށް އޭނާގެ ރައްޓެއްސަކު ގުޅާފައި އެ ހިތާމަވެރި ޚަބަރު ދިނެވެ.\nނިއު ދިއްލީގައި ދިރިއުޅޭ އެ ދަމަފިރިން ވަނީ ގާގުގެ ނައިރޯބީ ދަތުރު ނިންމާފައި ދިއުމުން ޗުއްޓީއަކަށް ދާން ވެސް ޕްލޭންކޮށްފަ އެވެ.\nމި ވާހަކަތައް ނޫހުގައި ޖެހުމާ އެކު އިންޑިއާގެ ޚާރިޖީ ވަޒީރު ސުޝްމާ ސްވަރާޖް ވަނީ ގާގުގެ އާއިލާއާ ގުޅޭނެ ގޮތެއް ހަމަޖައްސައިދިނުމަށް ޓްވިޓާ މެދުވެރިކޮށް އެދިވަޑައިގެންފަ އެވެ. ސްވަރާޖް ފަހުން ވަނީ ގާގުގެ އާއިލާއާ އަދި އެ ބޯޓުން ދަތުރުކުރި އިންޑިއާގެ އަނެއް ތިން މީހުންގެ އާއިލާއާ ވެސް ވާހަކަ ދައްކަވައިފަ އެވެ.\nގާގް އަކީ އިންޑިއާގެ ތިމާވެއްޓާ ބެހޭ މިނިސްޓްރީގެ ކޮންސަލްޓެންޓެކެވެ. އޭނާ ވަނީ ޕެރިސް ކްލައިމެޓް އެއްބަސްވުމުގެ މަޝްވަރާތަކުގައި ވެސް ބައިވެރިވެފަ އެވެ.\nއިތިއޯޕިން އެއާލައިންސްގެ ބޯއިން 737 މެކްސް 8 މޮޑެލްގެ ބޯޓުން 35 ގައުމެއްގެ މީހުން ދަތުރުކުރި އެވެ. އޭގެ ތެރޭގައި އދ.އާ ގުޅިފައިވާ 21 މީހަކު ވެސް ހިމެނެ އެވެ.\nއިތުރު ލިޔުންތައް ބޯއިން މަތިންދާ ބޯޓު ވެއްޓުން އިތިއޯޕިއާ


Jumhooree verikamah 52 aharu furijje! - vNews.mv\nޖުމްހޫރީ ދުވަސް 2020: ޖުމްހޫރީ ވެރިކަމަށް 52 އަހަރު ފުރިއްޖެ!\nޠާހިރާ އަޒްހާރު 10 November 2020, 23:03\nމިއަދަކީ ދިވެހިރާއްޖޭގައި ޖުމްހޫރިއްޔާއެއްގެ ވެރިކަން ފެށުނުތާ 52 އަހަރުފުރޭ 53 ވަނަ ޖުމްހޫރީ ދުވަހެވެ. މިހާރުގެ ރައީސުލްޖުމްހޫރިއްޔާ އިބްރާހިމް މުހައްމަދު ސާލިހަކީ ދެވަނަ ޖުމްހޫރިއްޔާގެ ހަވަނަ ރައީސެވެ. ޖުމްހޫރީ ވެރިކަމެއް ފެށުމުގެ ކުރިން ދިވެހިރާއްޖޭގައި އޮތީ ރަސްކަމެކެވެ.\nރާއްޖޭގެ ފުރަތަަމަ ޖުމްހުރިއްޔާގެ ފުރަތަމަ ރައީސަކީ ސުމުއްވުލްއަމީރު މުޙައްމަދު އަމީން ދޮށިމޭނާ ކިލެގެފާނެއެވެ.\nމީލާދީން 1943 ވަނަ އަހަރުގެ އޭޕްރީލް މަހުގެ7ވަނަ ދުވަހު، ރާއްޖޭގައި އޭރު ހުންނެވި ރަދުން އައްސުލްޠާން ޙަސަން ނޫރައްދީނާއި ބޮޑުވަޒީރު އަލްއަމީރު މުޙަންމަދު ފަރީދު ދީދީ އާއި ދެބޭފުޅުން އެއްފަހަރާ އިސްތިއުފާ ދެއްވިއެވެ. މި ޖުމްހޫރިއްޔާ ދެމިއޮތީ7މަހާއި ދުވަސްކޮޅަކުއެވެ.\nފުރަތަމަ ޖުމްހޫރިއްޔަތުގެ ވެރިކަން ނިމިގެންދިއުމާއެކު އަނެއްކާވެސް ދިވެހިން ތާއީދުކުރީ ރަސްކަމަކަށެވެ. މާގިނަދުވަސްތަކެއްނުވެ ސުމުއްވުލްއަމީރު އަލްޙާއްޖަ ޢަބްދުލްމަޖީދު ރަންނަބަނޑޭރި ކިލެގެފާނަށް ދިވެހިރާއްޖޭގެ ރަސްކަން ނުހަނު ލޯތްބާއި އިހްތިރާމާއެކު ދިވެހީން އެރުވީ 1943 ވަނަ އަހަރުގެ އޭޕްރީލް މަހުގެ 11 ވަނަ ދުވަހުއެވެ. އޭރު އެމަނިކުފާނު ހުންނެވީ ރާއްޖެއިން ބޭރުގައިކަމުން ޤާނޫނީގޮތުން ރަސްކަމާ ހަވާލުވެ ވަޑައިގަތުމުގެ ކަންތައްތައް ހަމަނުޖެހި ގިނަދުވަސްތަކެއް ވިއެވެ.\nމިގޮތަށް ގިނަ ދުވަސްތަކެއް ވާން ފެށުމުން ރާއްޖޭގެ ވެރިކަން ހަމަޖައްސާނެ ގޮތަކާމެދު ގޮތެއް ނިންމުގެ މަޝްވަރާތައް ފެށިގެންދިޔައެވެ. މިގޮތަށް ބޭއްވުނު ގިނަ ބައްދަލުވުން ތަކަކަށްފަހު ދިވެހިން އެދުނީ ރާއްޖޭގެ ވެރިކަމުގެ ނިޒާމު ކޮންމެގޮތަކަށް އޮތްކަމުގައިވިޔަސް ޤައުމުގެ އެންމެމަތީ ވެރިއެއްގެ މަޤާމުގައި ހުންނެވުމަށް އަލްއަމީރު މުޙަންމަދު އަމީން ދޮށިމޭނާ ކިލެގެފާނު ހަމަޖެއްސެވުމަށެވެ. އަނެއްކާވެސް ދިވެހިންނަށް ކަމުދިޔައީ ރަސްކަމެވެ.\nއެހެންކަމުން 1954 ވަނަ އަހަރުގެ މާޗް7ގައި އައްސުލްޠާން މުޙަންމަދު ފަރީދުލްއައްވަލް ރަސްކަމަށް އިސްކުރެވުނެވެ. މުޙަންމަދު ފަރީދުގެ ރަސްކަން 1968 ވަނަ އަހަރާ ހަމައަށް ދެމިއޮތުމަށްފަހު ރާއްޖޭގެ ދެވަނަ ޖުމްހޫރިއްޔާ ޤާއިމް ކުރެވުނެވެ. އެއީ 11 ނޮވެމްބަރ 1968 ގައެވެ. ރައީސަކަށް އިންތިޚާބު ކުރެވުނީ ސުއްމުވުލްއަމީރު އިބްރާހީމް ނާޞިރެވެ.\nދިވެހިޜާއްޖޭގެ ދެވަނަ ޖުމްހޫރިއްޔާގެ ފުރަތަމަ ރައީސްގެ މަގާމުގައި ސުއްމުވުލްއަމީރު އިބްރާހީމް ނާޞިރު 10 އަހަރު ދުވަހު ހުންނެވިއެވެ. އެމަނިކުފާނު މަގާމުން އިސްތިއުފާދެއްވީ 1978 ވަނަ އަހަރުގެ ނޮވެމްބަރު 11 ގައެވެ. އެއަށްފަހު އެމަނިކުފާނު ރާއްޖެ ދޫކުރައްވައި ސިންގަޕޫރަށް ދިރިއުޅުން ބަދަލުކުރެއްވިއެވެ.\nއެއަށްފަހު 1978 ގައި އަލްއުސްތާޛު މައުމޫން އަބްދުލްޤަައްޔޫމްވަނީ ރާއްޖޭގެ2ވަނަ ޖުމްހޫރިއްޔާގެ2ވަނަ ރައީސްކަމުގެ މަގާމާ ހަވާލުވެވަޑައި ގެންނެވިއެވެ. ރައީސް މައުމޫނު ރާއްޖޭގެ ރައީސުލްޖުމްހޫރިއްޔާކަމުގެ މަޤާމުގައި ޖުމްލަ 30 އަހަރު ދުވަހު ހުންނެވިއެވެ.\nއެއަށްފަހު2ވަނަ ޖުމްހޫރިއްޔާގެ3ވަނަ ރައީސަކަށް 28 އޮކްޓޯބަރ 2008 ގައި އިންތިޚާބު ކުރެވިގެންދިޔައީ ރައީސް މުޙައްމަދު ނަޝީދެވެ. ރައީސް މުޙަންމަދު ނަޝީދު ވެރިކަމަށް ވަޑައިގަތީ ޑިމޮކްރެޓިކް އުޞޫލުން އިންތިޙާބު ވެވަޑައިގެންނެވެ. ރައީސް މުހައްމަދު ނަޝީދަކީ ރާއްޖޭގައި ޑިމޮކްރެޓިކް އުސޫލުން އިންތިހާބުވެވަޑައިގެންނެވި ފުރަތަމަ ރައީސެވެ. އެމަނިކުފާނު ރައީސްކަމަށް އިންތިޙާބު ވެވަޑައިގެންނެވީ، އޭރު ރައީސް ކަމުގައި ހުންނެވި މައުމޫން ޢަބްދުލްޤައްޔޫމް ބަލިކުރެއްވުމަށްފަހުއެވެ.\n7 ފެބްރުއަރީ 2012 ގައި، ރައީސް މުޙަންމަދު ނަޝީދު ވެރިކަމުން އިސްތިޢުފާ ދެއްވުމާގުޅިގެން، ރާއްޖޭގެ 2ވަނަ ޖުމްހޫރިއްޔާގެ4ވަނަ ރައީސަކަށް ވެވަޑައިގެންނެވީ ޑރ މުޙައްމަދު ވަޙީދު ހަސަންމަނިކެވެ. ޑރ މުޙައްމަދު ވަޙީދު ހަސަންމަނިކު ރާއްޖޭގެ ވެރިކަން ކުރައްވާފައިވަނީ 2012 އިން 2013 އަށެވެ.\nއެއަށްފަހު 2013 ވަނަ އަހަރުގެ ރިޔާސީ އިންތިޚާބު ކާމިޔާބު ކުރެއްވުމާއެކު2ވަނަ ޖުމްހޫރިއްޔާގެ5ވަނަ ރައީސަކަށް ޢަބްދުﷲ ޔާމީން ޢަބްދުލްޤައްޔޫމް ހޮވިގެންނެވިއެވެ. ރައީސް ޔާމީން ދިވެހިރާއްޖޭގެ ރައީސުލްޖުމްހޫރިއްޔާކަމުގެ މަޤާމުގެ ހުވާ ކުރައްވައި، މަޤާމާ ޙަވާލުވެވަޑައިގަތީ 2013 ނޮވެންބަރު 17 ގައެެވެ.\nރައީސް ޔާމީނަށްފަހު ދިވެހިރާއްޖޭގެ2ވަނަ ޖުމްހޫރިއްޔާގެ6ވަނަ ރައީސްކަމަށް އިންތިޚާބު ކުރެވުނީ މިހާރުގެ ރައީސުލްޖުމްހޫރިއްޔާ އިބްރާހިމް މުހައްމަދު ސާލިހެވެ.\n1968 ވަނަ އަހަރުން ފެށިގެން ދިވެހިރާއްޖޭގައި އޮންނަ ޖުމްހޫރީ ވެރިކަމަކީ ރައްޔިތުންނަށްޓަކައި ރައްޔިތުން އިންތިހާބުކުރާ ވެރިއަކު ކުރާ ވެރިކަމެކެވެ. މިއަދު ގައުމުގެ ކަންކަން ނިމިގެންދަނީވެސް ރައްޔިތުންގެ ތާއީދާއެކު ރައްޔިތުން އެދޭ ގޮތަށެވެ. މިއީ ޖުމްހޫރީ ވެރިކަމެއްގެ އެންމެ އަސާސީ އެއް ސިފައެވެ.\nޖުމްހޫރީ ދުވަސް ރާއްޖެ ރިޕޯޓް\nދިވެހިން ރަސްކަމެއް ބޭނުންވިކަން އެގެނީ ކިހިނަކުންތޯ؟


Kunfunithakun verikan kuraa party ah fandukurun nuhuhtuvey\nކުންފުނިތަކުން ވެރިކަން ކުރާ ޕާޓީއަށް ފަންޑުކުރުން ނުހުއްޓުވޭ\nއެންމެ ފަހުން ބޭއްވުނު ރިޔާސީ އިންތިހާބުގެ ކެމްޕޭނުގެ ތެރެއިން ބައެއް ޕާޓީތަކުގެ ދިދަފަތި ދަމާފައި -- ފޮޓޯ: އަވަސް އާކައިވްސް\nހާއްސަކޮށް އިންތިހާބުތަކާ ގުޅިގެން، ދައުލަތުގެ އިދާރާތަކާއި ސަރުކާރު ހިއްސާވާ ކުންފުނިތަކުގެ ފައިސާއާއި ވަސީލަތްތައް އެއިރެއްގައި ވެރިކަން ކުރާ ޕާޓީގެ ސިޔާސީ ހަރަކާތްތަކުގައި ބޭނުންކުރާކަމުގެ ގިނަ މައްސަލަތަކެއް ފާހަގަވަމުންދިޔަ ނަމަވެސް، އެކަން ތަކުރާރުވަމުންދާކަމަށް އެންޓި ކޮރަޕްޝަން ކޮމިޝަން (އޭސީސީ) އިން ނެރުނު ރިޕޯޓެއްގައި ބުނެފި އެވެ.\n"ސިޔާސީ ޕާޓީތަކުގެ މާލީ ނިޒާމުގެ ނަޒާހަތްތެރިކަން ހަރުދަނާކުރުން"ގެ ނަމުގައި އޭސީސީން ކުރި ދިރާސާއަކަށްފަހު އާއްމުކޮށްފައިވާ ރިޕޯޓުގައި ޕާޓީތަކަށް ލިބޭ ފައިސާ އާއި އެހީގެ އިތުރުން ހަރަދު ކުރުމުގައި އެކަށީގެންވާ އުސޫލެއްނެތް ކަމުގެ ބޮޑެތި މައްސަލަތައް ވަނީ ފާހަގަކޮށްފައި އެވެ.\nއަދި ސިޔާސީ ޕާޓީތަކުގެ ގާނޫނުގައި ހުރި ބައެއް ބާގަނޑުތަކުގެ ސަބަބުން ހަރުދަނާ ގޮތެއްގައި އެކަންކަން ބެލުމުގެ ބާރު ލިބިދީފައިވާ އިލެކްޝަންސް ކޮމިޝަން (އޭސީސީ)އަށް އެފަދަ ކަންކަން ބަލައި، ފިޔަވަޅު އެޅުމަށް ހުރި ހުރަސްތަކަށްވެސް އެ ރިޕޯޓުގައި އަލިއަޅުވާލާފައިވެ އެވެ.\nމައިގަނޑު ގޮތެއްގައި 2017 އިން ފެށިގެން 2019 ވަނަ އަހަރާ ދެމެދު ޕާޓީތަކުގެ އިތުރުން އީސީން ލިބެންހުރި މައުލޫމާތުތަކުގެ މައްޗަށް ބިނާކޮށް އެކުލަވާލާފައިވާ ރިޕޯޓުގައި ބޮޑެތި ހަ މައްސަލައެއް ވަނީ ފާހަގަކޮށްފައި އެވެ.\nދައުލަތުގެ ހިއްސާ ހިމެނޭ ކުންފުނިތަކުން ވަކި ބަޔަކަށް ސިޔާސީ މަންފާ ހޯދައިދިނުމުގެ ފުރުސަތު މިގޮތަށް ފަހިވެފައިވުމަކީ ޕާޓީތަކުގެ މެދުގައި ވާދަވެރިކަން ކުޑަވެ ކޮރަޕްޝަނަށް މަގުފަހިވާގޮތަށް ދައުލަތުގެ ފައިސާއާއި ވަސީލަތްތައް ބޭނުންކުރުމަށް ހުޅުވިފައިވާ ފުރުސަތެއް\nއޭސީސީގެ "ސިޔާސީ ޕާޓީތަކުގެ މާލީ ނިޒާމުގެ ނަޒާހަތްތެރިކަން ހަރުދަނާކުރުން" ރިޕޯޓު\nމިގޮތުން، ދައުލަތުގެ އިދާރާތަކުންނާއި ސަރުކާރު ހިއްސާވާ ކުންފުނިތަކުން ސިޔާސީ ޕާޓީތަކަށް ހަރަދުކުރުމާއި ސިޔާސީ ޕާޓީތަކުން ދައުލަތުގެ ފައިސާއާއި ވަސީލަތްތައް ބޭނުންކުރުމަކީ ތަކުރާރުވަމުންދާ މައްސަލައެއްކަމަށް އޭސީސީން ބުންޏެވެ.\nއެކަމާ ގުޅިގެން ރިޕޯޓުގައި ބުނީ ފާއިތުވި ފަސް އަހަރުގެ ތެރޭގައި ދައުލަތުގެ އިދާރާތަކުންނާއި ކުންފުނިތަކުން ސިޔާސީ ޕާޓީތަކާއި ސިޔާސީ ކެންޑިޑޭޓުންނަށް ފައިސާއާއި ވަސީލަތްތައް ހަރަދުކުރުމާއި، ދޫކުރުމާ ގުޅޭ 37 މައްސަލައެއް ކޮމިޝަނަށް ހުށަހެޅިފައިވާ ކަމަށެވެ.\nމިގޮތުން، އެފަދަ މައްސަލަތަކުން ބައެއް މިސާލުތައްވެސް ރިޕޯޓުގައި ހިމަނައިފައިވާއިރު، އެންމެ ފަހުން ބޭއްވުނު ރިޔާސީ އިންތިހާބުގެ ތެރެއިން އޭރު ވެރިކަމުގައި އޮތް ޕާޓީގެ ކެމްޕޭނަށް ސަރުކާރުގެ ކުންފުނިތައް މެދުވެރިކޮށް ދިދަ އާއި ގޮނޑިފަދަ ތަކެތި ފޯރުކޮށްދީފައިވާކަމަށް އޭސީސީން ބުނެފައިވެ އެވެ.\nމިނިވަން މުއައްސަސާތަކުގެ ކޮމިޓީގައި އޭސީސީގެ މެންބަރުން ޖާވާބުދާރީވަނީ -- ފޮޓޯ: މަޖިލީސް\nކޮމިޝަނުން އިތުރަށް ބުނީ އިންތިހާބާ ބެހޭ އާންމު ގާނޫނުން ކެނޑިޑޭޓުން ސަރުކާރުގެ ކުންފުނިތަކުން ދޭ އެހީ ބޭނުންކޮށްގެން ނުވާނެ ކަމަށް ބުނެފައި ވީނަމަވެސް، ސަރުކާރު ހިއްސާވާ ކުންފުނިތަކުން ސިޔާސީ ޕާޓީތަކަށް ހަރަދުކުރުމަކީ ސިޔާސި ޕާޓީ ގެ ގާނޫނުގައި ސިދާ މަނާނުކުރާ ކަމަށެވެ.\nގާނޫނުގައި އެކަން އެގޮތަށް އޮތުމުގެ ސަބަބުން، ސިޔާސި ޕާޓީތައް މެދުވެރިކޮށް ކުންފުނިތަކުން ކެނޑިޑޭޓުންގެ ކެމްޕޭނަށް ހަރަދުކުރުމުގެ ފުރުސަތު އޮތުމަކީ އެކަށީގެންވާ ކަމެއްކަމަށް އެ ރިޕޯޓުގައި ބުންޏެވެ.\nއަދި އެފަދަ ގިނަ މައްސަލަތަކެއް ކޮމިޝަނަށް ހުށަހެޅިފައިވާކަމަށްވެސް ބުނެފައިވެ އެވެ.\n"މީގެ ތެރޭގައި 2018 ވަނަ އަހަރުގެ ރިޔާސީ އިންތިހާބުގައި ވާދަކުރާނެ ކަމަށް އިއުލާންކޮށްފައިވާ ޕާޓީއެއްގެ ކެންޑިޑޭޓަށް ނާޖާއިޒު ފައިދާ ލިބޭގޮތަށް ހުޅުމާލޭގެ ބިންތަކާއި ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)ގެ މުވައްޒަފުންނާއި މުދަލާއި ވަސީލަތްތައް ބޭނުންކުރުމާގުޅޭ މައްސަލަ ފާހަގަކޮށްލެވޭ،" ރިޕޯޓުގައި ބުންޏެވެ.\nމީގެ އިތުރުން، ބައެއް ސިޔާސީ ޕާޓީތަކުން، ދައުލަތުގެ އަދި ދައުލަތް ހިއްސާވާ ކުންފުނިތަކުގެ ހިދުމަތް ދަރަންޏަށް ހޯދުމަށްފަހު ފައިސާ ދައްކާފައިނުވުމުގެ ތުހުމަތުތައްވެސް ފެންމަތިވެފައިވާކަން އޭސީސީން ވަނީ ފާހަގަކޮށްފަ އެވެ.\nއިތުރަށް ބުނީ ދައުލަތުގެ އަދި ދައުލަތް ހިއްސާވާ ކުންފުނިތަކުގައި އެ އިރެއްގައި ވެރިކަން ކުރާ ޕާޓީއެއްގެ ނުފޫޒު އޮތުމަށް މެދުވެރިވާ އެންމެ ބޮޑު\nސަބަބަކީ ކުންފުނިތަކުގެ ބޯޑަށް ދައުލަތުން އައްޔަންކުރަންޖެހޭ ފަރާތްތަކުގައި ހުންނަންޖެހޭ އަސާސީ ސިފަތަކާއި، އެފަރާތްތައް އައްޔަންކުރުމުގައި އަމަލު ކުރަންޖެހޭ ހަރުދަނާ އުސޫލުތައް އެކުލަވާލެވިފައިނުވާތީކަން ފާހަގަކުރެވޭ ކަމަށެވެ.\nމިދިއަ ރައްޔިތުންގެ މަޖިލީހުގެ އިންތިހާބުގައި ބައިވެރިވި އެމްޑީޕީގެ ކެނޑިޑޭޓުންގެ ފޯމް އީސީއަށް ހުށަހަޅަން ހުރިހާ ކެނޑިޑޭޓުން ވަޑައިގަތުން -- ފޮޓޯ: އަވަސް އާކައިވްސް\n"އެހެންކަމުން، ދައުލަތުގެ ހިއްސާ ހިމެނޭ ކުންފުނިތަކުން ވަކި ބަޔަކަށް ސިޔާސީ މަންފާ ހޯދައިދިނުމުގެ ފުރުސަތު މިގޮތަށް ފަހިވެފައިވުމަކީ ޕާޓީތަކުގެ މެދުގައި ވާދަވެރިކަން ކުޑަވެ ކޮރަޕްޝަނަށް މަގުފަހިވާގޮތަށް ދައުލަތުގެ ފައިސާއާއި ވަސީލަތްތައް ބޭނުންކުރުމަށް ހުޅުވިފައިވާ ފުރުސަތެއް،" ރިޕޯޓުގައި ބުނެފައިވެ އެވެ.\nއެ މައްސަލަތައް ހައްލުކުރަން ކޮމިޝަނުން ވަނީ އެ ރިޕޯޓުގައި ގިނަ ހުށަހެޅުންތަކެއް ހުށަހަޅައިފަ އެވެ.\nމިގޮތުން އެންމެ މުހިއްމުކަމެއްގެ ގޮތުގައި އިސްލާހުކުރަން ހުށަހަޅާފައިވަނީ، އިންތިހާބާ ބެހޭ އާންމު ގާނޫނުގައި ކެނޑިޑޭޓުން ސަރުކާރުގެ ކުންފުނިތަކުން ދޭ އެހީ ބޭނުންކޮށްގެން ނުވާނެކަމަށް ބުނެފައިވާފަދައިން، ސަރުކާރު ހިއްސާވާ ކުންފުނިތަކުން ސިޔާސީ ޕާޓީތަކަށް ހަރަދުނުކުރެވޭނެކަން ސިޔާސީ ޕާޓީގެ ގާނޫނުގައި ސީދާ ބަޔާން ކުރުމަށެވެ.\nއަދި ސިޔާސީ ޕާޓީގެ ގާނޫނުގައި ބުނާ ދަރަންޏަށް ފައިސާ ނެގޭނެ ގޮތްތަކާއި ދަރަންޏާމެދު ޒިންމާވާނެ ފަރާތްތައް ތަފްސީލުކޮށް ބަޔާންކުރުމާއި އަދި ޕާޓީގެ އަހަރީ ރިޕޯޓާއި މާލީ ހިސާބުތަކުގެ ތެރޭގައި ދަރަނީގެ ގޮތުގައި ނަގާފައިވާ ފައިސާއާއި ދަރަނިދިން ފަރާތުގެ މައުލޫމާތު ބަލަހައްޓައި ގަވާއިދުން އެ މައުލޫމާތު އާންމުކޮށް ޝާއިއުކުރުމަށްވެސް ވަނީ ހުށަހަޅައިފަ އެވެ.\nމީގެ އިތުރުން، ކުންފުނިތަކުގެ ބޯޑަށް ދައުލަތުން އައްޔަންކުރަންޖެހޭ ފަރާތްތަކުގެ ކިބައިގައި ހުންނަންޖެހޭ އަސާސީ ސިފަތަކާއި، އެފަރާތްތައް\nޢައްޔަންކުރުމުގައި އަމަލުކުރަންޖެހޭ ހަރުދަނާ އުސޫލުތައް އެކުލަވާ ލާ ތަންފީޒުކުރުމުގެ އިތުރުން ދައުލަތުގެ އިދާރާތަކާއި ސަރުކާރުގެ ކުންފުންނިތަކުން ހިންގާ ހާރަކާތްތަކުގައި ވަކި ސިޔާސީ ފިކުރެއް ޕްރޮމޯޓް ނުކުރެވޭގޮތަށް އުސޫލުތައް ބައްޓަންކުރަން އޭސީސީން އެ ރިޕޯޓުގައި ހުށަހަޅާފައިވެ އެވެ.\nއެމްޑީޕީ ޕީޕީއެމް އަދާލަތު ޕާޓީ + އިލެކްޝަންސް ކޮމިޝަން އޭސީސީ ޖުމްހޫރީ ޕާޓީ ހިޔާނާތް އެމްއާރުއެމް ޕީޕަލްސް ނޭޝަނަލް ކޮންގްރެސް - ޕީއެންސީ ޑީއާރްޕީ ޕޮލިޓިކްސް


Nazim Thalhumu Gai Nethi Eyna Ge System In Ehen Member Aku Vote Dheefi - Vaguthu\nނާޒިމް ތަޅުމުގައި ނެތި އޭނާގެ ސިސްޓަމުން އެހެން މެންބަރަކު ވޯޓު ދީފި\n1 މަސް ކުރިން ( ނޮވެމްބަރު 23, 2020 )\nރައްޔިތުންގެ މަޖިލީހުގެ ދަނގެތި ދާއިރާގެ މެންބަރު، ޖުމްހޫރީ ޕާޓީގެ ޕާލިމެންޓްރީ ގްރޫޕްގެ ޑެޕިއުޓީ ލިޑަރު މުހައްމަދު ނާޒިމް (ކާނަލް ނާޒިމް) ރައްޔިތުންގެ މަޖިލީހުގެ ތަޅުމުގައި ނެތި އޭނާ ސިސްޓަމުން ވޯޓު ދެވިފައިވާ ކަމަށް ދައްކާތީ ވޯޓެއް ބާތިލްކޮށް އަލުން އެ ވޯޓެއް ނަގައިފިއެވެ.\nމަޖިލީހުގެ މިއަދުގެ ޖަލްސާގައި ސަރުކާރުގެ ފަރާތުން ތިނަދޫ ދެކުނު ދާއިރާގެ މެންބަރު އަބްދުﷲ ސަނީފް ހުށަހަޅުއްވާފައިވާ ޔުޓިލިޓީ އޮތޯރިޓީގެ ބިލް ދިރާސާކޮށް ތަޅުމަށް ފޮނުވާފައިވާ ރިޕޯޓަށް އެންމެ ފުރަތަމަ ވޯޓަށް އެހިއިރު އެ ވޯޓަށް ނާޒިމް ވޯޓު ދެއްވާފައިވެއެވެ.\nއެއަށް ފަހުގައި ރިޔާސަތުގައި އިންނެވި މަޖިލީހުގެ ރައީސް މުހައްމަދު ނަޝީދު ވިދާޅުވީ "ދެންމެ ނެގުނު ވޯޓް ބާތިލް" ކަމަށެވެ. ސަބަބެއްގެ ގޮތުގައި ވިދާޅުވީ "މަޖިލީހުގެ ތަޅުމުގައި ހާޒިރުވެވަޑައިގެން ނެތް އިއްޒަތްތެރި މެންބަރެއްގެ ސިސްޓަމް އިން ވޯޓު ދެއްވާފައިވާތީ" ކަމަށެވެ. ފަހުން އެއީ މެންބަރު ނާޒިމްގެ ސިސްޓަމް ކަމަށް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ "މިއީ އިއްޒަތްތެރި މެންބަރުން އެއް ގޮތަކަށް ވެސް ކުރައްވައިގެން ވާނެ ކަމެއް ނޫން" ކަމަށެވެ. އަދި ވިދާޅުވީ "އެއްވެސް އިއްޒަތްތެރި މެންބަރަކު އެހެން އިއްޒަތްތެރި މެންބަރެއްގެ ސިސްޓަމާއި މޭޒު މަތީގައި ހުންނަވާ ތަކެއްޗާ ކުޅުއްވައި ހައްދަވައިގެން ނުވާނެ" ކަމަށެވެ.\nރައީސް ނަޝީދު ވިދާޅުވީ މެންބަރު ނާޒިމްގެ ގޮނޑި "ވަށައިގެން ހަތަރު އިއްޒަތްތެރި މެންބަރަކު ތިއްބެވި، އެއިން ކޮންމެ އިއްޒަތްތެރި މެންބަރަކު ވެސް އިންނެވީ ދަނގެތި ދާއިރާގެ އިއްޒަތްތެރި މެންބަރު މުހައްމަދު ނާޒިމްގެ ސިސްޓަމްއާ އަތް ފޯރޭނެ ހިސާބެއްގައި" ކަމަށެވެ. އެއިން އެ ކަމެއް ކުރެއްވީ ކޮން މެންބަރެއް ކަން އެނގިވަޑައިނުގަންނަވާ ކަމަށެވެ.\nނަޝީދު އެހެން ވިދާޅުވުމުން ކެނދިކުޅުދޫ ދާއިރާގެ އެމްޑީޕީގެ މެންބަރު އަހުމަދު އީސަ ނިޒާމީ މައްސަލައެއް ނެންގެވިއެވެ. އީސަ ވިދާޅުވީ މަޖިލީހުގެ ސީސީޓީވީ ކެމެރާތަކުންނާއި މަޖިލީހުގެ މީޑިއާ އިން ލައިވް ކުރި ވީޑިއޯ ފުޓޭޖުން ވެސް އެއީ ކޮން މެންބަރެއް ކަން ހޯދެވިދާނެ ކަމަށެވެ. އެހެންކަމުން މަޖިލީހުގެ ސުލޫކީ ކޮމިޓީއިން މައްސަލަ ބަލަން ޖެހޭނެ ކަމަށެވެ.\nއެ ފަދަ ކަމެއް ކުރައްވާނީ ދަނގެތި ދާއިރާގެ މެންބަރު ނާޒިމްއާ އެންމެ ކައިރިން އިންނަވާ މަހިބަދޫ ދާއިރާގެ ޕީޕީއެމްގެ މެންބަރު އަހުމަދު ތޯރިގް (ޓޮމް) ކަމަށް ވެސް މެންބަރު އީސަ ވިދާޅުވިއެވެ.\nމެންބަރު ޓޮމްއަށް ތުހުމަތު ކުރެއްވުމުން އޭނާ ވެސް ނިޒާމީ މައްސަލައެއް ނެންގެވިއެވެ. ރައީސް ނަޝީދު މެންބަރު ޓޮމްއަށް ވެސް ފުރުސަތު ދެއްވިއެވެ.\nޓޮމްއަށް ދެއްވި ފުރުސަތުގައި އޭނާއަށް ކުރެއްވި ތުހުމަތަށް އިންކާރު ކުރެއްވުމަށް ފަހު ދެން ވިދާޅުވީ ނިޒާމީ ނުކުތާއަށް ވާހަކަ ދައްކަވަން މެންބަރު އީސައަށް ރިޔާސަތުން ފުރުސަތު ދެއްވީ މަޖިލީހުގެ ގަވާއިދާ ހިލާފަށް ކަމަށެވެ.\nމެންބަރު ޓޮމް އެހެން ވިދާޅުވުމާ އެކު އޭނާގެ ވާހަކަ ރިޔާސަތުގައި އިންނެވި ރައީސް ނަޝީދު މެދުކަނޑާލެއްވިއެވެ. އަދި މެންބަރު ޓޮމްއަށް ސުވާލުތަކެއް އަމާޒު ކުރެއްވިއެވެ. "މަހިބަދޫ ދާއިރާގެ އިއްޒަތްތެރި މެންބަރަށް އަޅުގަނޑު ދެން މި ފުރުސަތު ދެއްވީ އެ ގަވާއިދާ ހިލާފަށްތޯ، އަދި މެންބަރު ގަވާއިދަށް ހިޔާލަށް ނިޒާމީ ނުކުތާ ނެންގެވީތޯ،" ރައީސް ނަޝީދު އެއްސެވިއެވެ.\nރައީސް ނަޝީދު ދެން ވަނީ ސަރުކާރުގެ ފަރާތުން ހުށަހަޅާފައިވާ ޔުޓިލިޓީ އޮތޯރިޓީގެ ބިލަށް އަލުން ވޯޓަށް އަހައިފައެވެ. އެ ބިލް ވަނީ 66 މެންބަރުންގެ ވޯޓުން ފާސްކޮށްފައެވެ. ބިލް ފާސްކުރަން ވަކި ގޮތަކަށް ވޯޓު ނުދެއްވާ ދެ މެންބަރަކު ތިއްބެވިއެވެ.\nއަދި ނާޒިމްގެ ސިސްޓަމްއިން އޭނާ ނެތި ވޯޓު ދެވުނު މައްސަލަ ބަލާނެ ކަމަށް ނުވަތަ ނުބަލާނެ ކަމަށް ވެސް ރައީސް ނަޝީދު ވިދާޅެއް ނުވެއެވެ. އެ ވާހަކަ ވެސް ފަހުން މެންބަރަކު ނުދައްކަވައި މިއަދުގެ ޖަލްސާ ނިންމާލިއެވެ.\nނޮވެމްބަރު 23, 2020 15:22\nއަޅެފަހެ ތިޔައީ ކުޅޭކުޅޭ ތަނެއްތަ!..... ކުޑަކުދިން އުޅޭހެން ތިޔައުޅެނީ....\nނޮވެމްބަރު 23, 2020 15:59\nވަގުންތަކެއް ތިބި މަޖިލީހެއްގައި ތިއީ އެހައި ބޮޑު ކަމެއްނޫން!\nނޮވެމްބަރު 23, 2020 16:54\nއިމްރާނަށް ރައްޔިތުން އިތުބާރެއްނުކުރޭ # ނުކުރޭ ނުވެސްކުރާނެ\nނޮވެމްބަރު 23, 2020 20:18\nއާނ އެގޮތަކަށްނު ފާސް އެކުރީ..\nޖޭޕީ ވާހަކަ ނުދެއްކިއްޔާ މާ ރަނގަޅު ވާނެ\nނޮވެމްބަރު 23, 2020 17:02\nއެހެންވިޔަސް މަޖިލިސް މެމްބަރަކު ކުއްވެރިވެ އަދަބެއް ނުލިބޭނެ. އެއީ ދޮގުވެސް ހެދުން ހުއްދަ ތަނެއް ރަސްމީކޮށް. ދުވަސްކޮޅަކުން ޖާބެމެން ލާނެ ސަރާބުވެސް ހިއްޕެވޭ ގޮތަށް. ފާސްވާނެ.👏👏👏👏\nބުރޯ އަށް ތަޅުމާ ގޮނޑިއާ ވަކިވޭތަ\nނޮވެމްބަރު 23, 2020 20:23\nތިއިން އެގެނީ އިޙުލާސް ތެރިކަން ހުރިވަރު\nނޮވެމްބަރު 23, 2020 23:10\nވަގަށް ނަމަވެސް އެމައްސަލަބަލާ އެއީ ކާކުތޯ ބަލާނެ.އެމްޑީޕީ މެމްބަރެއް ވެއްޖެއްޔާ ސަފާރީ ކޭސް ވީގޮތްވާނީ.އެކަމަކު އިދިކޮޅު މެމްބަރެއް ވެއްޖެއްޔާ ބރނ ހަންދަމާނެ.\nނޮވެމްބަރު 24, 2020 05:56\nނާޒިމް ވަޑައިގަތީ ފާޚާނާއަށް ސިސްޓަމް އޮޓޯއަށް ލައިފަ ، ވީމާ، ގަޑިޖެހޭއިރަށް އަމިއްލައަށް ވޯޓް ލެވޭނެ ... އެތަނުގެ ފެންވަރުއެއީ...\nނޮވެމްބަރު 24, 2020 07:56\nތިވާނީ ރީނދޫ ގުންޑާޔަކަށް.... އެއީ ހުސް ..................................................\nނޮވެމްބަރު 24, 2020 08:27\nބަކަރި ގެންގުޅޭ ކޮށްޓެއްގައިވެސް އެކަތި ހަމައާއި އިންސާފު އޮވޭ ޖަނަވާރުންނަށްވުރެ ދަށުދަރަޖައަށް މަޖިލިސް އޮތީ ވެއްޓިފައި\nނޮވެމްބަރު 24, 2020 08:28\nތީކީ އާކަމެއްނޫން. ތިޔަށްވުރެ މާބޮޑެތި ވައްކަން ކޮށްފަތިބި ވަގުން އެބަތިބި. އޮޅުވާލައިފަތިބި މީހުން އެބަތިބި. ރައްޔިތުން ބަނޑަށްޖެހޭއިރު ރައްޔިތުންގެ ރުފިޔާއިން ބޮޑު މުސާރަނަގައިގެން ތިޔަކުރެވޭކަންތައްތައް އަތަށްގޮވާދުވަހަށް އިންތިޒާރުކުރާތި. އެދުވަސްވެސް އަދި ދައްކަވާނެ. އިންޝާﷲ\nނޮވެމްބަރު 24, 2020 11:40\nނާޒިމް ސަރ ތަޅުމުގައި އިންނެވިޔަސް ނުއިންނެވިޔަސް ތަފާތެއް ނޯންނާނެ. އިސްލާމްދީނަށް ފުރައްސާރަކޮށް ގައުމު އަޅުވެތިކުރަމުންދާއިރުުވެސް ކާހާތަން ހިރުވާވެސްނުލާ. އިންޑިޔާއަށް ފަރާވިކިފަ ތިބިވަރު މިހާމާވަނީ ލަދުކޮބައިތޯ.


"ތަރައްޤީގެ މަޝްރޫޢުތައް ހިންގުމުގައި އާބާދީގެ ކުޑަބޮޑު މިނަކަށް ނުބަލަން" "ތަރައްޤީގެ މަޝްރޫޢުތައް ހިންގުމުގައި އާބާދީގެ ކުޑަބޮޑު މިނަކަށް ނުބަލަން"\nރައީސުލްޖުމްހޫރިއްޔާ އަރިއަތޮޅު ދެކުނުބުރީ ފެންފުށީ ކައުންސިލާ ބައްދަލުކުރައްވަނީ - ފޮޓޯ: ރައީސް އޮފީސް\nތަރައްޤީގެ މުހިންމު މަޝްރޫޢުތަކާއި އަސާސީ ކަންކަން ފުރިހަމަކޮށްދެއްވުމުގައި އާބާދީ ކުޑަރަށަކާއި އާބާދީ ބޮޑުރަށެއްގެ މެދުގައި ސަރުކާރުން ތަފާތު ނުކުރައްވާނެކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ މިއަދު އަރިއަތޮޅު ދެކުނުބުރީ ފެންފުށީ ކައުންސިލާ ބައްދަލުކުރައްވައި ދެއްކެވި ވާހަކަފުޅުގައެވެ. މި ބައްދަލުކުރެއްވުން އޮތީ މިއަދު މެންދުރުފަހު ރައީސުލްޖުމްހޫރިއްޔާގެ އޮފީހުގައެވެ.\nމި ބައްދަލުކުރެއްވުމުގައި، ފެންފުށީ ކައުންސިލުން ވަނީ ރަށުގެ ތަރައްޤީއަށް ކުރިޔަށްގެންދާ ބައެއް މަޝްރޫޢުތަކާއި ގުޅޭގޮތުންނާއި ރަށުގެ ތަރައްޤީއަށް ބޭނުންވާ މުހިންމު ކަންކަމާގުޅޭގޮތުން ކައުންސިލާއި ރައްޔިތުންގެ ފަރާތުން ހުރި ކަންބޮޑުވުންތައް ރައީސުލްޖުމްހޫރިއްޔާއާ ޙިއްޞާކުރައްވާފައެވެ.\nމި ބައްދަލުކުރެއްވުމުގައި ކައުންސިލަރުން ފާހަގަކުރެއްވި ކަންކަމުގެ ތެރޭގައި، ނަރުދަމާ ނިޒާމުގެ މަޝްރޫޢަށް ގެންނަން ބޭނުންވާ ބަދަލުތަކާއި ނަރުދަމާ ނިޒާމާއެކު ފެނުގެ ނިޒާމު ޤާއިމުކުރުމާ ގުޅޭގޮތުންނާއި ބަނދަރު އަޕްގްރޭޑްކުރުމުގެ މަޝްރޫޢަށް ގެންނަން ބޭނުންވާ ބަދަލުތަކާއި ގުޅޭގޮތުންނާއި ސްކޫލަށް އިތުރު 8 ކްލާސްރޫމުގެ އިމާރާތެއްގެ މުހިންމުކަމާއި ހެލްތު ސެންޓަރު އެހެން ސަރަޙައްދަކަށް ބަދަލުކުރުންފަދަ ކައުންސިލާ ރައްޔިތުން ބޭނުންވާ މުހިންމުކަންކަން ހިމެނެއެވެ. މީގެ އިތުރުން ރަށުގެ ބިމުގެ ދަތިކަން ޙައްލުކުރުމަށް ބިން ހިއްކުމާއި އައު މިސްކިތަކާއި ކައުންސިލު އިދާރާގެ އައު އިމާރާތެއް އެޅުމުގެ މުހިންމުކަން ކައުންސިލަރުން ފާހަގަކުރެއްވިއެވެ.\nމި ބައްދަލުކުރެއްވުމުގައި ވާހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވީ ރައްޔިތުންނަށް ބޭނުންވާ ތަރައްޤީގެ މުހިންމު މަޝްރޫޢުތަކާއި އަސާސީ ކަންކަން ފުރިހަމަކޮށްދިނުމުގައި އާބާދީ ކުޑަރަށަކާއި އާބާދީ ބޮޑުރަށެއްގެ މެދުގައި ސަރުކާރުން ތަފާތު ނުކުރައްވާނެކަމުގައެވެ.\nފެންފުށީގެ ކައުންސިލަރުން ފާހަގަކުރެއްވި ކަންކަމާބެހޭގޮތުން ވާހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވީ ބަނދަރުގެ މަޝްރޫޢަށް ގެންނަން ބޭނުންވާ ބަދަލުތަކާގުޅޭ ގޮތުން އަދި ނަރުދަމާ ނިޒާމުގެ މަޝްރޫޢަށް ގެންނަން ބޭނުންވާ ބަދަލުތަކާއި ގުޅޭގޮތުންނާއި އަދި ކައުންސިލަރުން ފާހަގަކުރެއްވި އިތުރު ކަންކަމުގައި ކަމާގުޅޭ އިދާރާތަކާ މަޝްވަރާ ކުރައްވާނެކަމުގައެވެ. މީގެ އިތުރުން އެމަނިކުފާނު ވަނީ ކައުންސިލަރުން ފާހަގަކުރެއްވި މަޝްރޫޢުތަކާއި ކަންކަމުގެ އެންމެ ފަހުގެ މަޢުލޫމާތުތައް ކައުންސިލަރުންނާ ހިއްސާ ކުރައްވާފައެވެ.


PG Bisham ge ithubaaru nei kamuge massala anekkaaves Majilis ah | Mihaaru\nޕީޖީ ބިޝާމް: ބިޝާމް ވަކިކުރަން އަނެއްކާވެސް މިއަދު ވަނީ މަޖިލީހަށް ހުށަހަޅާފައި --ފޮޓޯ/މިހާރު\nޕީޖީ ބިޝާމް ވަކިކުރަން އަނެއްކާވެސް މަޖިލީހަށް ހުށަހަޅައިފި\n28 ނޮވެމްބަރ 2018 - 17:21 19 comments\nޕްރޮސެކިއުޓާ ޖެނެރަލް އައިޝަތު ބިޝާމްގެ އިތުބާރު ނެތްކަމުގެ މައްސަލަ އަނެއްކާ ވެސް ރައްޔިތުންގެ މަޖިލީހަށް ހުށަހަޅައިފި އެވެ.\nބިޝާމްގެ އިތުބާރު ނެތްކަމުގެ މައްސަލަ މަޖިލީހަށް މި ހުށަހެޅީ ކުރިން ހުށަހެޅި މައްސަލަ އަނބުރާ ގެނައުމަށް ފަހު އެވެ. އެ މައްސަލަ މި ފަހަރު ވެސް ހުށަހެޅުއްވީ ކުރިން އެ މައްސަލަ ހުށަހެޅުއްވި ތިނަދޫ ދެކުނު ދާއިރާގެ ޖުމްހޫރީ ޕާޓީގެ މެމްބަރު އަބްދުﷲ އަހުމަދު (އަބުޅޯ) އެވެ.\nއަބުޅޯ ކުރެއްވި ޓްވީޓެއްގައި ވަނީ މި ފަހަރު މައްސަލަ ހުށަހެޅުއްވީ އިތުރު ނުކުތާތަކެއް ހިމެނުމަށް ފަހު ކަމަށެވެ. ކުރިން ހުށަހެޅި މައްސަލައިގައި މައިގަނޑު ގޮތެއްގައި ފާހަގަ ކޮށްފައި އޮތީ މެމްބަރުން ހައްޔަރު ކުރުމާއި ބަންދު ކުރުމާއި ޝަރީއަތް ހިންގުމުގައި އަމަލުކުރި އިޖްރާއާތުތަކުގެ މައްސަލަ އެވެ.\nއެކަންކަމުގެ އިތުރަށް، މި ފަހަރު ހުށަހެޅި މައްސަލައިގައި ހިމަނާފައި ވަނީ ހުކުމް ކުރުމުގެ ކުރިން އެތައް ބަޔަކު ބަންދުގައި ތިބިއިރު، އެކަމުގައި ޕީޖީ އެއްވެސް ފިޔަވަޅެއް އަޅުއްވާފައި ނެތުމާއި ސިޔާސީ އެކި މައްސަލަތަކުގައި ބަންދުގައި ތިބި މީހުންނަށް ދޭންޖެހޭ އިނާޔަތްތައް ނުދިނުމާއި އެ މީހުން ބަންދުކުރި ތަންތަނުގެ ހާލަތާ މެދު ކުރި ޝަކުވާތައް ބައްލަވާފައި ނެތުމެވެ.\nމީގެ އިތުރުން މަޖިލީހުގެ މެމްބަރަކު ފުލުހަށް ހާޒިރުވުން ޝަރުތުކޮށް، އޭނާގެ އަނބިމީހާގެ ފުލުސް އޮފީހުގައި ރަހީނު ކުރިއިރު އެކަމުގައި ޕީޖީ އެއްވެސް ބަހެއް ވިދާޅުވެފައި ނެތް ކަމަށާއި އެކަމާ މެދު ފިޔަވަޅެއް އަޅާފައި ނެތް ކަމަށް ވެސް އެ މައްސަލައިގައި ބުނެފައިވެ އެވެ. އެއީ ދަނގެތި ދާއިރާގެ މެމްބަރު އިލްހާމް އަހުމަދު މިދިޔަ ފެބްރުއަރީ މަހު ފުލުހަށް ހާޒިރުނުވުމުން އޭނާގެ އަނބިކަނބަލުން ފުލުސް އޮފީހުގައި ބެއިންދި ކަމަށް ބުނާ މައްސަލަ އެވެ.\nޕީޖީގެ އިތުބާރު ނެތް ކަމަށް މަޖިލީހުން ފާސް ކުރިޔަސް، ސުޕްރީމް ކޯޓުން މިދިޔަ އަހަރު ކުރި ހުކުމެއްގެ ދަށުން އެކަމުގައި ފަހު ބަސް ބުނާނީ ސުޕްރީމް ކޯޓުންނެވެ.


Fulla Eh Maruvegen Beli Iru Bandu Therey Gai6Kiloge Plastic! - Vaguthu\nފުއްލާ އެއް މަރުވެގެން ބެލި އިރު ބަނޑު ތެރޭގައި6ކިލޯގެ ޕްލާސްޓިކު!\nމަރުވެފައިވާ ފުއްލާ އާއި އޭގެ ބަނޑުތެރެއިން ނެގި ސާމާނުތައް\nތައިލެންޑުގައި މަރުވެފައި އޮތް ފުއްލާ އެއްގެ ބަނޑުތެރެއިން6ކިލޯގެ ޕްލާސްޓިކް ނަގައިފިއެވެ.\nމި ފުއްލާ މަރުވެފައި އޮއްވާ ފެނުނީ އެ ގައުމުގެ ވެރިރަށް ބެންގްކޮކް އާއި 390 މޭލު ދުރުގައި އޮންނަ ނާން ޕްރޮވިންސުގެ ނެޝަނަލް ޕާކު ތެރެއިންނެވެ.\nމި ފުއްލާ މަރުވެފައި އޮތުމުން ޕާކުގެ މީހުން ވަނީ ފުއްލާ މަރުވި ސަބަބެއް ހޯދުމަށްޓަކައި އޮޓޮޕްސީ އަށް ހަދާފައެވެ. އޮޓޮޕްސީ ރިޕޯޓުން ދައްކާ ގޮތުން އެ ފުއްލާގެ ބަނޑު ތެރޭގައި ވަނީ އާދަޔާ ޙިލާފަށް ޕްލާސްޓިކް ގިނަވެފައެވެ. އެއީ އޭތި މަރުވުމުގެ މައިގަނޑު ސަބަބުކަމަށް ކަމާބެހޭ ފަރާތްތަކުން ވަނީ ބުނެފައެވެ.\nބަރުދަނުގައި 200ކިލޯ ހުރި މި ފުއްލާ ޕްލާސްޓިކް ކައިގެން މަރުވުމާއި ގުޅިގެން ތިމާވެެއްޓާއި ޖަނަވާރުންގެ ހައްގުގައި މަސައްކަތް ކުރާ ފަރާތްތަކުން އަންނަނީ އެކަމާއި ނުރުހުން ފާޅު ކުރަމުންނެވެ.\nތައިލޭންޑަކީ ދުނިޔޭގައި އެންމެ ގިނަ އަދަދަކަށް ޕްލާސްޓިކް ބޭނުން ކުރާ އެއް ގައުމެވެ. ދިރާސާތައް ދައްކާގޮތުން އެ ގައުމުގެ ކޮންމެ މީހަކުވެސް އަހަރެއްްގެ މައްޗައް އެކިއެކި ބޭނުންތަކަށް 3،000 ޕްލާސް ކޮތަޅު ބޭނުންކުރެއެވެ.\nތައިލޭންޑަކީ ދުނިޔޭގެ ގައުމުތަކުގެ ތެރެއިން6ވަނައަށް އެންމެ ގިނައިން ޕްލާސްޓިކް ކަނޑަށް އަޅާ ގައުމުކަންވެސް ފާޙަގަކޮށްލެވެއެވެ. ރާއްޖޭގައިވެސް ޕްލާސްޓިކް ކޮތަޅާއި އެޒާތުގެ އެކިއެކި އެއްޗެހީގެ ސަބަބުން ކަނޑުގައި ދިރިއުޅޭ ތަފާތު އެއްޗެހީގެ ފުރާނަ އަށް ނުރައްކާވެ، ރާއްޖޭގެ ގުދުރަތީ ރީތި ފަރުތަކާއި ފަޅުކަމުގެ ރީތިކަން ގެއްލުމަށް މަގުފަހިވެއެވެ.\nދުވަސްކޮޅަކުން ކަނޑުތަކުގައި ފިރުއައުނު މުދަލަށްވުރެ މާސްކު ގިނަ ވެދާނެ\nނޮވެމްބަރު 28, 2019 13:33\nއަދިވެސް ޖެހޭހާ އެއްޗެއް ކެވޭތޯ ބަލާތި.\nޑިސެމްބަރު 1, 2019 07:03\nއުކާތީ މައްސަޅަ އަކީ


Hulhumale ge aa marukeytuge golhithah havaalukuran fashaifi | Mihaaru\nހުޅުމާލޭގެ ރަށު މާރުކޭޓުގެ ގޮޅިއެއް ހަވާލުކުރުމުގެ އެއްބަސްވުމުގައި އެޗްޑީސީގެ މެނޭޖިން ޑިރެކްޓަރު ސުހައިލް މިއަދު ސޮއިކުރައްވަނީ.---ފޮޓޯ: އެޗްޑީސީ\nހުޅުމާލޭ "ރަށު މާރުކޭޓު" ގެ ގޮޅިތައް ހަވާލުކުރަން ފަަށައިފި\n07 ޖުލައި 2019 - 12:43 10 comments\nހުޅުމާލޭގައި އަލަށް ހެދި މާރުކޭޓުގެ ގޮޅިތައް ލިބުނު މީހުންގެ ތެރެއިން 28 މީހަކާ އެކު ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިން މިއަދު އެއްބަސްވުންތަކުގައި ސޮއިކޮށްފި އެވެ.\n"ރަށު މާރުކޭޓު" ގެ ނަމުގައި ހުޅުވާ ގޮޅިތައް ލިބުނު ބާކީ 25 މީހުންނާ އެކު، އެއްބަސްވުންތަކުގައި މާދަމާ ސޮއިކުރާނެ ކަމަށް އެޗްޑީސީން ބުންޏެވެ.\nއެޗްޑީސީގެ މެނޭޖިން ޑައިރެކްޓަރު ސުހައިލް އަހުމަދު "މިހާރު" އަށް މިއަދު ވިދާޅުވީ، ރަށު މާރުކޭޓުގެ ގޮޅިތައް ލިބުނު މީހުންނާ އެކު ހަދާ އެއްބަސްވުންތަކުގައި ވާ ގޮތުން ދެވަނަ ފަރާތަކަށް ގޮޅިތައް ދުލެއް ނުކުރެވޭނެ ކަމަށެވެ.\nއޭނާ ވިދާޅުވީ، މާދަމާ ސޮއިކުރާ 25 މީހުންނާ އެކު ޖުމުލަ 53 ބަޔަކަށް ގޮޅިތައް ދޫކުރި ނަމަވެސް ބާކީ ގޮޅިތައް އަދިވެސް ހުންނާނެ ކަމަށެވެ. އެ ގޮޅިތަކަށް ބީލަން ހުށަހެޅުމަށް ހުޅުވާލާނީ އެޗްޑީސީން ބުނިގޮތުގައި އަދި ފަހުންނެވެ.\nOfficial handover ceremony of ‘#Rashumaarukeytu’ stalls were held today at HDC Building. Total 29 tenants signed the agreement today while the remaining 28 agreements will be signed tomorrow. pic.twitter.com/97R4Fxdkdc\n— HDC (@hdcmaldives) July 7, 2019\nރަށު މާރުކޭޓުގެ ގޮޅިތައް ހަވާލުކުރުމާ ގުޅޭ ގޮތުން އެޗްޑީސީން މިއަދު ކުރި ޓުވީޓު\n"ގޮޅިތައް ފުރަތަމަ ބިޑަށް ހުޅުވާލި އިރު ބައެއް ގޮޅިތައް ހާއްސަ ކޮށްފައި ހުންނާނެ ސްވެނިއާ ވިޔަފާރި ކުރުމަށް ވެސް. އެކަމަކު އެ ގޮޅިތަކަށް ތަރުހީބެއް ނުލިބުނު. އެހެންވެ އެ ގޮޅިތައް ހުރީ ދޫނުކުރެވި،" ސުހައިލް ވިދާޅުވި އެވެ.\nއެޗްޑީސީން ކުރިން ކުރި އިއުލާނުގައި ވަނީ 42 މީހަކަށް ހުޅުމާލޭ "ރަށު މާރުކޭޓު" ން ގޮޅިތައް ދޫކުރި ކަމަށެވެ.\nގޮޅިތައް ދޫކޮށްފައިވަނީ ދެ ބަޔަކަށް ބަހާލައިގެންނެވެ. އެގޮތުން ޑްރައި ސްޓޯލާއި ވެޓް ސްޓޯލްތައް ވަނީ ކަނޑައަޅައިފަ އެވެ. ޑްރައި ސްޓޯލްތަކަކީ ކާބޯތަކެތި ވިއްކުމަށް ހަމަޖައްސާފައިވާ ގޮޅިތަކެވެ. އަދި ވެޓް ސްޓޯލްތަކުގައި ވިއްކާނީ ރޯމަހެވެ.\nހުޅުމާލޭގެ ފެރީ ޓާމިނަލްއާ އިންވެގެން އޮންނަ ޕާކިން ޒޯން ކައިރީގައި ހަދާފައިވާ އާ މާރުކޭޓުގެ ގޮޅިއެއްގެ ބޮޑުމިނަކީ 69 އަކަފޫޓެވެ. ގޮޅިއެއްގެ މަހު ކުއްޔަކީ 3،500ރ. އެވެ.\nއިތުރު ލިޔުންތައް ހުޅުމާލެ ލޯކަލް މާރުކޭޓް ސުހައިލް އަހުމަދު އެމްޑީ، (އެޗްޑީސީ) އެޗްޑީސީ ހުޅުމާލޭ ރަށު މާރުކޭޓު\nހުޅުމާލޭ ބީޗް ސަރަހައްދުގައި ބެންޗު، ހިނގާ ޓްރެކެއް


Dhuvaafarun 52 meehaku ekaherikohffi – Iru\nދުވާފަރުން 52 މީހަކު އެކަހެރިކޮށްފި\nރ. ދުވާފަރުން ތިން މީހަކު ކޮވިޑް-19 އަށް ޕޮޒިޓިވްވުމާ ގުޅިގެން، އެ ރަށުން 52 މީހަކު އެކަހެރިކޮށްފި އެވެ.\nދުވާފަރުގައި ޕޮޒިޓިވްވީ، ހޯމް ކަރަންޓީނުގެ މުއްދަތު ހަމަކޮށް، ކޮވިޑް-19 އަށް ނެގެޓިވްވުމުން ދޫކޮށްލި ބައެކެވެ. ފަހުން ޓެސްޓުތައް ހެދުމުން އެ މީހުންގެ ނަތީޖާ ޕޮޒިޓިވްވުމުން ރަށް ވަނީ މޮނިޓަރިންގެ ހާލަތަށް ގެނެސްފަ އެވެ.\nދުވާފަރު ކައުންސިލްގެ ރައީސް އިބްރާހިމް ނަސީރު ވިދާޅުވީ ޕޮޒިޓިވްވި މީހުންނާ އެކި ގޮތްގޮތުން ބައްދަލުވި 52 މީހަކު އެކަހެރިކޮށްފައިވާއިރު، 23 މީހެއްގެ ސާމްޕަލް ނަގާފައިވާ ކަމަށެވެ. އަދި 12 ގެއަކަށް ވަނީ ވަދެ ނިކުމެ އުޅުން މަނާކޮށްފަ އެވެ.\nއޭނާ ވިދާޅުވި ގޮތުގައި ކޮވިޑް-19 މާލެ ތެރޭގައި ފެތުރެން ފެށުމުން މާލެއާ އެކު ރާއްޖޭގެ ހުރިހާ ރަށްތަކެއް ލޮކްޑައުންކުރި އިރު އެ ރަށުގައި ވެސް ހެލްތު ޕްރޮޓެކްޝަން އެޖެންސީގެ އެންގުމަށް ހަރުކަށި ފިޔަވަޅުތަކެއް އެޅި އެވެ. އެގޮތުން އާއްމުން އެއްވެ ނޫޅުމާއި މިސްކިތްތަކުގައި ޖަމާއަތުގައި ނަމާދުނުކުރުން ފަދަ ފިޔަޥަޅުތައް އެޅި އެވެ.\nހޯމް ކަރަންޓީންގައި ތިބި ބައެއް މީހުން އެކި ރަށްރަށުން މިހާރު ދަނީ ޕޮޒިޓިވްވަމުންނެވެ.


Anna mahuge 15in feshigen Visa Card ge transections thah settle kureveynee dhivehi rufiya in - vNews.mv\nއަންނަ މަހުގެ ފަނަރައިން ފެށިގެން ވިސާ ކާޑުގެ މުއާމަލާތްތައް ސެޓްލް ކުރެވޭނީ ދިވެހި ރުފިޔާއިން\nމަރްޔަމް ލީން 24 March 2021, 13:24\nއަންނަ އޭޕްރިލް މަހުގެ 15އިން ފެށިގެން ވިސާ ކާޑު މެދުވެރިކޮށް ދިވެހިރާއްޖޭގައި ހިންގާ ހުރިހާ މުއާމަލާތްތައް ދިވެހި ރުފިޔާއިން ސެޓްލް ކުރުމަށް މޯލްޑިވްސް މަނިޓަރީ އޮތޯރިޓީ، އެމްއެމްއޭ އިން އަންގައިފިއެވެ.\nވިސާ އިން ދިވެހިރާއްޖޭގައި "ނެޝަނަލް ނެޓް ސެޓްލްމަންޓް ސާވިސް" ތަޢާރަފުކުރީ މިދިޔަ އަހަރުގެ ތެރޭގައެވެ. މި ޚިދުމަތް ތައާރަފްކުރުމުން ރާއްޖޭގައި ހިންގާ ވިސާ ކާޑުގެ މުއާމަލާތްތަކަށް، ކާޑު ދޫކުރާ ބޭންކުން، ޕޭމަންޓް ބަލައިގަތުމުގެ ޚިދުމަތްދޭ ފަރާތަށް ކަސްޓަމަރުން ހަދާ ކާޑު މުއާމަލާތްތަކުގެ ސެޓްލްމަންޓް ދިވެހި ރުފިޔާއިން ހެދޭނެ އިންތިޒާމް ވަނީ ހަމަޖެހިފައެވެ.\nވިސާގެ "ނެޝަނަލް ނެޓް ސެޓްލްމަންޓް ސާވިސް" ތައާރަފު ކުރުމުގެ ކުރިން ވިސާ ކާޑު ބޭނުންކޮށްގެން ރާއްޖޭގައި ހިންގާ ޓްރާންސެކްޝަންތައް، އެއީ ދިވެހި ރުފިޔާއިން ހިންގިމުއާމަލާތެއް ކަމުގައި ވީނަމަވެސް، އެމުއާމަލާތްތައް ޚިދުމަތް ދިނުމުގައި ހަރަކާތްތެރިވާ ފަރާތްތަކުގެ މެދުގައި ސެޓްލްމަންޓް ހެދޭނެ ގޮތް ހަމަޖެހިފައިވަނީ ޔޫއެސް ޑޮލަރުންނެވެ.\nއެމްއެމްއޭއިން ބުނީ މުދަލާއި ޚިދުމަތުގެ އަގު ބަލައިގަތުމުގައި ރާއްޖޭގެ ބައެއް މާޗަންޓް އައުޓްލެޓުތަކުން، ޑޮލަރުން އެ މުއާމަލާތްތައް ބަލައިގަންނަމުންދާކަން އެއިދާރާއަށް ފާހަގަކުރެވިފައިވާކަމަށެވެ. އޭގެ ސަބަބުން ކާޑު އިޝޫކޮށްފައިވާ ބޭންކުން ކާޑު ޕޭމަންޓް އެކުއަޔަރ ކުރާ ފަރާތަށް ސެޓްލްމަންޓް ހެދުމަށްޓަކައި ޑޮލަރަށް ބަރޯސާވާން ޖެހޭކަމަށެވެ. ދިވެހިރާއްޖޭގައި ވިސާ ގެ ނެޝަނަލް ނެޓް ސެޓްލްމަންޓް ސާވިސް ތައާރަފް ކުރުމާއެކު، މި މުއާމަލާތްތަކުގެ ސެޓްލްމަންޓްވެސް ދިވެހި ރުފިޔާއިން ހެދޭނެ ގޮތް މިހާރު ހަމަޖެހިފައިވާކަމަށް އެމްއެމްއޭއިން ވަނީ ބުނެފައެވެ.\nއެހެންކަމުން ދިވެހިރާއްޖޭގައި ހިންގާ ބޭންކަކުން ދޫކޮށްފައިވާ ވިސާ ކާޑުތައް މެދުވެރިކޮށް ރާއްޖޭގައި ހިނގާ އެންމެހާ ކާޑު ޕޭމަންޓްތައް ބަލައިގަތުމުގައި ދިވެހި ރުފިޔާ ބޭނުން ކުރުމަށް، ދިވެހިރާއްޖޭގައި ހިންގާ ހުރިހާ ބޭންކުތަކާއި ކާޑު ޕޭމަންޓް އެކުއަޔަރ ކުރާ ފަރާތްތަކަށް އެމްއެމްއޭއިން ވާނީ އަންގާފައެވެ.\nމި ބަދަލަށް އަމަލު ކުރަން ފެށުމަށް ހަމަޖެހިފައި ވަނީ 15 އޭޕްރީލް 2021 އިން ފެށިގެންނެވެ.\nމި ބަދަލާއި ގުޅިގެން ރާއްޖޭގެ ހުރިހާ މާޗަންޓް އައުޓްލެޓްތަކުން، އެފަރާތްތަކުގެ މުދަލާއި ހިދުމަތް ހޯދާ ކަސްޓަމަރުންގެ ފަރާތުން، ދިވެހިރާއްޖޭގައި ހިންގާ ބޭންކަކުން ދޫކޮށްފައިވާ ވިސާ ކާޑަކުން ފައިސާ ބަލައިގަންނަނަމަ، އެ ފައިސާ ބަލައިގަނެވޭނީ ހަމަ އެކަނި ދިވެހި ރުފިޔާއިންނެވެ.\nއަދި ހިދުމަތް ދިނުމުގައި ހަރަކާތްތެރިވާ ފަރާތްތަކުގެ މެދުގައި އެމުއާމަލާތްތަކުގެ ސެޓްލްމަންޓް ހެދުމަށް ބޭނުން ކުރެވޭނީވެސް ހަމަ އެކަނި ދިވެހި ރުފިޔާއެވެ. މީގެ ސަބަބުން ކާޑު މުއާމަލާތްތައް ސެޓްލްކުރުމަށް ބޭންކްތަކުން ޑޮލަރަށް ބަރޯސާވާންޖެހޭ މިންވަރުވެސް ކުޑަ ވެގެންދާނެކަމަށް އެމްއެމްއޭއިން ބުނެއެވެ.\n'ނެޝަނަލް ނެޓް ސެޓްލްމަންޓް ސާވިސް' ގެ ހިދުމަތް ދިވެހިރާއްޖޭގައި އަދި ތައާރަފް ކޮށްފައިވަނީ ވިސާ އިން އެކަންޏެވެ. އެހެންކަމުން އެނިންމުން މި ވަގުތު ހިނގާނީ ދިވެހިރާއްޖޭގައި ހިންގާ ބޭންކަކުން ދޫކޮށްފައިވާ ވިސާ ކާޑެއް ބޭނުންކޮށްގެން ރާއްޖޭގައި ހަދާ މުއާމަލާތްތަކަށް އެކަނިކަމަށް އެމްއެމްއޭއިން ބުނެއެވެ.


SunOnline: Japan kairee quarantine kuri boatun 174 meehaku virus ah positive vejje\nޖަޕާން ކައިރީ ކަރަންޓީނު ކުރި ބޯޓުން 174 މީހަކު ވައިރަސްއަށް ޕޮޒިޓިވްވެއްޖެ\nރުގިއްޔާ މުހައްމަދު މޫސާ 12 Feb 2020, 09:32\nޑައިމަންޑް ޕްރިންސެސް ކުރޫޒް ލައިނާގައި ތިބި މީހުންނަށް ވަނީ އަމިއްލަ ކެބިންގައި ގިނަ ވަގުތު ތިބުމަށް އަންގާފައި -- ފޮޓޯ: އޭއެފްޕީ\nޓޯކިޔޯ (ފެބްރުއަރީ 12): ޖަޕާނުގެ ޔޮކޮހާމާ ކައިރީ ބަނދަރުކޮށް، ކަރަންޓީނުކޮށްފައި އޮތް ކުރޫޒް ލައިނާގައި ތިބި 174 މީހަކަށް މިހާތަނަށް ކޮރޯނާވައިރަސް ޑިޒީސް،2019 (ކޯވިޑް-19)އަށް ޕޮޒިޓިވްވެއްޖެ ކަމަށް އެގައުމުގެ އޮފިޝަލުން ވިދާޅުވެއްޖެ އެވެ.\nޖަޕާނުގެ ހެލްތު މިނިސްޓްރީން ބުނި ގޮތުގައި ޑައިމަންޑް ޕްރިންސެސް ކިޔާ އެބޯޓުގައި ތިބި މީހުން މިމަހުގެ ހަތަރެއްގައި ސްކްރީން ކުރަން ފެށި އިރު އެބޯޓުގައި 3،700 ފަސިންޖަރުން ތިއްބެވެ. ނަމަވެސް ހެލްތު އޮފިޝަލުން ދަނީ ވައިރަސްއަށް ޕޮޒިޓިވްވާ މީހުން ހޮސްޕިޓަލަށް ގެންދަމުންނެވެ. އަދި ދެން ތިބި މީހުން ޓެސްޓު ކުރަމުންނެވެ.\nއެގޮތުން އިއްޔެ 53 މީހެއްގެ ޓެސްޓު ނަތީޖާ ލިބިފައިވާ ކަމަށާއި އޭގެ ތެރެއިން 39 މީހަކު ވައިރަސްއަށް ޕޮޒިޓިވްވެފައިވާ ކަމަށް ހެލްތު މިނިސްޓްރީން ބުންޏެވެ.\n"ފަންސާސް ތިން މީހަކު ޓެސްޓު ކުރި އިރު 39 މީހަކު ވައިރަސްއަށް ޕޮޒިޓިވްވި. އެހެންކަމުން ވައިރަސް ޖެހުނު މީހުންގެ އަދަދު މިހާރު ވަނީ 174އަށް އަރާފައި. އޭގެ ތެރޭގައި ކަރަންޓީނު އޮފިސަރެއް ވެސް ހިމެނޭ،" ހެލްތު މިނިސްޓަރު ކަޓްސުނޮބޫ ކަޓޯ ވިދާޅުވި އެވެ.\nމީގެ އިތުރުން، އެ ބޯޓުގައި ތިއްބާ ވައިރަސްއަށް ޕޮޒިޓިވް ވެގެން ގެންދިޔަ ހަތަރު މީހެއްގެ ހާލު ސީރިއަސް ކަންވެސް މިނިސްޓަރު ފާހަގަ ކުރެއްވި އެވެ.\nޑައިމަންޑް ޕްރިންސެސް ކަރަންޓީނު ކުރީ މިދިޔަ މަހު އެ ބޯޓުގައި ދަތުރު ކުރި ހޮންކޮންގެ 80 އަހަރުގެ މީހަކު ވައިރަސްއަށް ޕޮޒިޓިވްވި ފަހުންނެވެ. އެ މީހާ ވައިރަސްއަށް ޕޮޒިޓިވްވީ ހޮންކޮންއަށް ދިޔަ ފަހުންނެވެ.\nއެ ކުރޫޒް ލައިނާ އަންނަ ހަފްތާގެ ބުދަ ދުވަހާ ޖެހެންދެން ކަރަންޓީނު ކޮށްފައި ބާއްވާނެ ކަމަށް އޮފިޝަލުން ބުންޏެވެ. އަދި އެމުއްދަތުގައި ބޯޓުގެ ފަސިންޖަރުންނަށް ވަނީ އަމިއްލަ ކެބިން ތެރޭ ގިނަ ވަގުތު ހޭދަ ކުރުމަށާއި ބޭރަށް ނުކުމެ އުޅޭ ނަމަ މާސްކު އަޅައިގެން އުޅުމަށާއި އެކަކު އަނެކަކާ ގާތް ނުވުމަށް އަންގާފަ އެވެ.\nމިދިޔަ ޑިސެމްބަރު މަހުގެ ތެރޭގައި ޗައިނާގެ ވޫހާންގައި ފެތުރެން ފެށި ކޮރޯނާވައިރަސް މިހާރު ވަނީ 27 ގައުމަކުން ފެނިފަ އެވެ. އަދި އެ ވައިރަސް 44،600އަށް ވުރެ ގިނަ މީހުންނަށް ޖެހި، މަރުވި މީހުންގެ އަދަދު ވަނީ 1،113އަށް އަރައިފަ އެވެ.\nޖަޕާނުން އަނެއްކާ ވެސް 86.4 މިލިއަން ރުފިޔާގެ އެހީއެއް


Bank of Maldives - BML Expands Self-Service Banking with Additional ATM Centre in Male'\nBML Expands Self-Service Banking with Additional ATM Centre in Male'\nބީއެމްއެލް އިން މާލޭގައި އިތުރު އޭޓީއެމް ސެންޓަރ އެއް ގާއިމްކޮށް ސެލްފް ސަރވިސް ބޭންކިންގެ ހިދުމަތް ފުޅާކޮށްފި\nThe Centre will operate 24-hoursaday and houses3state-of-the-art multi-functional ATMs which allow customers to deposit and withdraw cash, deposit cheques, make payments and transfer money.\nBML’s CEO and Managing Director Tim Sawyer commented “The new Self-Service Banking centre isapart of ongoing investment to expand our network. As an alternative to visiting branches for basic banking services, the new Centre will allow customers the flexibility to bank at their convenience. Last week, we announced plans to establish ATM centres in four islands as part of our support to local communities and we look forward to adding to this over the next few weeks.”\nWithanationwide network of 38 branches across all 20 atolls, 56 Self-Service Banking Centres, 119 ATMs, 277 agents andafull suite of Digital Banking services, Bank of Maldives is committed to supporting individuals, businesses and communities across Maldives.\nބޭންކް އޮފް މޯލްޑިވްސް އިން މިއަދު މ.ސްޓަރ ކްލައުޑް (ކުރީގެ ސްޓަރ ސިނަމާ) އިމާރާތުގައި އޭޓީއެމް ސެންޓަރ އެއް ހުޅުވައިފިއެވެ. މާލޭގެ މައި ސަރަހައްދެއްގައި ހުޅުވިގެން މިދިޔަ ސްޓަރ އޭޓީއެމް ސެންޓަރ މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް ފަސޭހަކަމާއެކު ބޭންކިންގ ހިދުމަތް ލިބިގެންދާނެެއެވެ.\n24 ގަޑިއިރު ހިދުމަތް ދިނުމަށް ހަމަޖެހިފައިވާ މި ސެންޓަރުގައި އެންމެ ޒަމާނީ އޭޓީއެމްގެ ހިދުމަތްތައް އެކުލެވިގެންވާ3އޭޓީއެމް ހިމެނެއެވެ. އަދި މި އޭޓީއެމްތައް މެދުވެރިކޮށް 24 ގަޑިއިރު ފައިސާ ނެގުމާއި، ފައިސާ ޖަމާކުރުމާއި، ޗެކް ޖަމާކުރުމާއި، ފައިސާ ދެއްކުމާއި ފައިސާ ފޮނުވުގެ ޚިދުމަތް ލިބިގެންދާނެއެވެ.\nމިކަމާ ގުޅޭ ގޮތުން ބީއެމްއެލް ސީއީއޯ އަދި މެނޭޖިންގ ޑައިރެކްޓަރ ޓިމް ސޯޔަރ ވިދާޅުވީ " މި ހުޅުވިގެންދިޔަ ސެލްފް ސަރވިސް ބޭންކިންގ ސެންޓަރ އަކީ މުޅި ރާއްޖެއަށް ބޭންކިންގ ވިއުގަ އިތުރަށް ފުޅާކުރުމުގެ ގޮތުން ކުރެވެމުންދާ އިންވެސްޓްމަންޓްގެ ދަށުން ގާއިމްކުރެވުނު އޭޓީއެމް ސެންޓަރެއް. ބޭންކިންގ ހިދުމަތް ހޯދުމަށް ބްރާންޗަށް ޒިޔާރަތް ކުރުމުގެ ބަދަލުގައި މި ސެންޓަރ މެދުވެރިކޮށް ކަސްޓަމަރުންނަށް ފަސޭހައިން ބޭނުން ވަގުތެއްގައި ބޭންކިންގ ހިދުމަތް ހޯދޭނެ. މިދިޔަ ހަފްތާގައި އަޅުގަނޑުމެންވާނީ އަތޮޅުތެރޭގައި ކުރަމުންދާ އިންވެސްޓްމަންޓް އިތުރަށް ފުޅާކުރުމުގެ ގޮތުންނާއި މުޖުތަމައަށް ފޯރުކޮށްދޭ އެހީތެރިކަމުގެދަށުން4ރަށެއްގައި އޭޓީއެމް ބެހެއްޓުމުގެ މަސައްކަތް ކުރެވެމުންދާކަން ހާމަކޮށްފައި، އުއްމީދަކީ ކުރިޔަށް އޮތް ހަފްތާތަކުގެ ތެރޭގައި މި އޭޓީއެމްތައްވެސް އިތުރުކުރެވިގެންދިޔުން."\nމުޅި ރާއްޖެ ހިމެނޭ ބޭންކިންގ ވިއުގަޔަކާއެކު 20 އަތޮޅުގައި 38 ބްރާންޗް، 56 ސެލްފްސަރވިސް ބޭންކިންގ ސެންޓަރ، 119 އޭޓީއެމް، 277 ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިންގ ޚިދުމަތާއެކު ބޭންކް އޮފް މޯލްޑިވްސްގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުމެވެ.


Breaking - America ge aa raeesakee Donald Trump\nއެމެރިކާގެ އާ ރައީސަކީ ޑޮނަލްޑް ޓްރަމްޕް\nއެމެރިކާގެ ރިއާސީ އިންތިހާބު ކާމިޔާބުކުރައްވާނެ ކަމަށް ގިނަ ބަޔަކު ލަފާކުރި، ޑިމޮކްރެޓިކް ޕާޓީގެ މަގްބޫލު ކެންޑިޑޭޓް، ހިލަރީ ކްލިންޓަން ބަލިކޮށް ރިޕަބްލިކަން ޕާޓީގެ ކެންޑިޑޭޓް ޑޮނަލްޑް ޓްރަމްޕް މިއަދު ރައީސް ކަމަށް އިންތިހާބުވެ ވަޑައިގެންފި އެވެ.\nބޮޑެތި ގިނަ ސްޓޭޓްތަކުގައި ހިލަރީ ބަލިކޮށް ޓްރަމްޕް އިންތިހާބު ކާމިޔާބުކުރެއްވީ އިލެކްޓޯރަލް ވޯޓުގައި ހޯއްދަވަން ޖެހިވަޑައިގަންނަވާ 270 ވޯޓަށް ވުރެ މަތިން އެ އަދަދު ކާމިޔާބުކުރައްވައި ޕޮޕިއުލާ ވޯޓުގައި ވެސް މި ވަގުތަށް ހިލަރީ އަށް ވުރެ ގިނަ ވޯޓު ކާމިޔާބުކުރައްވައިގެންނެވެ. އިލެކްޓޯރަލް ވޯޓުގައި ޓްރަމްޕަށް ވަނީ މިހާތަނަށް 288 ވޯޓް ލިބިވަޑައިގެންފަ އެވެ.\nހިލަރީ އަށް ހަމަކުރެއްވުނީ 215 ވޯޓެވެ. ރިއާސީ ރޭހުގައި ނާކާމިޔާބުވެ ވަޑައިގަތުމުން ހިލަރީ ވަނީ އެންމެފަހުވަގުތު ޓްރަމްޕަށް ފޯނުކުރައްވައި ބަލި ގަބޫލުކުރައްވައި މަރުހަބާ ވެސް ވިދާޅުވެފަ އެވެ.\nއެމެރިކާގެ ރައީސްކަމުގެ ހުވާ ޓްރަމްޕް ކުރައްވާނީ އަންނަ އަހަރުގެ ޖެނުއަރީ މަހުގެ 20 ވަނަ ދުވަހު އެވެ. ޓްރަމްޕްގެ ވެރިކަމުގެ ދައުރު ފެށޭނީ އެއަށް ފަހު އެވެ.\nޓްރަމްޕާ އެކު ރިޕަބްލިކަން ޕާޓީ އިން ރިއާސީ އިންތިހާބު ކާމިޔާބުކޮށްފައިވާއިރު އެމީހުން ވަނީ ޑިމޮކްރޭޓުން ބަލިކޮށް، ގާނޫނު ހަދާ މަޖިލީހުގެ ދެ ގެ ކަމުގައިވާ، ސެނެޓާއި ކޮންގްރެސް ވެސް ކާމިޔާބުކޮށްފަ އެވެ.\nއެމެރިކާގެ އިންތިހާބުގައި ރައީސް ހޮވަނީ ކިހިނެތް؟\nއެމެރިކާގެ ރިއާސީ އިންތިހާބު ގަވާއިދުކޮށްފައި އޮންނަ ގޮތުން ރައީސަކު ހޮވުމުގެ ސީދާ އިހްތިޔާރެއް ރައްޔިތުންނަކަށް ނޯވެ އެވެ.\nއޭގެ ބަދަލުގައި ރައީސް އާއި ނައިބު ރައީސް ހޮވަނީ ސްޓޭޓްތަކުގައި ރައްޔިތުން ތަމްސީލުކުރާ "އިލެކްޓަރުން" ނެވެ. އެކި ސްޓޭޓްތަކުގައި "އިލެކްޓަރުން" ތިއްބަވަނީ އެކި އަދަދުތަކަށެވެ.\n"އިލެކްޓަރުން" ގެ ރަސްމީ އަދަދު 538 އަށް އެރި ނަމަވެސް މީގެ ތެރެއިން 270 ވޯޓު ކާމިޔާބުކުރާ ފަރާތަކަށް ރައީސްކަން ލިބިވަޑައިގަންނަވާނެ އެވެ. އެހެންކަމުން ރިއާސީ އިންތިހާބުގައި ގިނައިން އާންމުންގެ ވޯޓު ލިބިވަޑައިގަންނަވާ ކެންޑިޑޭޓަށް ރައީސްކަން ލިބިވަޑައިނުގަތުމުގެ ފުރުސަތު ވެސް އޮވެ އެވެ.\nއިލެކްޓޯރަލް ވޯޓުގައި އަދި އާންމުންގެ ވޯޓުގައި ވެސް ހިލަރީގެ މައްޗަށް ޓްރަމްޕް ކުރި ހޯއްދަވާފައިވާއިރު އިލެކްޓޯރަލް ވޯޓް ގިނަ ސްޓޭޓްތަކުގެ ތެރެއިން ހިލަރީ އަށް ލިބިވަޑައިގަތީ ނިއު ޔޯކް އާއި ކެލިފޯނިއާ އެވެ. އެހެން ބޮޑެތި ސްޓޭޓްތަކަށް ބަލާއިތު ޓެކްސަސް، ޕެންސިލްވޭނިއާ އަދި ފްލޯރީޑާ ފަދަ އިލެކްޓޯރަލް ވޯޓްތައް ގިނަ ސްޓޭޓްތައް ގެންދިޔައީ ޓްރަމްޕެވެ.\nމި ކާމިޔާބީއާ އެކު ޓްރަމްޕް ތާރީޚުގެ ތެރެއަށް\nމިއީ އެމެރިކާގެ ތާރީޚުގައި ވެސް އެގައުމުގެ ރައީސް ކަމަށް، ސިޔާސީ ދާއިރާގެ ތަޖުރިބާ މަދު ނުވަތަ ސަރުކާރުގެ މަގާމެއް ނުވަތަ އޮފީހެއްގެ ތަޖުރިބާ ނެތް ބޭފުޅަކު އިންތިހާބުކުރެވުނު ފުރަތަމަ ފަހަރެވެ.\nމީގެ އިތުރުން ޓްރަމްޕަކީ ކުރީގެ ރައީސް ރޮނަލްޑް ރޭގަން އަށް ފަހު ވައިޓް ހައުސްގެ ބާރުތަކާ ހަވާލުވެ ވަޑައިގަންނަވާ އެމެރިކާގެ އެންމެ މުސްކުޅި ރައީސެވެ. ޓްރަމްޕަށް މިހާރު 70 އަހަރުފުޅެވެ.\nއެމެރިކާގެ ސިޔާސީ ދާއިރާ އަށް ވަދެވަޑައިގެން ޓްރަމްޕް ހޯއްދެވި މި ތާރީޚީ ކާމިޔާބީގެ ކުރިން އެ ބޭފުޅާ އަކީ ބޮޑަށް ޝޯބިޒްނަސް އާއި އެހެނިހެން ވިޔަފާރީގެ ތެރެއިން މަޝްހޫރުވެ ވަޑައިގެންނެވި މަހުޖަނެކެވެ. ފޯބްސް މަޖައްލާގެ ހިސާބުތަކަށް ބަލާއިރު ޓްރަމްޕަކީ އެމެރިކާގައި 156 ވަނަ އަށް އެންމެ މުއްސަނދި ބޭފުޅާ އެވެ.\nޓްރަމްޕްގެ މި އާދަޔާހިލާފު ކާމިޔާބީގެ ވާހަކަ ދައްކާއިރު އެ ބޭފުޅާ މި އިންތިޚާބު ކާމިޔާބުކުރެއްވީ ނިކަން ބޮޑު ގޮންޖެހުންތަކަކާ އެކުގައި ވެސް ފާހަގަކޮށްލަން ޖެހެ އެވެ. އެގޮތުން އަހުލާގީ ތަފާތު އެކި މައްސަލަތަކެއް ފެންމަތިވެ ވަޑައިގެން ހޫނުފެނަށް ވެއްޓިވަޑައިގެންނެވިއިރު އަމިއްލަ ޕާޓީގެ ވަރަށް ގިނަ އިސް މެމްބަރުންނާއި ލީޑަރުން ވެސް ޓްރަމްޕަށް ތާއީދެއް ނުކުރައްވަ އެވެ.\nޓްރަމްޕަށް ފާޑުކީ އެންމެން ވެސް ބުނަމުން ދިޔައީ ޓްރަމްޕް އަކީ ރައީސްކަން ކުރެއްވުމަށް އަދި ވަކިން ހާއްސަކޮށް އެމެރިކާގެ ރައީސް ކަމަށް ކުފޫހަމަވާ ބޭފުޅެއް ނޫން ކަމަށެވެ.\nއެމެރިކާގެ ރިޔާސީ އިންތިހާބު 2016 ޑޮނަލްޑް ޓްރަމްޕް


ސޫރިޔާއާއި އީރާނުގެ ދޮރޯށިތެރެއިން ލައިފާ މެދުއިރުމަތިން އެމެރިކާ ބޭރަށް ލުމަށް ޗައިނާއާއި ރަޝިޔާ ކުރާ މަސައްކަތް |\nޗައިނާގެ ޚާރިޖީ ވަޒީރު ވަންގް ޔީ މިދިޔަ ޖުލައިމަހު ސޫރިޔާއަށް ކުރެއްވި ދަތުރުފުޅުގައި ރައީސް އަސަދު 95.1 ޕަސަންޓުގެ ވޯޓުން ރައީސްކަމަށް އިންތިޚާބު ކުރެވިފައިވާތީ ރައީސް ބައްޝާރުލް އަސަދަށް ތާރީފު ކުރެއްވިއެވެ. އޭނާ ދެކެވަޑައިގެންނެވި ގޮތުގައި އިންތިޚާބެއް ބޭއްވުމުގެ މާނައަކީ އަސަދުގެ ބާރުގަދަކަމާއި ޤައުމުގެ އެއްބައިވަންތަކަމުގެ ހަރުދަނާކަމެވެ. އެމެރިކާއާއި ޔޫރަޕުގެ އިއްތިޙާދުގެ ޤައުމުތައް މި ނަތީޖާ ބަލައެއް ނުގަނެއެވެ. މީގެއިތުރަށް މި ނަތީޖާއަކީ ސޫރިޔާގެ އިދިކޮޅު ބާރުތައް ވެސް އެކަމާ ދެކޮޅު ހަދާ ނަތީޖާއެކެވެ.\nރަޝިޔާއާއި އީރާނުން އަސަދުގެ ސަރުކާރު ޙިމާޔަތްކުރުމަށް ޓަކައި ޢަސްކަރީ ބާރުތައް ސޫރިޔާއަށް ފޮނުވާފައިވާ ގޮތަށް ބޭޖިންގުން ސޫރިޔާއަށް ސިފައިންނެއް ނުފޮނުވައެވެ. އެހެނަސް ޗައިނާއަކީ ބައިނަލްއަޤްވާމީ މައިދާނުގައި އަސަދުގެ ސަރުކާރު ދަމަހައްޓައިދޭ ވަރުގަދަ ބާރެކެވެ. ހުޅަނގުގެ ޤައުމުތަކުން ސޫރިޔާގެ ނިޒާމީ ބާރުތަކަށް ދެމުންދާ ވައިގެ ޙަމަލާތައް ޗައިނާއިން ކުށްވެރިކޮށް އދ މަޖިލީހުގައި ދިމަޝްޤު ދިފާޢުކޮށް ވާހަކަދައްކަމުން ދެއެވެ. ޗައިނާއިން ބޭނުންކޮށްފައިވާ 16 ވީޓޯގެ ތެރެއިން 10 ވީޓޯ ބޭނުންކޮށްފައި ވަނީ އަސަދުގެ ސަރުކާރު ޙިމާޔަތް ކުރުމަށެވެ.\nޗައިނާ މެދުއިރުމައްޗަށް ވަނުން\nމެދުއިރުމަތީގައި ޗައިނާއިން ގެންގުޅޭ ސިޔާސަތުގެ މަލަތައް ކުރަހަމުން މޮޑަރން ޑިޕްލޮމަސީ މަޖައްލާ ބުނެފައިވަނީ މި ސިޔާސަތުގެ ބިންގަލަކީ "މަގޭ ދުޝްމަނާގެ ދުޝްމަނަކީ މަގޭ މިތުރެކެވެ." މި އުޞޫލުގެ ދަށުން ބައްޝާރަށް ވާގިވެރިވުމަށް ޓަކައި މޮސްކޯއާ އެއްބައިވިއެވެ. އަދި ހަމަ މި މޭރުމުން އީރާނަށް ވެސް ވާގިވެރިވާން ފެށިއެވެ.\nމިކަމާވިދިގެން މެދުއިރުމަތީގެ މަސްއަލަތަކުގެތެރެއަށް ޗައިނާއިން ވަންނާން ފެށިއެވެ. އަދި މެދުއިރުމަތީގެ މަސްއަލަތަކަށް ބާރުފޯރުވާ ކުރުންތެރި ޤައުމަކަށް ޗައިނާވެގެން ދިޔައެވެ. މި ކަން ވެގެން ދިޔައީ އެމެރިކާގެ ނުފޫޒާ ކުރިމަތިވި ގޮންޖެހުމަކަށެވެ. މަސްރަޙުން ފެންނަފެނުމުގައި ރަޝިޔާއާއި ޗައިނާއާއި އީރާނު އަތުގުޅާލައިފައި ވަނީ ޗައިނާއާއި ހުޅަނގާ ދެމެދުގައި ހިނގަމުންދާ "އައު ފިނިހަނގުރާމަ"އެއްގެ ދަށުންނެވެ.\nއަސަދު ޗައިނާގެ ޚާރިޖީވަޒީރާ ބައްދަލު ކުރެއްވުން: ޖުލައި 2021ގައި\nމި މަފްހޫމުގެ ދަށުން ޗައިނާގެ ސިޔާސަތަށް ވަނީ ބޮޑެތި ބަދަލުތަކެއް ގެނެސްފައެވެ. މެދުއިރުމަތީގައި އެމެރިކާގެ ސިޔާސަތާއި ޔޫރަޕްގެ ސިޔާސަތާ ސީދާ ނުބީހި މި ސަރަޙައްދުގެ ޤައުމުތަކާއެކު ދޭދޭ ގުޅުންތައް ޤާއިމުކުރުމުގެ ރާސްތާއެއް ޗައިނާއިން އިޚްތިޔާރު ކުރިއެވެ. މި ކަމުގައި އެ ޤައުމުތަކުގައި ހިނގަމުންދާ ދާޚިލީ ކަންތައްތަކަށް ޗައިނާއިން ރިޢާޔަތްކުރަމުން ނުދާކަން ފާހަގަ ކުރެވެއެވެ.\nޗައިނާ ޤަބޫލުކުރާގޮތުގައި މެދުއިރުމަތީގައި އެމެރިކާއާއެކު ތަވާޒުނުހަމަ ބާރެއް ޤާއިމު ކުރުމަށް ޓަކައި ޢަސްކަރީގޮތުންނާއި އިޤްތިޞާދީ ގޮތުން ޗައިނާއަށް އެހީ ވެދޭނެ ބާރެއް ބޭނުންވާނެއެވެ. އެއީ ޗައިނާގެ ޙަޔަވީ މަޞްލަޙަތުތަކާއި އިޤްތިޞާދީ މަޞްލަޙަތުތައް ޖާމިނުކޮށްދެވޭވަރުގެ ބާރަކަށް މި ބާރު ވާން ވާނެއެވެ. ޗައިނާ ދެކޭގޮތުގައި އޭޝިޔާގައި އޮތް މި ބާރަކީ އީރާނެވެ. ޗައިނާގެ ޙަޔަވީ މަޞްލަޙަތުތަކާއި އިޤްތިޞާދީ މަޞްލަޙަތުތައް ޖާމިނުކޮށްދެވޭވަރުގެ ބާރު އީރާނަށް ލިބިގެން ވެއެވެ.އެމެރިކާ ބިރުގަންނަގޮތުގައި ޗައިނާއިން އީރާނަށް މަދަނީ އަދި ޢަސްކަރީ ފަންނިއްޔާތު ފޯރުކޮށްދިނުމުގެ ސަބަބުން އެ ބާރަށް ހުރަސްއަޅަން ދަތި ބޮޑު ބާރަކަށް އީރާނު މެދުއިރުމަތީގައި ވެގެން ހިނގައިދާނެއެވެ.\nއެމެރިކާގެ ބާރުތައް މެދުއިރުމަތިން ބާލަން ނިންމާފައިވާތީ ސުޢޫދީ ޢަރަބިއްޔާފަދަ މެދުއިރުމަތީގެ ޤައުމުތަކުން މިހާރު ވަނީ އެ ޤައުމުތަކުގެ ސިޔާސަތު މުރާޖަޢާކުރަން ފަށައިފައެވެ. ރިޔާޟުން މިހާރު ދަނީ ޠަހަރާނާއެކު ގުޅުންތައް ޠަބީޢީ ކުރުމާބެހޭގޮތުން ވާހަކަދައްކަމުންނެވެ. ޗައިނާއިން މިކަމަށް ހިތްވަރުދޭ ކަމަށް މި މަޖައްލާއިން ބުންޏެވެ.\nމީގެ އިތުރަށް ޗައިނާ– އީރާން އިޤްތިޞާދީ ބައިވެރިވުމާބެހޭ އެއްބަސްވުމަށް ބަލާއިރު 25 އަހަރުގެ ދިގު މުއްދަތަކަށް އެކުލަވައިލެވުނު މި އެއްބަސްވުމުގެ ސަބަބުން ޗައިނާގެ "ކަމަރު އިސްނެގުން"ގެ ނުފޫޒު ގަލްފުގެ ހުރިހާ ޤައުމުތަކަކާއި މުޅި ސޫރިޔާއާއި ޢިރާޤު ޝާމިލުވާ ގޮތަށް ފުޅައުވެގެންދާނެއެވެ.މި އެއްބަސްވުމުގެ ސަބަބުން ސޫރިޔާ ވެގެންދާނި އީރާނާއި ޢިރާޤާއި ތުރްކީ ބައިވެރިވާ ވިޔަފާރީގެ މަރްކަޒަކަށެވެ. އެމެރިކާ ދެކޭގޮތުގައި މިއީ އެމެރިކާގެ މަޞްލަޙަތަށާއި އިޤްތިޞާދީ އަހައްމިއްޔަތަށާއި އިސްތިރާތީޖީގެ އަހައްމިއްޔަތަށް ބިރުހުރި ގުޅުމެކެވެ.\nއީރާނުގެ ކުރީގެ ރައީސް ޗައިނާގެ ރައީސާއެކު\nޗައިނާގެ ސިޔާސަތު މާ އަޑުގަދަކޮށް\nމެދުއިރުމަތީގައި އޮތް ޗައިނާގެ ސިޔާސަތަކީ ހަމައެކަނި އިޤްތިޞާދީ ކަމެއްނޫނެވެ. ބޭޖިންގް ދެކޭގޮތުގައި އެ ޤައުމާ މުޢާމަލާތު ކުރަންޖެހިފައިވާ ސަރަޙައްދަކީ ސިޔާސީ ހިރާސްތަކުން ފުރިފައިވާ ސަރަޙައްދެކެވެ.މިހެންވެ ޗައިނާއިން މަސައްކަތް ފެށީ ސިޔާސީ ގަނޑުތައް ތަރްތީބު ކުރާށެވެ. ޗައިނާގެ ޙަރަކާތްތައް މަޑުމަޑުން ފުޅައު ކުރަމުންނެވެ. މެދު އިރުމަތީގެ މަސްއަލަތަކުގައި މެދުމިންވަރުގެ ސިޔާސަތަކަށް ތަބާވެގެންނެވެ.\nޗައިނާއިން ބުނާގޮތުގައި އެ ޤައުމާވެސް ވަނީ "ހައްދު ފަހަނަޅައިދިޔުމާއި ނިރުބަވެރިކަމާއި ދީނީ ހަރުކަށި ޢަމަލުތަކާއި ދާޢިޝް ފަދަ ޙައްދުފަހަނަޅައިފައިވާ ޖަމާޢަތްތަކާ ކުރިމަތިލާން ޖެހިފައެވެ." ޗައިނާ ބުނާގޮތުގައި "މިފަދަ ދީނީ ޖަމާޢަތްތަކުން ވަނީ އެ ޤައުމުގެ އީގޯރުންގެ ތެރެއިން ފަސް ހާހަށްވުރެ ގިނަ ހަނގުރާމަވެރީން މިފަދަ ޖަމާޢަތްތަކަށް ވައްދައިފައެވެ." މިއިން އެނގެނީ ޗައިނާ މިހާރު ވަނީ އެ ޤައުމުގެ ސަރަޙައްދުން ބޭރުގައި ނިރުބަވެރިކަމާއި ޙައްދުފަހަނަޅައިދިޔުމާ ދެކޮޅަށް ސިޔާސީ އަދި އިސްތިރާތީޖީ ފެންވަރުގައި މަސައްކަތް ކުރާން ތައްޔާރުވެފައިކަމެވެ.ވޭތުވެދިޔަ ގިނަ ދަހަރުތަކެއްގައި ޗައިނާގެ އީގޯރު މުސްލިމުންގެ ހުވިއްޔަތާއި ޝަޚްޞިއްޔަތު ނައްތައިލުމަށްޓަކައި ޗައިނާއިން ވަނީ ހަރުކަށި އެތައް ފިޔަވަޅުތަކެއް އަޅައިފައެވެ. މިކަމުގެ ސަބަބުން އެމީހުންގެ ބަހާއި ސަޤާފަތް ފަނާވެގެން ހިނގައިދާނެކަމުގެ ބިރުވަނީ ވަރަށް ބޮޑުވެފައެވެ. އިނގިރޭސިވިލާތުގެ ގާރޑިއަން ނޫސް ބުނާގޮތުގައި ޝިންޖިއެންގްގެ އީގޯރީންގެ ސަޤާފަތް އޮތީ ފަނާވެދިޔުމުގެ ތުންފަތްމަތީގައެވެ. އެމީހުންގެ ސަޤާފަތުގެ މިއަދުގެ ރޫޙަކީ ޅެމެވެ. މި ނޫހުގައި ޝާއިޢުކޮށްފައިވާ ރިޕޯޓެއް ބުނާގޮތުގައި އީގޯރުން ދަނީ އިންދިރާސްވަމުންނެވެ. ފަނާވަމުންނެވެ.\nޗައިނާއިން މެދުއިރުމަތީގެ ޤައުމުތަކާއެކު ގެންގުޅޭ ސިޔާސަތުގެ ޚާއްޞަ ސިފައަކީ ވިލުންތެރިކަމާއި ޕްރެގްމެސީއެވެ. ޗައިނާއިން ދަނީ އަރަބި ލީގާއި ޗައިނާ- ގަލްފް މަންސާފަދަ މެދުއިރުމަތީގެ ޖަމާޢަތްތަކާއެކު ގުޅުންތައް ޤާއިމުކުރަމުންނެވެ.\nޗައިނާއިން ދަނީ މެދުއިރުމަތީގައި ސަލާމަތީ ކަންތައްތަކުގައި ވެސް ބައިވެރިވަމުންނެވެ. ދެކުނު ސޫދާނުގައި އޮންނަ ސަލާމަތީ ބާރުގައި ޗައިނާ ބައިވެރިވެފައި ވަނީ މިހެންވެގެންނެވެ.\nމީގެ އިތުރަށް ޗައިނާގެ ފައިތިލަ މެދުއިރުމަތީގައި ސާބިތު ކުރުމަށް ޓަކައި ޗައިނާއިން ވަނީ ޖިބޫޓީގައި ކަނޑުގެ ބޭހެއް ހަދައިފައެވެ. ފަލަސްޠީނުގެ މަސްއަލައިގައި ވެސް ޗައިނާ ގެންގުޅޭ ސިޔާސަތަށް ދަނީ ބަދަލުތައް ގެންނަމުންނެވެ. ފަލަސްޠީނާއެކު ގުޅުންތައް ދަމަހައްޓަމުންދާއިރު އިސްރާއީލާއެކުގައި ވެސް ދަނީ ގުޅުންތައް ވަރުގަދަކުރަމުންނެވެ. މިއީ އެމެރިކާގެ ތާއީދު އޮތް ޤައުމުތަކުގައި ޗައިނާގެ ވަކި ހިއްޕުމަށް ގެންގުޅޭ ސިޔާސަތުގެދަށުން އަޅަމުންދާ ފިޔަވަޅުތަކެކެވެ.\nއެހެންކަމުން މިއަދު މެދުއިރުމަތީގައި ޗައިނާއިން ގެންގުޅޭ ސިޔާސަތަކީ އެމެރިކާއަށް ގޮންޖެހުމުގެ ސިޔާސަތެކެވެ. ޖެހިލުންކުޑަކަމާއެކު ކުރިމަތިލުމުގެ ސިޔާސަތެކެވެ. ޗައިނާއާ ދެކޮޅަށް އެމެރިކާއިން ފިޔަވަޅެއް އަޅައިފާނެތީ ބިރު ނުގަނެ ގެންގުޅޭ ސިޔާސަތެކެވެ.\nއެމެރިކާއާ ދެކޮޅަށް ޞީނީ – ރޫސީ އެއްބާރުލުން\nމި ވާހަކަތަކުން އެނގެނީ ޗައިނާއިން މެދުއިރުމަތީގައި މަސައްކަތް ކުރަނީ އަރާރުންވާ ފަރާތްތަކުގެ ތެރެއަށް ވަދެ ޗައިނާގެ މަޞްލަޙަތާ އެއްގޮތަށް މި ފަރާތްތަކާއެކު ގުޅުންތައް ޤާއިމު ކުރުމަށްކަމެވެ. މި އަހަރުގެ މާރިޗް މަހު ޗައިނާގެ ޚާރިޖީ ވަޒީރު ވާންގް ޔީ ޠަހަރާނަށާއި ރިޔާޟަށް ކުރެއްވި ދަތުރުފުޅުން މި ކަން ހާމަވެއެވެ. ސޫރިޔާގެ ރައީސް ބައްޝާރަށް ވާގިވެރިވުމަކީ ވެސް މި ސިޔާސަތުގެތެރޭގައި ހިމެނޭ ބައެކެވެ. ޗައިނާގެ ތާއީދާއެކު އިސްރާއީލާއި ފަލަސްޠީނާ ދެމެދުގައި ސީދާ ވާހަކަދެއްކުންތައް ބޭއްވުމަށް ރަޝިޔާއިން ކުރާ މަސައްކަތް ވެސް ހިމެނެނީ މީގެތެރޭގައެވެ.\nއިޖްތިމާޢީ ޢިލްމުތަކާބެހޭ ޗައިނާގެ ވިދާރާއިން ޝާއިޢު ކުރި ފޮތުގައި ހިމެނޭ މައުޟޫޢުތަކުގެ ތެރޭގައި "ދަ ޔެލޯ ބުކް އޮފް ދަ މިޑްލް އީސްޓް" ހިމެނެއެވެ. ޗައިނާގެ ތަޖްރިބާކާރުން ދެކޭގޮތުގައި "މެދުއިރުމަތި އޮތީ އެމެރިކާގެ ވޭލާއިން ބޭރަށް ނުކުތުމުގެ އޮޅިގަނޑުމަތީ"ގައެވެ. އެމެރިކާ ފަހަތަށް ޖެހުމުގެ ސަބަބުން އިރުމަތީގެ ބާރުތަކަށް ދަނީ މި "ހުސްތަން" ފުރައިލުމަށް ޓަކައި އެ ސަރަޙައްދަށް ވަނުމަށް ފުރްޞަތު ތަނަވަސްވަމުންނެވެ. މި ސަރަޙައްދުގެ ޤައުމުތައް ދެކޭގޮތުގައި ޗައިނާ- ރަޝިޔާ ގެންގުޅޭ ތަރައްޤީގެ އުސްލޫބުތަކަކީ އޭގެ މައްޗަށް ބަރޯސާވެވިދާނެ މުޑިތަކެކެވެ. ޗައިނާ ރަޝިޔާގެ ނަމޫނާއަށް މި ސަރަޙައްދުގެ ޤައުމުތައް ޝައުޤުވެރިވަމުން އަންނަލެއް މާ ބޮޑެވެ.\nހުޅަނގު އޭޝިޔާއާއި އެފްރިކާއާ ބެހޭ ޗައިނާގެ ދިރާސާއެއް ބުނާގޮތުގައި މެދުއިރުމަތީގެ ބާރުގެ ތިލަފަތް އެއް ތަނޑިއަށް ބުރަވުމަށްވުރެ ބޮޑަށް މިއަދު ލެނބިފައިވަނީ ދެ ތަނޑީގެ ގުޅުންތަކަށެވެ.\nހުޅަނގުގެ ދިރާސާތައް ބުނާގޮތުގައި މެދުއިރުމަތީގައި އޮތް އެމެރިކާގެ އަތްގަދަކުރުން އަނބުރާ ހޯދަން ބޭނުންވާނަމަ އެމެރިކާގެ މަޞްލަޙަތުތަކަށް އެ ސަރަޙައްދުގައި ގޮންޖަހަމުންދާ ޗައިނާ ރަޝިޔާ ގެ އިޖްރާއާތުތަކާ ދެކޮޅަށް ފިޔަވަޅު އަޅަން ޖެހޭނެއެވެ.


ފާޠިމަތު ނަޒީފާ އަޙްމަދު 14 ޖުލައި 2021\nކްރިމިނަލް ކޯޓުގެ ކުރީގެ އިސް ގާޒީ އަދި މިހާރު ފެމެލީ ކޯޓުގެ ގާޒީ އަބްދުﷲ މުހައްމަދު (އަބްދުﷲ ގާޒީ)ގެ ސުލޫކީ މައްސަލަ ސާބިތުނުވާ ކަމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން މިއަދު ނިންމައިފިއެވެ....\nއަފްޝަން އިސްމާއިލް 14 ޖުލައި 2021\nފެމިލީ ކޯޓުގެ ގާޒީ އަބްދުﷲ މުހައްމަދުގެ ސުލޫކީ މައްސަލަ ސާބިތު ނުވާކަމަށް އެ މައްސަލަ ބެލި ޖުޑީޝަލް ސާވިސް ކޮމިޝަން (ޖޭއެސްސީ)އިން ނިންމައިފިއެވެ. އެ ކޮމިޝަނުން މިއަދު ބުނީ، އެ މައްސަލަ ބެލުމަށްފަހު ސ...\nފާތިމަތު ނަހުދާ ފާއިޒް 14 ޖުލައި 2021\nސިޔާސީ ޕާޓީއެއް އުފެއްދުމަށް އެދި ޖުމްހޫރީ ޕާޓީގެ ކުރީގެ ނައިބު ރައީސް އަދި ކުރީގެ ވަޒީރު، އަބްދުﷲ ކަމާލުއްދީން ހުށަހެޅުއްވި ފޯމް އިލެކްޝަންސް ކޮމިޝަނުން ބާތިލް ކޮށްފިއެވެ. މިކަން ހާމަކޮށް އިލެކްޝަންސ...\nޢާއިޝަތު ޝާޒްލީން 14 ޖުލައި 2021\nކްރިމިނަލް ކޯޓުގެ ކުރީގެ އިސް ގާޒީ އަދި މިހާރު ފެމެލީ ކޯޓުގެ ގާޒީގެ މަގާމުގައި ހުންނެވި އަބްދުﷲ މުހައްމަދު (އަބްދުﷲ ގާޒީ) ގެ ސުލޫކީ މައްސަލަ ސާބިތުނުވާ ކަމަށް ޖުޑީޝަލް ސާވިސް ކޮމިޝަން (ޖޭއެސްސީ) އިން...\nއަބްދުﷲ ގާޒީގެ ސުލޫކީ މައްސަލަ ސާބިތެއް ނުވި\nހަސަން ރަޝީދު 14 ޖުލައި 2021\nފެމިލީ ކޯޓުގެ ގާޒީ އަބްދުﷲ މުހައްމަދު (އަބްދުﷲ ގާޒީ) އާ ގުޅޭގޮތުން ޖުޑީޝަލް ސާވިސް ކޮމިޝަން (ޖޭއެސްސީ) އިން ތަހުގީގުކުރި ސުލޫކީ މައްސަލަ އޭނާގެ މައްޗަށް ސާބިތުނުވާ ކަމަށް އެ ކޮމިޝަނުން ނިންމައިފިއެވެ....\nއަޅުގަނޑުމެން ޕާޓީން 2023 ގެ ރިޔާސީ އިންތިޚާބުގައި ވާދަކުރާނެ: އަބްދުﷲ ކަމާލުއްދީން\nހަނާން ހުސައިން 14 ޖުލައި 2021\nއަލަށް ވުޖޫދުވާ ޤައުމީ އެއްބައިވަންތަ ކަމުގެ ޕާޓީން 2023 ގެ ރިޔާސީ އިންތިޚާބުގައި ވާދަކުރާނެ ކަމަށް އެޕާޓީ އުފެއްދުމުގައި އިސްކޮށް ހަރަކާތްތެރިވެ ވަޑައިންނަވާ އަބްދުﷲ ކަމާލުއްދީން ވިދާޅުވެއްޖެއެވެ. ކަ...\nއިސްމާއިލް ޝާކިރު 11 ޖުލައި 2021\nތިމަރަފުށީ ދާއިރާގެ މެމްބަރު އަބްދުﷲ ރިޔާޒް ޖުމްހޫރީ ޕާޓީން ރަސްމީކޮށް ވަކިވިކަން ސިޓީ އަކުން ޕާޓީގެ ލީޑަރު ގާސިމް އިބްރާހީމަށް ދަންނަވައިފިއެވެ. އަބްދުﷲ ރިޔާޒު ސޮއި ކުރައްވައި ގާސިމް އިބްރާހީމަށް ފޮނ...\nހަތް އަހަރަށްފަހު އަބްދުﷲ ރިޔާޒު ޖޭޕީން ވަކިވެވަޑައިގެންފި\nފާތިމަތު ޔަމާނީ 11 ޖުލައި 2021\nތިމަރަފުށީ ދާއިރާގެ މެމްބަރު އަދި ޖުމްހޫރީ ޕާޓީގެ ނައިބު ލީޑަރު އަބްދުﷲ ރިޔާޒު އެ ޕާޓީން ވަކިވެވަޑައިގެންފި އެވެ. ކުރީގެ ޕޮލިސް ކޮމިޝަނަރުކަންވެސް ކުރެއްވި ރިޔާޒު ޖުމްހޫރީ ޕާޓީއާ ގުޅިވަޑައިގެންނެވީ ޖަ...\nމެމްބަރ އަބްދުﷲ ރިޔާޒް ޖުމްހޫރީ ޕާޓީން ވަކިވެވަޑައިގެންފި\nފާތިމަތު ނަހުދާ ފާއިޒް 11 ޖުލައި 2021\nރައްޔިތުންގެ މަޖިލީހުގެ ތިމަރަފުށީ ދާއިރާގެ މެމްބަރ ޢަބްދުﷲ ރިޔާޒް ޖުމްހޫރީ ޕާޓީން ވަކިވެ ވަޑައިގެންފިއެވެ. މީގެ އިރުކޮޅެއް ކުރިން މެމްބަރ ރިޔާޒް ކުރެއްވި ޓްވީޓެއްގައި ވިދާޅުވެފައިވަނީ، ޖުމްހޫރީ ޕާޓީނ...\nއަބްދުﷲ ރިޔާޒް ޖޭޕީން ވަކިވެވަޑައިގެންފި\nކިނބިދޫ ދާއިރާގެ މެމްބަރު އަބްދުﷲ ރިޔާޒު ޖުމްހޫރީ ޕާޓީ (ޖޭޕީ) ން ވަކިވެވަޑައިގެންފިއެވެ.ޖޭޕީގެ ލީޑަރު ގާސިމް އިބްރާހިމް އަށް މިއަދު ފޮނުއްވި ސިޓީއެއްގައި ރިޔާޒު ވިދާޅުވީ ސިޔާސީ ޕާޓީއެއް އުފައްދައިގެން...


އެއް ރަށުން އަނެއް ރަށަށް ދަތުރުކުރުމުގެ ހުއްދަ އެޗްޕީއޭ އިން ދީފި | Atoll News\nއެއް ރަށުން އަނެއް ރަށަށް ދަތުރުކުރުމުގެ ހުއްދަ އެޗްޕީއޭ އިން ދީފި\nޝާއިޢުކުރީ: މުޙައްމަދު އަފްރާޙް ޖޫން 23, 2021, 07:08\nރައީސް އޮފީހުގައި ރޭ ބޭއްވި ނޫސްވެރިންގެ ބައްދަލުވުމުގައި އެ އޮފީހުގެ ތަރުޖަމާން މުހައްމަދު މަބްރޫކު އަޒީޒު ވިދާޅުވީ މީހުން ދިރިއުޅޭ އެއް ރަށުން އަނެއް ރަށަށް ދަތުރުކުރުމަށް ހުޅުވާލަން ނިންމާފައިވާ ކަމަށެވެ. އަދި އެކަން ބަލަހައްޓާނީ ކައުންސިލްތަކުން ކަމަށެވެ.\n“މި ލުއި ދިން ނަމަވެސް ގެސްޓްހައުސް ހުންނަ ރަށަކުން ގެސްޓްހައުސް ނުހުންނަ ރަށަކަށް ނުދެވޭނެ. އަދި މޮނީޓަރިންގެ ހާލަތުގައި އޮންނަ ރަށަކުން އެހެން ރަށަކަށްވެސް ނުދެވޭނެ.” މަބްރޫކް ވިދާޅުވި އެވެ.\nއަތޮޅުތަކުގެ ރަށްރަށުގައި ބަލި ފެތުރުން ކޮންޓްރޯލް ކުރުމުގެ ގޮތުން މިދިޔަ މެއި މަހުގެ2ވަނަ ދުވަހުން ފެށިގެން ޒަރޫރީ ބޭނުންތަކަށާއި ސިއްހީ ފަރުވާ ހޯދުމަށް ފިޔަވައި، މީހުން ދިރިއުޅޭ އެއް ރަށުން އަނެއް ރަށަށް ދަތުރުކުރުން ވަނީ ހުއްޓާލާފަ އެވެ.\nމީގެ އިތުރުން މާލެ ސަރަހައްދުގައި އިއުލާން ކޮށްފައިވާ ކާފިއު ވަގުތު ހަވީރު 6:00 އިން ފަތިހު 4:00 އަކަށް ވަނީ ކުޑަކޮށްފަ އެވެ.


Colombo gai dhivehinnah match beleyne inthizaam Dreaman cafe ga | Mihaaru\nކޮލަމްބޯގައި ދިވެހިންނަށް މެޗު ބެލޭނެ އިންތިޒާމް ޑްރީމަން ކެފޭގައި\nގައުމީ ތީމު ސާފް ޗެމްޕިއަންޝިޕްގައި އިްނޑިއާ އާދެކޮޅަށް ކުޅުނު މެޗަށް ފަހު ސަޕޯޓަރުންނަށް އިހްތިރާމް އަދާކުރަނީ\n08 ނޮވެމްބަރ 2021 - 09:48\nކޮަލްމްބޯ (ނޮވެމްބަރު 8) - މިއަދު ފަށާ މަހިންދަ ރާޖަޕަކްސަ ޓްރޮފީ މުބާރާތުގައި ރާއްޖޭގެ މެޗުތައް ބަލަން ދަނޑަށް ނުވަދެވޭ ދިވެހިންނަށް އެއްތަނެއްގައި ތިބެގެން މެޗު ބެލުމުގެ އިންތިޒާމް ކޮލަމްބޯގައި ހުންނަ ޑްރީމަން ކެފޭގައި ހަމަޖައްސައިފި އެވެ.\nކޮލަމްބޯގެ ކޮލުބޮވިލާގެ ކަޔަސްޕާ ރޯޑްގައި ހުންނަ ޑްރީމަން ކެފޭގައި ބޮޑު ސްކްރީން ބަހައްޓައިގެ މެޗު ބެލުމުގެ އިންތިޒާމް ހަމަޖައްސަން ނިންމީ ލަންކާގައި ދިވެހިންނަށް ޓިކެޓް ވިއްކާ އަގު ބޮޑުކަމުން ގިނަ ބަޔަކަށް ޓިކެޓް ލިބުމުގައި ދަތިތައް ހުރުމުންނެވެ.\nޑްރީމަން ކެފޭގެ ވެރިޔާ ޝިނާޒް ބުނި ގޮތުގައި ޓިކެޓްގެ އަގުތައް ހުރި ގޮތުން ވަރަށް ގިނަ ދިވެހިންނަށް ދަނޑަށް ނުވަދެވުމުގެ ކަންބޮޑުވުން ވަނީ އުފެދިފަ އެވެ. އެހެންވެ އެއްތަނެއްގައި ތިބެގެން މެޗު ބެލޭނެ އިންތިޒާމް ޑްރީމަން ކެފޭގައި ހަމަޖެއްސީ ލަންކާގައި ދިރިއުޅޭ ގިނަ ދިވެހިންގެ ވެސް އެދުމުގެ މަތިން ކަމަށް އޭނާ ބުންޏެވެ.\n"ލަންކާގައި ދިރިއުޅޭ ދިވެހިންނާއި އެކި ކަންކަމުގައި ލަންކާ އަށް އަންނަ ދިވެހިން ވެސް ވަރަށް ގިނައިން ޒިޔާރަތް ކުރާނެ ޑްރީމަން ކެފޭ އަށް. މިކޮޅުގައި ދިރިއުޅޭ މީހަކަށް ވެއްޖެއްޔާ މިތަން އެނގޭނެ،" ލަންކާގައި ހުރި ޝިނާޒް ބުންޏެވެ.\n"ގިނަ ދިވެހިން ދަނޑަށް ދާން ރޭވީ އާއިލާއާ އެކުގައި. އެކަމަކު ޓިކެޓް އަގު ހުރި ގޮތުން މުޅި އާއިލާއަށް ޓިކެޓް ގަނެގެން ދަނޑަށް ދިއުން އޮތީ އުނދަގޫ ކަމަކަށް ވެފައި. އެހެންވެ އަޅުގަނޑުމެން މި ހަމަޖެއްސީ ދިވެހި އާއިލާތައް އެކުގައި މިތަނަށް އައިސް މެޗު ބެލޭނެ އިންތިޒާމް."\nއޭނާ ބުނީ ޑްރީމަން ކެފޭގައި ގޮނޑިޖެހުމުން 200 މީހުންނަށް ޖާގަ ހެދޭނެ ކަމަށެވެ. ލަންކާގައި ދިރިއުޅޭ ދިވެހިންގެ ކޮމިޔުނިޓީން ވަނީ ސަޕޯޓަރުންގެ ޖޯޒީ އޯޑަރު ކުރި މީހުންނަށް ޖޯޒީ ވެސް ޑެލިވާ ކޮށްދީފަ އެވެ.\n"ގޭގައި ތިބެގެން ބަލައިލުމަށްވުރެ ގިނަ ދިވެހިންނަށް އާދެވޭ ތަނެއްގައި މެޗު ބަލާލަން ފޯރި ވެސް ގަދަ ވާނެ، ޖޯޒީ ވެސް ލައިގެން އަންނަން ދިވެހިން ކައިރީ އަޅުގަނޑުމެން މި ބުނަނީ،" ޝިނާޒް ބުންޏެވެ.\nލަންކާ އާއި ރާއްޖެ ކުޅޭ މެޗު ފަށާނީ ލަންކާ ގަޑިން މިރޭ9ޖަހާއިރު އެވެ. އެއީ ރާއްޖޭ ގަޑިން މިރޭ 8:30 ގަ އެވެ. މެޗަށް ލަންކާ ސަޕޯޓަރުންނަށް ޓިކެޓް ވިއްކަނީ 200 ރުޕީސް އަށެވެ. ދިވެހި ސަޕޯޓަރުންނަށް 3،000 ރުޕީސް އަށެވެ. ޓިކެޓް ވިއްކުގައި ދެ ގައުމުގެ ސަޕޯޓަރުންގެ މެދުގައި ލަންކާގެ ފުޓްބޯޅަ ފެޑެރޭޝަނުން ގެންގުޅޭ ތަފާތުކުރުންތަކާ ހެދި ގިނަ ދިވެހިން ވަނީ ކަންބޮޑުވުން ފާޅުކޮށްފަ އެވެ.\nބޭކާރު ކަމެއް. އޮއްވަޅު ކުޅުވަންވީ\nކަލޭމެން ކަހަލަ އޮއްވަޅުގެ ގައުމީ ކުޅުންތެރިން ތިއްބާ ދެން ފުޓުބޯޅަ ކުޅުންތެރިން އޮއްވަޅު ނުކުޅުނަކަސް ވެދާނެދޯ.


Land Use Plan Ekulavaalumah Oii Gonjehunthakah Feshey Hafthaagai Hahllu Hoadhaidhenee ލޭންޑް ޔޫސް ޕްލޭން އެކުލަވާލުމަށް އޮތް ގޮންޖެހުންތަކަށް ފެށޭ ހަފްތާގައި ހައްލު ހޯދައިދެނީ – Huvadhoo News Land Use Plan Ekulavaalumah Oii Gonjehunthakah Feshey Hafthaagai Hahllu Hoadhaidhenee Huvadhoo News\nލޭންޑް ޔޫސް ޕްލޭން އެކުލަވާލުމަށް އޮތް ގޮންޖެހުންތަކަށް ފެށޭ ހަފްތާގައި ހައްލު ހޯދައިދެނީ\nލޯކަލް ގަވަރމެންޓް އޮތޯރިޓީ (އެލްޖީއޭ) ގެ ސީއީއޯ އަފްޝަން ލަތީފް\nލާމަރުކަޒީ ޤާނޫނުގެ ދަށުން ކައުންސިލްތަކުން އެކުލަވާލަންޖެހޭ އެރަށެއްގެ ލޭންޑް ޔޫސް ޕްލޭން އެކުލަވާލުމަށް ޤާނޫނީ ގޮތުން ހުރި ގޮންޖެހުންތަކަށް މިފެށޭ ހަފްތާގައި ހައްލު ހޯދައި ދެވޭނެކަމަށް ލޯކަލް ގަވަރމެންޓް އޮތޯރިޓީ (އެލްޖީއޭ) އިން ވިދާޅުވެއްޖެއެވެ. އާޤާނޫނުގެ ދަށުން އިންތިޚާބުވި ކައުންސިލްތަކާއެކު ރަށްރަށުގެ ހިންގުމުގެ މަސައްކަތް ފެށިގެންދާއިރު މިހާތަނަށް އޮތް އެންމެ ބޮޑު ގޮންޖެހުމަކީ ލޭންޑް ޔޫސް ޕްލޭންތައް ނުނިމުމުގެ މައްސަލައެވެ.\nގިނަ ރަށްރަށުގައި ލޭންޑް ޔޫސް ޕްލޭން ނުނިމި އޮތީ، އެ މަސައްކަތް ކުރާނެ ބަޔަކު ނުލިބުމާއި މަސައްކަތް ހަވާލުކޮށްފައިވާ ކުންފުނިތަކުން މަސައްކަތް ނިންމުން ލަސްވަމުން ދާތީއެވެ. ރަށްރަށުގެ ލޭންޑް ޔޫސް ޕްލޭންތައް ނިންމަން ކައުންސިލްތަކަށް އެންމެ ފަހު ތާރީޚެއްގެ ގޮތުގައި އެލްޖީއޭ އިން ދިނީ މިދިޔަ އަހަރުގެ ނޮވެމްބަރު މަހުގެ 30 އެވެ. އެހެންނަމަވެސް އެ މުއްދަތު ފަހަނައަޅައި ދިޔައިރުވެސް ގިނަ ރަށްރަށުގެ ލޭންޑް ޔޫސް ޕްލޭން ނުނިމެވެ.\nމިހާތަނަށް ލޭންޑް ޔޫސް ޕްލޭން ހެދުމަށް ދިން މުއްދަތުގައި ޕްލޭނިން މިނިސްޓްރީއަށް ހުށަހަޅާފައިވަނީ 40 ރަށެއްގެ ލޭންޑް ޔޫސް ޕްލޭނެއެވެ. އޭގެ ތެރެއިން ޕްލޭނިން މިނިސްޓްރީން އެޕްރޫވް ކޮށްފައިވަނީ3ޕްލޭނެވެ. ލޭންޑް ޔޫސް ޕްލޭން އެކުލަވާލުމަށް ކައުންސިލްތަކަށް ދިމާވެފައިވާ މައްސަލަތައް ލޯކަލް ގަވަރމެންޓް އޮތޯރިޓީއާއި ދަނީ ހިއްސާ ކުރަމުންނެވެ.\nމިމައްސަލައަށް ހައްލު ހޯދުމަށް ކުރަމުންދާ މަސައްކަތްތަކާއި ގުޅޭގޮތުން ޕީއެސްއެމް ނިއުސްއަށް ދެއްވި ޚާއްސަ އިންޓަރވިއުއެއްގައި ލޯކަލް ގަވަރމަންޓް އޮތޯރިޓީގެ ޗީފް އެގްޒެކެޓިވް އޮފިސަރ ފާޠިމަތު އަފްޝަން ލަޠީފް ވިދާޅުވީ ރަށްރަށުގެ ބިންތަކާއި ބެހޭ ހުރިހާ ކަމެއް ގުޅިފައިވަނީ ލޭންޑް ޔޫސް ޕްލޭނާއި ކަމަށެވެ. ނަމަވެސް ކައުންސިލްތަކަށް އާމްދަނީ ލިބޭނެ މަސައްކަތްތަކާއި، ރަށްރަށުގެ ތަރައްޤީގައި ކައުންސިލުން ކުރަންޖެހޭ މަސައްކަތް ނުފެށި ލަސްވެފައިވަނީވެސް ލޭންޑް ޔޫސް ޕްލޭނާއި ހިސާބުން ކަމަށެވެ.\nމިމަސައްލައަށް ހައްލު ހޯދުމަށްޓަކައި ޕްލޭނިން މިނިސްޓްރީއާއި، ރައްޔިތުންގެ މަޖިލީހުގެ ލާމަރުކަޒީ ކޮމެޓީއާއިވެސް މަޝްވަރާކުރެވި، އަވަސް ހައްލެއް ހޯދުމަށް މިހާރު ނިމިފައިވާކަމަށް އަފްޝަން ވިދާޅުވިއެވެ. އެގޮތުން ލޭންޑް ޔޫސް ޕްލޭން އެކުލަވާލުމަށް މިހާރު ޤާނޫނުގައި އޮތް ގޮތަށް ލުއި ގޮތްތަކެއް ފަހިކޮށްދީ، ޕްލޭން ހުށަހެޅުމަށް ހަދަންޖެހޭ ގޮތްތަކަށް ބޮޑެތި ބަދަލުތަކާއިއެކު މިފެށޭ ހަފްތާގައި ކައުންސިލްތަކަށް ޕްލޭނިން މިނިސްޓްރީން ފޮނުވާނެކަމަށް އަފްޝަން ވިދާޅުވިއެވެ.\n“ކައުންސިލްތަކުގެ އާމްދަނީވެސް ބަންދުވެފަ. އަދި ރަށުގެ ތަރައްޤީގެ ކަންކަންވެސް ހުއްޓިފައި މިއޮތީ ލޭންޑް ޔޫސް ޕްލޭނާއި ހަމައިން. މިކަމުގައި އަޅުގަނޑުމެންނަށް އޮތް ހައްލަކީ މުޅި ލޭންޑްޔޫސް ޕްލޭން ފުރިހަމަ ނުވިނަމަވެސް، އެއީ ޤާނޫނުގައި އެބަހުރި ލޭންޑްޔޫސް ޕްލޭނެއްގައި ހިމަނަންޖެހޭ އެތައް ކޮންޕޯނަންޓްތަކެއް. އެހުރިހާ އެއްޗެއް އެންމެ ފުރިހަމައަށް ނެތްކަމުގައި ވީނަމަވެސް ފުރަތަމަ ބިންތައް ދޫކުރެވޭ ވަރަށް ލޭންޑްޔޫސް ޕްލޭން ފާސްކޮށް ދެއްވާށޭ. ދެން މުއްދަތެއް ދެއްވާށޭ ފަހުން އެހިމަނަންޖެހޭ ބައި ފުރިހަމަކޮށްފައި، ހުށަހަޅަން. ލޭންޑް ޔޫސް ޕްލޭނަކީ ބަދަލުވެސް ވާއެއްޗެއް.” އަފްޝަން ވިދާޅުވިއެވެ.\nލާމަރުކަޒީ ގާނޫނުގައިވާ ގޮތުން ކައުންސިލްތަކުން އެކުލަވާލާ ލޭންޑް ޔޫސް ޕްލޭން، ޕްލޭނިން މިނިސްޓްރީ އަށް ހުށަހަޅައި ފާސްކުރުމަށް ފަހު، އެ އަށް އަމަލުކުރަން ފަށާނީ އެ ޕްލޭނަށް އަމަލުކުރުމަށް، ރައްޔިތުންނާ އެކު ބާއްވާ ބައްދަލުވުމެއްގައި ފާސްކުރުމުންނެވެ. އަދި މި ޕްލޭނަށް އެއްވެސް ބަދަލެއް ގެންނަ، ކޮންމެ ފަހަރަކު ވެސް އެގޮތަށް އަމަލުކުރަން ޖެހޭނެ ކަމަށް ބުނެފައި ވެއެވެ.


ލޯބިވާވަރު އަންގަދޭހިތްވޭ7– Esfiya\nލޯބިވާވަރު އަންގަދޭހިތްވޭ 7\n“ލައު ވާހަކަ އެއް ބުނަންތަ..؟” ސާހިލް ލައުރާގެ ދޮން މޫނަށް ފުންނަޒަރަކުން ބަލާލަމުން އަހާލިއެވެ. ލައުރާ މަޑުމަޑުން ބޯޖަހާލީ ކިރިޔާ ސާހިލް އަށް އެނގޭ ވަރަށެވެ. “އަހަރެން ލައު ފެނުނު ފުރަތަމަ ވަގުތުގައިވެސް ލައު ވަރަށް ކަމުދިޔަ.. ނޭނގެ އެއީ ކީއްވެގެން ކަމެއް.. އެކަމް.. އަހަރެންނަށް އެއްކަމެއް ޔަގީންވި.. އެއީ އަހަރެން މިހާރު ލައުއާއި ގަޔާވާކަން.. ލައު އައި ލަވް ޔޫ..” ސާހިލް އޭނާގެ ހިތުގެ އަޑު ލައުރާގެ ކުރިމަތީގައި ބަންޑުން ކޮށްލިއެވެ.\nސާހިލް ލައުރާގެ ކަނާއަތުގައި ހިފާލިއެވެ. ސާހިލްގެ މަގްސަދު އެނގުމުން ކުއްލިއަކަށް ހަމަ ހުރެފައި ޖަވާބެއް ދޭން ލައުރާ އަށް ވެސް އުނދަގޫވިއެވެ. އެކަހަލަ ކަމެއް ކުރެވޭނީ ހާސްފަހަރު ވިސްނައިފަކަން ލައުރާގެ ޒުވާން ސިކުނޑިއަށް ދެނެގަނެވުނެވެ.\n“އަހަރެން.. އަހަރެން.. ވިސްނާލާފަ ޖަވާބެއް ދޭނަން..” ލައުރާ ހަމަ އެއިން ގޮތައް އަތުގެ އިނގިލި ތަކާއި ކުޅެލަމުން ބުނެލިއެވެ. “އޯކޭ.. އިފް ޔޫ ލަވް މީ.. މާދަންރޭ އަށެއް ޖަހާއިރު އާދެ އާޓިފިޝަލް ބީޗައް.. އަހަރެން އެތާގައި މަޑު ކުރާނަން އަށްގަޑި ފަނަރަ ވަންދެން.. ލައު އެތަނަށް އަށްގަޑި ފަނަރަ ވާއިރު ނައިސިއްޔާމުން އަހަރެން ގަބޫލު ކުރާނީ ލައުގެ ޖަވާބަކީ ނޯ ކަމަށް.. އެނގޭ..” ސާހިލް ލައުރާގެ އަތަށް ކުޑަކޮށް ފިތާލިއެވެ.\nއަދި އެއަތުން ދޫކޮށްލައިފައި އެހެން ދިމާލަކަށް މިސްރާބު ޖެހިއެވެ. ލައުރާ އަށް ހުރެވުނީ އަތެއް ފައެއް ހަލުވާލަންވެސް ނުކެރިފައެވެ. އޭނާ އަށް ހީވަނީ ހުވަފެނެކެ ތެރޭގައި އުޅެވޭހެންނެވެ. އަތުގައި ވިކާވެސް ލެވުނެވެ. “ޔެސް..!!” ދެވަނަ ސިކުންތު ލައުރާ މޫނު ހީވަނީ އުޖާލާވެ ދިއްލިފައިވާ ތަރިއެއް ހެންނެވެ. ލައުރާ އަށް އުފަލުގެ ކޮޅެއްވެސް ނެތެވެ.\nއެރޭގެ ޕާރޓީ ނިމުނު އިރު ވަރަށް ދަންވެއްޖެ އެވެ. މެހެމާނުންތައް ގޮސް ހުސްވުމުން އާއިލީ ފޮޓޯ ނަގަންވެސް އިރުވިއެވެ. އަދި އޭގެފަހުން ވިޝާލް އާއި ޒިލާގެ ފޮޓޯވެސް ނެގިއެވެ.\nއާއިލީ ފޮޓޯ ނެގިއިރު ފިރާ ގެންގުޅުނު ގައި ގޯޅިކަން ވިޝާލް އަށް އެއްގޮތަކަށްވެސް ވިޝާލް އަކަށް ކަމަކު ނުދިޔައެވެ. ވިޝާލް އާއި މާ ގާތް ވާން އުޅުނުކަން ފަރީހާ އަށް ރޭކާލީ ތޯއްޗެކެވެ. ފިރާ، ޒިލާ އާއި ވީފަރާތައް ލުމަށްފަހު ފަރީހާ މަޑުކުރީ ވިޝާލް އާއި ވީފަޅީގައެވެ.\nމިކަމުން ފިރާގެ މޫނުމަތި ބަނަވިއެވެ. ނަމަވެސް ފޮޓޯ އަށް ހަޑި ނުވާންވެގެން ޕްލާސްޓިކް ހިނިތުންވުމެއް މޫނުމައްޗައް ވެރިކުރުވިއެވެ. ފޮޓޯ ނަގައި ނިންމާފައި އެންމެންވެސް ރޭގަނޑުގެ ކެއުމަށް އިންސާފު ކުރަން ފެށިއެވެ. ވިޝާލް އާއި ޒިލާގެ މޫނުމަތިން ހިނިތުންވުން ނުފިލައެވެ.\nކައި ނިމުމުން ލިއުޝާ އެދެމަފިރިން ކޮޓަރިއަށް ފޮނުވާލިއެވެ. މަންމަ އަށް އެހީވެދެން ބަދިގޭގައި އުޅުމަށްފަހު ލައުރާވެސް ކޮޓަރިއަށް މިސްރާބުޖެހީ ވަރަށް ދަންވިފަހުންނެވެ. ފެންވަރައި ތާޒާވެލައިގެން ލައުރާ ނިކުމެ އެނދުގައި ޖައްސާލީ ވަރުބަލިވެފައި ހުރިވަރުން ނިދާލަން ކަމަށެވެ.\nއައި ނައި ތަނެއް ނޭނގި އެރޭގައި ސާހިލް ދެއްކި ވާހަކަ ބޮލުގައި އެނބުރެންފެށިއެވެ. އޭނާ ނޭނގި ލައުރާ އަށް ހިނިތުންވެލެވުނެވެ. އޭނާވެސް މިހާރު ގަބޫލުކުރާ ކަހަލަ އެވެ. ސާހިލް ދެކެ ހަގީގަތުގައިވެސް އޭނާ މިހާރު ވަނީ ލޯތްބޭ މިކިޔާ އެއްޗެކެވެ. ސާހިލް ކައިރީގައި އޭނާ ސާހިލް ދެކެ ލޯބިވާވަރު އަންގަދޭހިތުން މިހާރު ހުރެވެނީ އެއްނޫނެވެ.\nސާހިލް އެހެން ބުނިފަހުން ލައުރާ ހުންނަނީ ވަގުތު ގުނާލަ ގުނާލައެވެ. އެރޭގައި ލައުރާގެ ލޮލުގައި ނިދީގެ ކަންފުޅެއްވެސް ނެތެވެ.\nއެރޭގައި ނުނިދިފައި އޮތީ ހަމައެކަނި ލައުރާ އެއް ނޫނެވެ. ސާހިލްވެސް އޮތީ ލޮލުފިޔަ ޖަހާނުލައެވެ. ލައުރާ ކައިރީގައި އޭނާ ލައުރާ ދެކެ ލޯބިވާވަރު އަންގާދެވުމުން އޮތީ ނިކަން ހިތްހަމަ ޖެހިފައެވެ. ސާހިލްވެސް ލައުރާ އެކޭ އެއްފަދައިން އެރޭގައި އެންމެ ވަގުތު ކޮޅަކަށްވެސް ނުނިދައެވެ. އެރޭގައި ސާހިލްގެ ހިތުގައި އުފެދޭ އެންމެ ބޮޑޫ ސުވާލަކީ ލައުރާ އަންނާނެ ބާވައެވެ؟ އޭނާ ދެކެ ލޯބިވަންޏާ އަންނާނެ ތާއޭ ސާހިލްގެ ހިތައް އެރިއެވެ. ނަމަވެސް ނައިސިއްޔާ ވާނީ ކިހިނެތް ހެއްޔެވެ؟\nހަމަގައިމުވެސް އެކަމުން ސާހިލް އުޅުމަށް ނިކަން ބިޑެތި ބަދަލު ތަކެއް އަންނާނެއެވެ. ހަމަ ޔަގީނުންވެސް ސާހިލްގެ ހިތް ހަލާކުވާނެއެވެ.\nސިކުންތަކަށްފަހު ސިކުންތެއް ގޮސް މިނިޓު ގަޑިއިރަށް ބަދަލުވަމުންގޮސް އެރޭގެ ރޭގަނޑު ވެއްޖެއެވެ. ލޯގަނޑު ކުރިމަތީގައި ލައުރާ ހުއްޓިލައިގެން ހުރީ ތައްޔާރުވޭށެވެ. އޭރުވެސް ލައުރާގެ ނާޒުކު ހިތް ހީވަނީ ރޭސްޖަހާހެންނެވެ. ފެތުންތެރިއަކު ފަންސާސް މީޓަރަށް ފަތާފައި އައިސް ހުންނަ ވަރަށްވުރެ ދެގުނައަށް ލައުރާގެ ހިތުގެ ހިނގުން ހުއްޓެވެ.\nލާފައިވާ ކަޅު ކުލައިގެ ގަޔަށް ދޫ ދިގު ހެދުމާއި ނޫކުލައިގެ ބުރުގަލުގެ ތެރެއިން ފެންނަންއިން ލައުރާގެ މައުސޫމުކަމުން ފުރިފައިވާ މޫނު ފެންނަނީ ސާދަ ފަނަރަ ވިލޭރޭގައި އަނދިރި އުޑު އަލިކޮށްލާ ރަނިކަން ކުރަމުންދާ ޝާއްބަ ހަނދުހެންނެވެ.\nތައްޔާރުވެގެން ލައުރާ އިހަށް އިޝާ ނަމާދު ކޮށްލިއެވެ. ފައިވާން ހަރުގަނޑުން ތިރި ބޫޓެއް ނަގައި ފަޔައް ހެޔޮވަރު ކޮށްލިއެވެ. އަދި ލިއުޝާ ކައިރިން ހުއްދަ ހޯދުމަށްފަހު ގެއިން ނިކުމެ ހިނގައިގަތީ ގެއާއި ރަސްފަންނާއި ދެމެދު އެހާއި ދިގު ރާސްތާއެއް ކަޑައްތު ކުރަން ނެތުމުންނެވެ. އެރާސްތާ ކުރު ނަމަވެސް ކުރިއަށް ލައުރާ އާއި ސާހިލްގެ ހަޔާތުގައި އަދި ދިގު އުނދަގޫ ރާސްތާއެއް ކަޑައްތު ކުރަން ނުޖެހޭނެ ބާވައެވެ؟\nކަޅުފޮއެ ރެއެކެވެ. ރޭގަނޑުގެ އަނދިރިކަން ނަގާލަދޭ ހަނދުވެސް މިރޭ އަދި ދައްކައެއް ނުލައެވެ. އުޑުގައި ގުނާ އަދަދު ނުކުރެވޭ ތަރިތައް އޭގެ އެންމެ ފުރިހަމައަށް ދިއްލަމުން ދިޔައެވެ. އެކި ތަރުތީބައް އެކި ސައިޒައް ތަރިތައް މިރޭ އެތުރިގެން ތިބީ ތަޚުތައް ރާނީ ނޭރުމުން އިތުރު ޒިންމާއެއް ބޮލުގައި އަޅުވައިގެން ހެން ހީވެއެވެ. އެއީ އުޑުގައި ވި ކަނުއަނދިރުކަން ނައްތާލެވޭތޯއެވެ.\nކުރިމައްޗައް ނަޒަރު ހުއްޓާލައިގެން ސާހިލް އިނީ ހަށަން ބަނދެލައިގެންނެވެ. ކުރު ފަން އިސްތަށިކޮޅު، ޖެހިލާ ފިނި ވައިރޯޅިތަކަށް ހެލިލަ ހެލިލާ ހުއްޓެވެ. ލޮލުގައިވި ނޭނގޭ ބާރަކުން ކައިރިންލާފައިދާ އަންހެން ކުދިންގެ ހިތް ދޫވާ ގޮތްވެއެވެ. އަތްކުރު ކަޅުކުލައިގެ ޓީޝާޓަކާއި ހަމަ އެކުލައިގެ ޖިންސެއްގައި ސާހިލް ހީވަނީ ބޭރު މޮޑެލް އެއް ހެންނެވެ. އެހާވެސް ސްމާޓް ވެފައި ހޭނޑްސަމް އެވެ. ހަށަން ބަނދެލައިގެން ހުރި ގޮތުން އެއަތުގެ ބާރުގަދަކަން ހާމަވާން ހުއްޓެވެ.\nސާހިލް އެހެން ހުރެފައި ގަޑި ބަލައިލިއެވެ. ގަޑިން އޭރު އަށްގަޑި ދިހައެއް ވެއްޖެ އެވެ. ފާއިތުވެގެންދާ ކޮންމެ ސިކުންތަކީ ސާހިލްގެ ހިތް ފޮތި ފޮތި ކޮށްލާ ޒަޚަމް ކޮށްލަމުންދާ ސިކުންތެކެވެ. އަށްގަޑި ސާދަވުމުން ސާހިލް މާޔޫސްވެގެން ކަރު އެލުވާލިއެވެ. ލައުރާ ނާންނާނެހެން ހީވި ވަގުތު ކޮޅަކަށްފަހު ސާހިލް ދާން އެނބުރިލިއެވެ.\nއިސާހިތަކު ތުންފަތައް ފުޅާ ހިނިތުންވުމެއް ވެރިވީ ކުރިމަތިން އަންނަމުން ދިޔަ އެހިތުގެ ރާނީގެ ފަރި ހިނގުން ފެނިފައެވެ. ސާހިލް އަށް ހީވީ ދުނިޔެ ހިނގުންވެސް ކުޑަ ވަގުތު ކޮޅަކަށް ހުއްޓުނު ހެންނެވެ. ލައުރާ ހިނގާލާފައި އަންނަތަންވެސް ފެންނަނީ ސްލޯމޯޝަން ގައެވެ. ލައުރާގެ ތުންފަތުގައިވި ހިނިތުންވުން ފެނިފައި ސާހިލްގެ ހިތް ނަށާލިއެވެ.\nލައުރާ އައިސް ސާހިލްގެ ކުރިމަތީގައި މަޑުކޮށްލިއެވެ. ލައުރާގެ ފުރިހަމަ ހަނދެއް ފަދަ މޫނަކީ ސާހިލްގެ ހިތުގައި ރަނިކަން ކުރަމުންދާ ތަސްވީރެވެ. އެހިތް އެދެނީ ހަމައެކަނި ލައުރާ އަށެވެ. ލައުރާ އަކީ ސާހިލްގެ ހިތުގެ ހަމަ ޖެހުމެވެ. ލައުރާގެ ރީތިކަން ދުލަކުން ގަލަމަކުން ބަޔާން ނުކުރެވޭނެއޭ ސާހިލްގެ ހިތައް އެރިއެވެ.\n“ސާހިލް.. ސާހިލް..” އާޝޯހުވެފައި ލައުރާ އަށް ބަލަން އިން ސާހިލް އަށް ހަމަ ބިމަށް ތިރި ވެވުނީ ލައުރާގެ ފޮނި ހިމަ އަޑު ކަންފަތުގައި ޖެހުމުންނެވެ. ސާހިލް އަށް އަދިވެސް ބެލެނީ ލައުރާގެ ދޮން މޫނަށެވެ. ބޯ ދިގު އެސްފިޔަތަކުގެ ނިވަލުގައިވީ މަޑު ނޫކުލައިގެ ކަޅި ފުންކަނޑެއް ފަދައެވެ. ފިނިފެންމާ ފިޔަތަކެއްފަދަ ތުނި ތުންފަތުގައިވި ހިނިތުންވުންވީ ސާހިލްގެ ހިތް އިތުރަށް ލައުރާއަށް ލެނބެން މެދުވެރިވި ސަބަބަކަށެވެ.\n“އަހަރެން ވަރަށް އުފާވެއްޖެ ލައުރާ އައީމަ.. އަދި ލައުރާގެ ޖަވާބަކީ ކޮބައިކަންވެސް.. އެކަމްވެސް އަހަރެން ބޭނުންވަނީ ލައުރާގެ ތިރީތި އަޑުން ބުނާ އަޑު އަހާލަން.. އެންޑް ޖަޒާކަﷲ ޚައިރަން.. އަހަރެން ބޭނުންވި ކަހަލަ ޖަވާބެއް ދިނީތީވެ..” ސާހިލް ލޯބިވެތި ނަޒަރަކުން ލައުރާ އަށް ބަލާލަމުން ބުނެލިއެވެ.\n“އައި ލަވް ޔޫ ސާހިލް..” ލައުރާ ސާހިލްގެ ދެލޮލަށް ނަޒަރު ހުއްޓާލަމުން ބުނަލިއެވެ. “އައި ލަވް ޔޫ ޓޫ ލައު.. އަހަރެން ލައު ދެކެ މިވަނީ އާދައިގެ ލޯތްބެއްނޫން.. އަހަރެންނަކަށް ނޭނގެ އަހަރެން މިވާލޯބި ލައުއަށް އަންގަދޭނެ ގޮތެއްވެސް.. އަހަރެންނަށް ހަމައެކަނި އިނގެނީ އަހަރެންނަށް ލައުދެކެ ފުން ލޯތްބެއް ވެވިއްޖެކަން..” ލައުރާގެ އަތައް ފިތާލަމުން ސާހިލް ބުނަލިއެވެ.\n“އަހަރެންވެސް ސާހިލް.. ސާހިލް އެވަގުތު އަހަރެން ދެކެ ލޯބިވެއޭ ބުނިފަހުން އަހަރެންވެސް އިންތިޒާރު ކުރީ މިވަގުތައް.. އަހަރެންނަކަށްވެސް ނޭނގެ ސާހިލް ދެކެ އަހަރެން ލޯބިވާވަރު ބަޔާން ކުރާކަށް.. އައި ލަވް ޔޫ ސާހިލް.. އަހަރެން ދޫކޮށް ނުލައްޗޭ..” ލައުރާ އާދޭހާއެކު އެދުނެވެ. ސާހިލް ލައުރާގެ އަނެއްއަތުގައި ހިފާލަމުން ބުނެލިއެވެ. ލައުރާގެ މޫނުމައްޗައް ފުޅާ ހިނިތުންވުމެއް ވެރިވިއެވެ. ލައުރާގެ މޫނުމަތިން އޭނާ ހިތްހަމަ ޖެހިފައިވާވަރު ހާމަ ވާން ހުއްޓެވެ. މިކަން ހެކިކޮށްދެނީ ލައުރާގެ ވިދުންގަދަ ދެލޮލުންނާއި ތުންފަތައް ވެރިވެފައިވި ފިރިހެނުންގެ ހިތްތައް ކަތިލާފަދަ މައުސޫމް ހިނިތުންވުމުންނެވެ.\nސާހިލް އާއި ލައުރާ އަށް ނޭނގުނު ކަމުގައި ވިއަސް އެދެމީހުންނަށް ފާރަލާން ތަންކޮޅެއް ދުރުގައި އަނދިރިގަނޑުގެ ތެރޭގައި މީހަކު ހުއްޓެވެ. ލާފައިވި ކަޅުކުލައިގެ ހޫޑީ އާއި ކަޅުކުލައިގެ ޖިންސުގެ ސަބަބުން އެއީ ފިރިހެނެއްކަން ހާމަވެއެވެ. މޫނު ނުފެންނަނީ އެހިސާބުގައިވި ކަނު އަނދިރި ކަމުންނެވެ. ފެންނަން އިނީވެސް އެމީހާގެ އުނަގަނޑުން ތިރިއެވެ. އަތުގައި އޮތް އެންމެ މިޒަމާނުގެ ގަޑިންނާއި އަރާފައިހުރި އަގު ބޮޑު ބޫޓުން އެއީ އާދައިގެ މީހެއް ނޫން ކަން ހާމަ ވެއެވެ. ނަމަވެސް އެއީ ކާކު ހެއްޔެވެ؟ ލައުރާ އާއި ސާހިލް އަށް ފާރަލަނީ ކީއްކުރަން ހެއްޔެވެ؟ އެމީހެއްގެ ބޭނުމަކީ ކޮބާ ބާވައެވެ؟\nލައުރާ އާއި ސާހިލް އެހާ ގިނައިރު އެހެން ތިބޭކަށް ނަހަދަ އެވެ. އެދެމީހުން ވަކިވީ ނިދުމުގެ ކުރިން ގުޅާނެކަމަށް ބުނަމުންނެވެ. އެރޭގައި އެދެމީހުން ވަކިވީ ލޯބިވެރިންގެ ލިސްޓުގައި އެދެމީހުންގެ ނަން ރަންއަކުރުން ފަވާލަމުންނެވެ.\nމަޑު ހިނގުމެއްގައި ލައުރާ އޭނާގެ ގެއާއި ދިމާއަށް މިސްރާބު ޖެހިއެވެ. ގެއަށް ވަތް އިރު މާކިއަން އެކަނި މާއެކަނި ސޯފާ ގައި އިނެވެ. “ހެއި ތުއްތޫ..” މާކިއަން ކައިރީގައި އިށީންނަމުން ލައުރާ އަހާލިއެވެ.\nނަމަވެސް އެއަޑުއް މާކިއަން އަށް ނީވޭ ކަހަލަ އެވެ. އެއަށްވުރެ މާކިއަން އިނީ ފުން ވިސްނުމެއްގެ ތެރޭގައެވެ. އޭނާ ހަމަޖެހިފައި ހުރިހެނެއްވެސް ހިއެއް ނުވެއެވެ. “މާކް ތުއްތޫ..؟؟ ކިހިނެތްވީތަ..؟” ލައުރާ އަނެއްކާވެސް ގޮވާލިއެވެ.\n“އޯހް.. ލައު ދޯ.. ކޮން އިރަކު އައީ..؟” މާކިއަން ހޭވެރިކަމެއްވީ ފަދައިން އަހާލިއެވެ. “ތުއްތު އަށް ނޭނގުނު އަހަރެން އައި އިރުވެސް..” ލައުރާ ތުން ދަމާލަމުން ބުނެލިއެވެ. “އޯހް މައި ސްވީޓް ސްވީޓް ލައުރީ..” މާކިއަން އާދައިގެ މަތިން އޭނަގެ ސަކަ މިޒާޖުން ލައުރާ އަށް ގޮވާލިއެވެ. “ދެންންނ.. މާކް ތުއްތޫ.. އެހެން ނުކިޔާށޭ..” ލައުރާ ތުން ދަމާލަމުން ބުނެލިއެވެ.\n“ހެހެ.. ލައުރީ..” މާކިއަން އަނެއްކާވެސް ލައުރާ އަށް އޭނާ އެންމެ ނުރުހޭ ނަމުން ގޮވާލިއެވެ. “ދެންން.. ނުކިޔަބަލަ.. ތިއެއް ނޫނޭ.. ދެންމެ އިނީ ހާދަ ފުން ވިސްނުމެއްގައޭ.. އަނެއްކާ ކިހިނިނެތްވީ..؟” ލައުރާ މާކިއަން އަށް ނިއް އެއްލަމުން ބުނެލިއެވެ.\n“ކޮން ކަމަކާ އަހަރެން ވިސްނާނީ..؟ ނުވިސްނަމޭ..” މާކިއަން ދެކޮޅު ހެދީ އެވާހަކަ އެއްވެސް މީހެއްގެ ކައިރީގައި ބުނަން ޖެހިލުން ވުމުންނެވެ. “އެބުނީނު ނުވިސްނަމޭ.. އިނގެއޭ ކުރިންވެސް ބުނާނީ ތިހެންކަން.. އެކަމު އަހަރެން ގޮވާ ގޮވާ ކަރު ހަންދާވަރު ވީ ފަހުން ތުއްތު އަށް އަޑު އިވުނީ..” ލައުރާ އެކަމަށް އެއްބަހެއް ނުވިއެވެ.\nމާކިއަން އަށް ސިފަކުރެވުނީ ރޭގައި އޭނާ އަށް ދިމާވި ކަން ތަކެވެ. އެއީ އުމުރު ދުވަހުގައިވެސް އޭނާ އެންމެ ހާސްވެ ކަންބޮޑުވި ދުވަހެވެ. ރޭގައި ކަންތައްވިގޮތް ފިލްމެއްހެން މާކިއަންގެ ލޮލުގެ ކުރިމަތީގައި ނިއުޅެމުން ދިޔައެވެ.\nކަޅުފޮއެ ރެއެކެވެ. އުޑުގައި ފިޔަޖަހަމުން ދިޔަ ގުނާ އަދަދު ނުކުރެވޭ ތަރިތަކަށް ނަޒަރު ހުއްޓާލައިގެން އިން މާކިއަން ދިޔައީ ކަންފަތުގައި ޖަހާފައި ފޯނުން މީހަކާއި ވާހަކަ ދައްކަމުންނެވެ.\nhere is the7th part.. sorry for being late.. and enjoy.. aslu laptop halaaku vegen nuliyevunee.. hedhunu avahakah hama mi up kohly.. again sorry..\nHeii A aaR ♥♥♥👋👋💗💗\nVrh miss vi mi stry mathin and A aaR mathin vss♥♥♥♥♥♥♥♥💗💗\nAnd issoke really happy to see the stry afteralong time . ♥♥♥♥♥♥♥♥💗💗\nWow lauraa as shaahil vess guluny dhw Sali vrh♥♥♥♥♥♥♥♥💗💗💗\nAnd zilaa and Vishal ge wedding vess vrh Sali ♥♥💗\nMaakin ah kihineh veebaa♥♥♥💗💗💗\ncurious on next part♥♥♥💗💗\nstay safe and take care♥♥♥💗💗\nNice .. kaaku baaefaara leee….maakiann baa anehkkaa🤔🤔🤔.. plxx Vishal and xilaa ah dhera gotheh nuhadhaathi… Sahil and Laura ah ves dhera gotheh nuhadhaathi…..\nNext part kon irakun kiyaalann libeynyy\nހިތާމަ ބިރުވެރި އެހެނިހެން ލޯބި April 22, 2018\nދީފާ އުފާ – 3\nލޯބި February 4, 2020\nހިތާމަ ބިރުވެރި އެހެނިހެން ލޯބި June 8, 2018


33 Flat Eh MNDF Ge List Akah Bahaalan Ulhey Kamuge Mauloomaathu Libijje - Mariya - Vaguthu\n33 ފްލެޓެއް އެމްއެންޑީއެފްގެ ލިސްޓަކަށް ބަހާލަން އުޅޭކަމުގެ މައުލޫމާތު ލިބިއްޖެ - މާރިއާ\n33 ފްލެޓެއް އެމްއެންޑީއެފް ގެ ލިސްޓަކަށް ބަހާލަން އުޅޭކަމުގެ މައުލޫމާތު ލިބިފައިވާ އިންތިހާބީ ރައީސް އިބްރާހިމު މުހައްމަދު ސޯލިހުގެ ތަރުޖަމާނު މާރިޔާ އަހުމަދު ދީދީ ވިދާޅުވެއްޖެއެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން މާރިއާ ވިދާޅުވީ ސިފައިން ގެއިން 33 ފްލެޓެއް އެއްވެސް އުސޫލެއް ނެތި އެމްއެންޑީއެފް ގެ ލިސްޓަކަށް ބަހާލަން އުޅޭކަމުގެ މައުލޫމާތު މިއަދު ހެނދުނު ލިބިފައިވާ ކަމަށެވެ.\n"އެނގިވަޑައިގަންނަވާނެ ފަދައިން ޑިރެކްޓަރ އޮފް ޓްރާންސިށަން ގެ ފަރާތުން ވާނީ ތަކުރާރުކޮށް މި ދަނޑިވަޅުގައި ފްލެޓް ނުދިނުމަށާއި ގޯތި ދޫނުކުރުމަށާއި ވަޒީފާ ދިނުމާއި ވަޒީފާއިން މީހުން ވަކިނުކުރުމަށް ސަރުކާރުގެ ހުރިހާ ވުޒާރާތަކަށް އިލްތިމާސް ދަންނަވާފައި " މާރިއާ ވިދާޅުވިއެވެ.\nމާރިއާ ވިދާޅުވީ މިގޮތަށް ކަންކަން ނުކުރުމަށް އެދިފައިވަނިކޮށް މިގޮތަށް ލިސްޓުތަކަކަށް ފްލެޓްތަށް ބަހާލާތީ މިހާރު މިކަން އޭސީސީގެ ސަމާލުކަމަށް ގެނެސްފައި ވާނެ ކަމަށެވެ.\nމި ނޫސްވެރިންގެ ބައްދަލުވުގައި ވާހަކަ ދައްކަވަމުން މާރިއާ އިތުރަށް ވިދާޅުވީ 2019 ވަނަ އަހަރަށް ލަފާކުރާ ދައުލަތުގެ ބަޖެޓް މާދަމާ ފިނޭންސް މިނިސްޓްރީއަށް ފޮނުވާނެކަމަށެވެ.\nމާރިޔާ ވިދާޅުވީ މާލިއްއަތު ގާނޫނުގައި ފިނޭންސް މިނިސްޓަރު މަޖިލީހަށް ބަޖެޓު ފޮނުވަން ބުނެފައިވަނީ އަހަރު ނިމުމުގެ ދެ މަސް ކުރިން ކަމަށެވެ. އެހެންކަމުން ވަގުތު އޮއްވާ މިނިސްޓަރަށް އެފުރުސަތު ދިނުމުގެ ގޮތުން މާދަމާ ބަޖެޓު ހުށަހަޅަން ނިންމާފައިވާކަމަށް މާރިޔާ ވިދާޅުވިއެވެ.\n"މުއްދަތު އޮއްވާ އަޅުގަނޑުމެންގެ ބަޖެޓު އެބޭފުޅުންނާއި ހިސާބަށް ދާނެ. އިރާދަކުރެއްވިއްޔާ މާދަމާ ރައްޔިތުންގެ މަޖިލީހަށް ފޮނުވޭހާ ވަގުތު އޮތްވާ އެބޭފުޅުންނާއި ހިސާބަށް އަޅުގަނޑުމެންގެ ބަޖެޓް ދާނެ." މާރިޔާ ވިދާޅުވިއެވެ.\nއޮކްޓޯބަރ 30, 2018 16:50\nމާރިޔައްތަ މައިތިރިވެބަލަ ދޮންެވެފައްކާވެފައި ވެއްޓޭކަށް ތިން ހަތްދުވަސްވެސް ނުނަގާނެ\nއޮކްޓޯބަރ 30, 2018 18:32\nމިފަހުން ބެހި ފްެލެޓްތައްވެސް ދީފަހުރިގޮތެއް މާރިއްތަ ބައްލަވާނެ ކަމަށް އުއްމީދުކުރަން